
TABLOUL I 

încăpere mare, în castelul lui Cornea Ardeleanul din ţinutul 
Bârgăului 

SCENA I 

CORNEA, SZENT1VANYI 

SZENT1VANYI. Atunci, toată grija Măriei-tale, dela 
copil se trage ? . . . 

CORNEA. Nu, reverende . . . Dorul ce mă ţine, 
robit, e cu mult mai mare ... El se adânceşte cu 
necaz, în trecut... şi se desfăşoară, cu desnădejde, 
în viitor. De aceea nu te mira, dacă mă vei auzi 
blestemându-mi morţii şi făcându-mi de ocară neamul... 

SZENTIVANY1. Să ne finem strâns pe lângă scopul 
întâlnirii noastre . • . 

CORNEA. Au trecut mai bine de zece ani, şi 
înfrângerea dela Mohaci durează, ca un junghiu de 
foc, în coasta sufletului meu... 

SZENTIVANYI. Aşa se şi cuvine oricărui creştin 
^adevărat . . . 

CORNEA. Insă jarul patimii mele e şi mai mi- 
stuitor... Căci nu numai sdrobirea creştinilor şi în- 
gâmfarea păgânului strigă în mine, cu glas înfundat 
ca de puşcă, ci şi alte multe doruri şi crude silnicii, 
pe care nu ştiu de e cuviincios sau nu, a le măr- 
turisi • • • 

SZENTIVANYI. Sunt preot, nu uita ... şi trimisul 
Majestătii Sale Ferdinand . . .• Deci, Dumnezeu ve- 

* Pasagille cuprinse între asterice pot fi omise la re* 
prezentare. 

ghează deasupra creştetului meu şi chipul puterni- 
cului rege îmi stăruie înaintea ochilor . . . Prin ulucul 
vorbelor, sfaturile cad de-a-dreptul din inima celor 
două puteri — Dumnezeirea şi împărăţia — neispi- 
tite prin urmare, de vre-o patimă, gândire vicleană 
sau folos propriu . . . Vorbeşte fără grijă . . .* 

CORNEA. Ei bine, reverende ... Cu bună rân- 
duială îţi voiu slobozi unul după altul, necazurile 
mele cele multe...* Voiu căuta să-mi lunec sufletul,» 
ca pe sul... şi Sfinţia Ta să întărească au nu, cu 
pecetia cuminţeniei, gândurile mele de grijă . . .* 

SZENTIVANYI. Te ascult . . . 

CORNEA. Mă găsesc, reverende, prins între două 
ispite . . . 

SZENTIVANYI. Ispite ? . . . 

CORNEA. Nu cumva, adânc greşesc ? . . . 

SZENTIVANYI. Ispita în greşală se preface, doar 
când arcul râvnei e întins peste fire, cu ajutorul 
Diavolului, sau când săgeata o Jii îndreptată împo- 
triva Dumnezeirii . . . 

CORNEA. Deci, două ispite . . . Una îmi vine 
dela acel neascultător şi pururea îndărătnic Ştefan . . . 
Ştefan Mailath, care îmi este rudă, după răposata 
soţie ... şi a doua, dela pârcălabul Cornea al Sucevei, 
din acelaş neam al Corneştilor, care cu atâta pri- 
cepere . . . 

SZENTIVANYI. A uneltit şi unelteşte împotriva 
domnitorului său Petru... 

CORNEA. Aşa e... 

SZENTIVANYI. încep a pricepe... 

CORNEA. Da, reverende . . . Mailath, îndrăsneful,. 
zavistnicul şi îngâmfatul ! . . .* Fiară cu ochi de stri- 
goiu şi unghii de pisică sălbatecă, care vede tot şi 
Indrăsneşte orice . • . Zavistnicul, ros până’n măduva 

oaselor de putreziciunea jurământului mincinos... 
nebunul de semeţie, care s’a pus de-a curmezişul 
pornirilor turceşti, ucigând pe Ludovic Griti, trimisul 
Porţii... şi care, în sminteala mintii, nu s’a sfiit a 
cugeta, să numească pe Moise, domn în Moldova . . . 
faptă, care se cuvine numai puterii de drept a Îm- 
păratului, sau puterii silnice a padişahului . . .* 

SZENT1VANYI. Te-am înţeles . . . 

CORNEA. încă nu, reverende . . . Căci eu nu-mi 
întorc nebuneşte ochii, nici împotriva soarelui, nici 
împotriva lunii ... ci supus, îmi plec creştetul, ca 
lumina să mă blagoslovească şi să nu mă vatăme . . . 
Voi să spun, că gândurile nu se încumetă aci, îm- 
potriva stăpânirii, ci dincolo... 

SZENTIVANYI. In Moldova. . . 

CORNEA. Da. . . Aci, în Transilvania, nebunia lui 
Mailath nu mă înebuneşte, ci dimpotrivă, mă smereşte. 
Mă face să cunosc cusururile obârşiei mele valahe. . . 
După pacea încheiată între ton Zâpolya şi regele 
Ferdinand, cu toată puterea şi avu{ia mea, mă soco- 
tesc doar serv umil acestor doi stăpâni.. . Dar pentru 
năzuinfa mea de dincolo, din Moldova, purtarea lui 
Mailath, valah ca şi mine, îmi încearcă într’una su- 
fletul, ca ciocanul, otelul... 

SZENTIVANYI. Te înţeleg, prietine. . . 

CORNEA. Părinte, lămureşte-mă... Eşti înţelept. . _ 
eşti învăţat. . . şi mai ales, eşti purtat prin lume . . . 
Vreau să ştiu. . . gândurile mele dela Dumnezeu purced, 
sau sunt năluciri ale Diavolului? 

SZENTIVANYI. Isprăveşte de povestit toată stră- 
dania sufletului... 

CORNEA. Mă gândesc, că dacă harul lui Dum- 
nezeu nu s’a arătat cu mine, măcar cu copilul meu Ion* 

moşteanul numelui Cornea Ardeleanul, să se arate . . . 
căci vreau să-mi ştiu numele sădit deapururi în hri- 
soave şi căr{i, părtaş la fapte de mare ispravă . . . 
Copilul, dacă nu eu. . . Deşi acest copil — după cum 
}i-am spus — multe şi mari necazuri îmi pricinueşte. . . 

SZENTIVANYI. De ce ? 

CORNEA. E slab în virtutea răsboiului ... Nu iu- 
beşte lupta, vânătoarea... Se teme de flintă şi de 
armele tăioase... li lipseşte acea poftă a sângelui 
şi a uciderii, care rămâne ţelul din urmă al unui vi- 
teaz. . . Ba, nici măcar cu vorba iscusită, cu care se 
poate lupta mai aprig decât cu sabia, nu e vrednic. 
Toată ziua zugrăveşte. . . Acum, la ceasul ăsta de 
dimineaţă, când sborul şoimilor e mai repede către 
cer şi caii sunt mai neastâmpăraţi în zăbale, el stă 
laolaltă cu meşterii, ce lucră la biserică, cheltuind 
în trândăvia zugrăvitului, vlaga, ce aşteaptă altă în- 
drumare. . . 

SZENTIVANYI. La care biserică se osteneşte? 

CORNEA. O biserică pentru iobagi. 

SZENTIVANYI. Da, da. . . 

CORNEA. Reverende, ajută-mă. . . înainte vreme, 
când liniştit zăceam ca ursul, în acest bârlog, eram 
slobod de orice răsboire cu mine. . . Dar dela minu- 
nata luptă, auzul meu vrea alte cuvinte, ochii mei 
doresc alte privelişti. . . Mintea naşte, fără vrerea ei, 
ca pântecele odată rodit, gânduri, gânduri... 

SZENTIVANYI. Te înţeleg, Măria-ta. . . te înţeleg...* 
Dorul Tău, pe de-a'ntregul, l-am prins în ograda su- 
fletului meu şi-l voiu socoti de-a-pururi, ca pe un 
bun propriu. . .* Ascultă deci cuvântul meu încuviinţat. 

CORNEA. Te ascult supus... 

SZENTIVANYI. Pacea, de care ai amintit, dintre 
Zâpolya şi Rege, e numai o părere. . . Majestatea Sa 

nu poate ierta făţarnicului, uneltirea lui din Polonia, 
cât şi pactul cu Turcii. . . Deocamdată, e silit să pur- 
ceadă astfel. . . căci împrejurările sunt grele, foarte 
grele. Turcul, în răsărit. . . Francezul în apus. . . Şi 
pe deasupra, blestemaţii de eretici, frământând im- 
periul mai vârtos decât o sută de răsboae. . . Pricepi. . . 

CORNEA. Da. . . Acum, am şi eu pricepere pentru 
marile planuri. . . 

SZENTIVANYI. De aceea, mă găsesc în castelul 
Măriei- tale, în trecere către Moldova... Petru Rareş, 
fugit din tron, se află închis în cetatea sa Ciceiul. . . 
Dintr'o zi într'alta va trebui să se predea lui Mar- 
tinuzzi. Dar nici în Ştefan, urmaşul său, Majestatea 
Sa nu poate avea vre-o încredere... Deci, pregăte- 
şte-te. . . lată, în câteva cuvinte, situaţia. . . Aci, Zâ- 
polya bolnav şi bătrân, fără nădejde de urmaş. . . 
dincolo, o ţară tulburată de lupte, trădări şi uneltiri... 
După moartea lui Zâpolya, care, pentru fericirea tu- 
turor, o dorim cât mai repede, ţinutul Transilvaniei 
va intra în coroana Habsburgică ... şi atunci pla- 
nurile Măriei-tale vor căpăta înfăptuire, odată cu 
planul magnific al Augustului stăpân: alungarea Tur- 
cilor din ţinuturile creştineşti... 

CORNEA. Atunci pot nădăjdui?... 

SZENTIVANYI. Pregăteşte-te. . . şi pregăteşte-ţi co- 
pilul. .. Nu greşeşti... Copilul trebue să fie ajutorul 
<le căpetenie al Măriei-tale... 

CORNEA. Ah, copilul ! . . . Copilul !. . . 

SZENTIVANYI. El singur îţi poate aduce foloase, 
ca nimeni altul. Sol, general sau iscoadă, după 
împrejurare, trebue a şti să devină. Deci, cu voie 
sau fără voie, el va să înveţe arta politicii şi me- 
şteşugul răsboiului . . .* Şi apoi, dupăcum de în- 

felepteşfe ai rostit, sunt planuri, ce depăşesc viata 
unui om. . . şi ceeace, adesea nu poate înfăptui tatăU 
poate copilul. . . sau dimpotrivă, ceeace a câştigat 
tatăl, să piardă copilul . . . Iată la Zâpolya ... Să aibă 
un copil ! . . . Istoria lumii s’ar schimba. . . Dar mila 
lui Dumnezeu a orânduit altfel . . .* 

CORNEA. Ţi-am spus, reverende, năduful meu. . . 
Copilul e străin, cu priceperea şi cu simţirea, de 
toate aceste gânduri. . . 

SZENTIVANYI. Unde zici că lucrează?... 

CORNEA. Lucrează de-a-valma cu meşterii zidari 
şi vopsitori, la clădirea bisericii . . . 

SZENTIVANYI. De unde sunt acei meşteri ? . . . 

CORNEA. De dincolo, din tara Moldovei... 

SZENTIVANYI. Greci ? 

CORNEA. De toate neamurile. . . Sârbi, Greci . . 
dar meşterul cel mare e Moldo van... învăţat în tai- 
nele clădirii şi zugrăvelii la muntele Atonului . . . 

SZENTIVANYI. Da, da. . . Ştiu, cum va trebui să 
lucrăm, încât el nici să nu bage de seamă. Pentru o fire 
de artist, ca a lui, numai celelalte frumuseţi, frumuse- 
ţile apusului, îl pot smulge din nepăsarea în care 
trândăveşte... Deci, neapărat o călătorie... 

CORNEA (tainic). Greul cel mare, reverende, dela 
altă pricină i se trage. . . Iubeşte. . . 

SZENTIVANYI (repede). Asta trebue numai decât 
înfrânt . . . Iubirea-i mare piedecă năzuinjii . . . 

CORNEA. Iubeşte o fată din popor... 

SZENTIVANYI. Cu atât mai rău . . . Asta, de-a- 
dreptul, vatămă planurile Măriei-tale. . . 

CORNEA. O fată de ziler . . . nepoata preotului 
Pavel . . . 

SZENTIVANYI. Nepoată de preot oriental ? . . . 

CORNEA. Da. 

SZENTIVANYI. Rău... foarte rău... 

CORNEA. A adus-o popa la moartea sofiei, ca 
să îngrijească de copiii nevrâstnici . . . 

SZENTIVANYI. De unde a adus-o? 

CORNEA. De dincolo, din Moldova . . . 

SZENTIVANYI. Ah ! . . . din nou, din Moldova . . . 
Dar preotul, de unde e?... 

CORNEA. Tot de acolo... 

(Szfcntivânyi se plimbă agitat, apoi se întoarce). 

SZENTIVANYI. Un singur mijloc de scăpare este. . . 
plecarea ! . . . Dar plecarea grabnică . . . 

CORNEA. Unde? 

SZENTIVANYI. In apus . . . Acolo, cu siguranţă se 
va lecui de dragostea lui nefericită şi de superstiţiile 
lumii de pe aici. 

"CORNEA. Ifi mulţumesc, reverende, de grija pe 
care mi-o porfi . . . Câtă durere e pe sufletul meu ! . . . 
De câteori nu m’am cugetat la osânda, care pe mine 
şi pe neamul meu apasă. De-am biruit patimile, m’au 
copleşit necunoaşterile, alte patimi mai mistuitoare . . . 
De-am vindecat cu vlaga sănătăţi, rănile trupului, 
lăuntric m’am simfit tot mai gol . . . Iată-mă mai 
înălţat în faţa lumii, mai preţuit de to(i cei din jur . . . 
Şi totuşi, cât de jos m’am simjit, când în lupta dela 
Mohaci, alte fări şi alte neamuri • . . 

SZENTIVANYI. Acele neamuri trăesc după îndem- 
nurile gloriei... Fii deci fericit... eşti pe calea cea 
bună... Căci gloria ilustre nobil, este fiica sufe- 
rinţei . . (Intră cămăraşul). 

SCENA Ii 

CORNEA, SZENTIVANYI, CÂMÂRAŞUL, apoi ŞORBAN 

CAMÂRAŞUL. A sosit Şorban . . . Zice că l-ar 
chemat Măria-ta. 

CORNEA. Unde-i?... 

CÂMÂRAŞUL. N'a descălecat încă ... e la poarta 
curfii ... 

CORNEA. Să vină numai decât... (Cămăraşul pleacă). 

SZENTIVANYI. Cine-i acest Şorban ? 

CORNEA. E profesorul . . . dar mai bine zis, 
prietenul lui Ion. 

SZENTIVANYI. E om cu carte ? 

CORNEA. Da... Povestea lui e ciudată. Tatăl 
său a fost vătaf de curte... Copilul a învăţat mult 
timp în tara nemţească, vrând să se facă preot... 
Dar când să îmbrace reverenda, tatăl-său l-a chemat 
înapoi . . . Intre timp, bătrânul — cărturar şi el — 
părăsise legea, dându-se de partea schismaticilor, ce 
acum mişună pe toate drumurile tării... 

SZENTIVANYI. înţeleg. . . 

CORNEA. Apoi bătrânul a murit... 

SZENTIVANYI. Şi copilul? 

CORNEA. A rămas pe lângă mine, ajutându-mă 
la citirea şi înţelegerea cărţilor şi hrisoavelor. . . dar 
mai ales, l-am Jinut pentru Ion, cu care se înţelege 
în prietinie, dar nu şi în chiverniseala vieţii... Şi 
tocmai pentru asta. . . 

SZENTIVANYI. Gândul nu e rău. . . 

(intra Şorban). 

ŞORBAN. M'ai chemat, stăpâne 1 ... 

CORNEA. Da. . . Avem de vorbit. . . 

ŞORBAN. Când? 

CORNEA. Acum. . . chiar în fata reverendului 
Szentivânyi, care cu înţelepciunea sa, vreau să ne fie 
ocârmuitor întru aducerea neamului meu la frumu- 
seţea cea râvnită de mine. . . 

ŞORBAN. Porunceşte, stăpâne... 

CORNEA. Unde e Ion ? 

ŞORBAN. Stăpâne, l-am lăsat. . . 

CORNEA. Nu te sfii. . . 

ŞORBAN. Stăpâne, l-am lăsat la schela bisericii. 

(Semn de înţelegere litre Cornea şi Szenlivânyi). 

CORNEA. Ascultă, Şorbane. . . 

ŞORBAN. La poruncă, stăpâne... 

CORNEA. Tu ştii prea bine, că în casa mea ai 
găsit adăpost şi pază împotriva ocării, mâniei şi rău- 
tăţii, cari puteau să se abată asupra-ţi, când sărman 
de tată ai rămas. . . * Ţi-am ferit viaţa nevătămată şi 
ţi-am lăsat sufletul slobod în mişcările lui fireşti... 
Te-ai bucurat deci de acea caldă prietinie, care mai 
mult prefueşte, decât orice jertfă bănească. . . * 

ŞORBAN. E adevărat, stăpâne... 

CORNEA. In nişte timpuri grele, când cuvântul 
e mai uşor ca fulgul, şi jurământul fără legământ... 

ŞORBAN. M’am nizuit totdeauna să slujesc înţe- 
lepciunii, şi înţelepciunea ştie să dăruiască mai mult 
decât acel tremur grăbit al sufletului, numit recunoştinţă. 

CORNEA. Atunci, ascultatu-mi-ai dorinţa 1 ... 

ŞORBAN. Da, stăpâne. . . Am făcut-o pentru Mă- 
ria-ta, am făcut-o şi pentru el. . . căci m’am legat cu 
mare prietinie de acest copil, atât de bun şi atât de 
nobil, care — dupăcum Măria-ta ai băgat atât de 
bine seamă — tocmai în aceste timpuri turburi, şi-a 
păstrat curăţenia sufletului şi a faptei... 

SZENTIVÂNYI. E permis să întreb cum ai purces ? 

ŞORBAN. Vorbifi fără îndoială, de acea neferi- 
cită patimă pentru o fată din popor. . . 

CORNEA. Cât şi pentru toată a sa slăbiciune. . . 
legată de astă patimă, sau numai mărturisită prin ea. 

ŞORBAN. Am căutat să-i limpezesc judecata, de 
toate otrăvurile simţirii. . . I-am arătat că îndatorirea 
unui adevărat nobil, e să păstreze puritatea rasei. . . 
I-am arătat apoi, toată deşertăciunea şi chiar decă- 
derea, pe care această artă a zugrăvitului o produce, 
ca şi muzica şi poezia, în om. . . îndreptându-i gustul 
către istorie şi filosofie, singurele ştiinţe, ce trebuiesc 
să înarmeze sufletul unui conducător. . . 

SZENTIVANYI. Ai procedat bine, prietine. . . dar 
nu până la sfârşit... N’ai {inut seamă de înclinările 
fireşti... Istoria, de bunăseamă, îl va ajuta, ca unul 
menit de ea să aibă parte. . . dar ai contrazis istoria 
prin filosofie... 

ŞORBAN. Reverende... 

SZENTIVANYI. înclinarea lui firească este arta. .. 

CORNEA. Ea e nefericirea lui... 

SZENTIVANYI. Prin ea, va să-l vindecăm. . . Trebue 
să-l facem să cunoască arta. . . arta cea mare, arta 
adevărată, arta născută din pătimirea trupului şi ne- 
odihna simţurilor, arta apusului. . . şi prin artă, gloria. . . 
Iată, prietene, ce n’ai ştiut să-i pui înainte : gloria. . . 
Odată înălţat în domeniul splendid al gloriei, el va 
căpăta dela sine, toate însuşirile de lipsă unui viteaz. 

ŞORBAN. M'am nizuit să-l fac un om puternic, 
aşa cum îl vrea părintele său. . . 

SZENTIVANYI. Şi recunoaşte. . . n’ai reuşit. . . 

ŞORBAN. (tace). 

SZENTIVANYI. (lui Comea) Slobod e şi sfatul meu ? 

CORNEA. Vorbeşte, reverende. . . înţelepciunea e 
mai de folos şi mie şi copilului meu... 

SZENT1VANYI. Ei bine, iafta-1 Apusul.. . 

CORNEA. Ai dreptate, reverende... 

SZENTiVANYI. Să plece. . . dar numai decât, îrr 
apus... Să cunoască acolo, adevărata artă... să-l muşte 
acolo, şarpele gloriei. . . Iată ce-i lipseşte aici. . . pu- 
tinţa de a face istorie. . . (către Şorban) Arta nu-i pie- 
irea Iui, ci a lui înălţare. . . e chemarea lui spre vieaţă. 
E adevărat, sau greşesc?... 

ŞORBAN. Reverende, în gura dumnitale cuvin- 
tele au o putere de convingere foarte mare. . . Şi to- 
tuşi, eu dibuesc ceva slab. Sufletul lui Ion e mai învol- 
burat decât al unui râvnitor de pofte lumeşti (tainic). 
Nu uita şi această dragoste. 

SZENTIVANYI. Va cunoaşte el, în apus, cealaltă 
dragoste. 

ŞORBAN. Care, reverende ? 

SZENTIVANYI. Dragostea înfăptuitoare de putere* 

CORNEA. Iţi mulţumesc, reverende. Iţi mulţumesc 
Şorbane. Amândoi îmi sunteţi prietini. Din cuvintele 
voastre m'am lămurit. Du-te, Şorbane, până la schelă 
şi adă pe Ion aici. Mâine în zori veţi pleca. 

ŞORBAN. Unde? 

CORNEA. Asta voiu hotărî cu reverendul. Qu-te 
şi iute, în goana cailor, să fiţi înapoi. (Şorban iese). 

SCENA III 

CORNEA, SZENTIVANYI 

CORNEA. Reverende, vreau să-ţi dau dovadă, de 
ce poate un adevărat ostaş. 

SZENTIVANYI. Şi un adevărat părinte. . . 

CORNEA. Mâine în zori, vor pleca. * O caravană 
de negustori în trecere pe aici, se îndreaptă spre 
Oradea. II voiu încredinţa acelor oameni.* 

SZENTIVANYI. Unde zici să plece? 

CORNEA. Asta vei hotărî domnia-ta. * Vorbeşte. 
Te ascult. Vorbele sfinţiei tale sunt porunci. * 

SZENTIVANYI. Fiindcă dai drept sufletului meu 
de a se arăta deschis, şi nu te sfieşti a lua de bine 
cuvintele mele, nici eu nu voiu ascunde nimic, atât 
din temerile, cât şi din mijloacele pe care le cred 
de folos, planuilor Măriei-tale, şi îndreptării lui. 

CORNEA. I(i voiu fi de-apururi recunoscător. 

SZENTIVANYI. Trebue, ca prin aceeaşi mişcare 
chibzuită, să îndeplinim două foloase, unul pentru 
Măria-ta, altul pentru el... Ion trebue neapărat să facă 
stagiu pe lângă un mare scaun domnesc. Nu la curtea 
lui Zâpolya, vremelnică în slavă, ca orice înfăptuire 
potrivnică rânduelii fireşti, ci la curtea din Viena, 
de unde gândurile, ca şi razele soarelui, de-a-valma 
prind pe toţi creştinii, pe păgâni şi pe eretici. 

* CORNEA. Nu îndrăznesc a nădăjdui. Cum ar 
putea el ajunge. 

SZENTIVANYI. Fii fără grije, mă ocup eu de asta. 
La Viena, va învăţa, ca nicăieri în altă parte, meşte- 
şugul artei răsboiului, ca şi cel al artei politice. 

CORNEA. Aşa e... 

SZENTIVANYI. Viena ştie să înlănţuiască sau să 
desbine arta italiană, gândirea germană, vitejia 
franceză şi puterea păgână . . . Viena e un creier. 
Gândeşte pentru toată lumea ... Iar oamenii, biete 
mădulare supuse, ascultă întocmai ca şi paşii, de po- 
runca minţii... 

CORNEA. Aşa e... 

SZENTIVANYI. Dar pentru a izbuti la Viena, va 
să fie pregătit... Se înţelege dela sine, că nu dela 
schelele bisericii greceşti, va putea urca el scările 
de marmură ale palatului regal. 



CORNEA. De bunăseamă. 

SZENTIVANYL De aceea, va pleca în Germania 
mai întâi, la universitatea din Wartburg, mică, dar 
foarte preţuită de adevăraţii cărturari. Calea e lungă 
şi costisitoare. 

CORNEA. Nu-i nimic, când e vorba de renumele 
unei familii. 

SZENTIVANYL întrebarea e alta. Cu cine va că- 
lători ?* Până la Oradea, va fi în tovărăşia negusto- 
rilor. Dar mai încolo ? Are lipsă de un tovarăş cre- 
dincios. Eu, de aci, trec în Moldova, unde vreau să 
cunosc pe domnitorul Ştefan (tainic). E foarte de folos 
pentru Măria-ta (revenind). Altcum, aş fi luat eu copilul 
cu mine. Deci, cu cine va purcede la călătorie, prin 
drumurile nesigure şi pline de greutăţi ? * 

CORNEA. Cu Şorban. 

SZENTIVANYL Acest Şorban, deşi din acelaş neam 
cu mine. Maghiar deci, învăţat şi deştept, mie nu 
mi-e drag, din cauza păcatului părintesc. 

CORNEA. E singurul, care cunoaşte latineasca 
şi alte limbi străine. Şi apoi, mi-e credincios mie şi 
credincios băiatului. 

SZENTIVANYL Credinţa, credinţa. Cuvânt ble- 
stemat ! Ai vorbit de Mailath, iată şi pe Zâpofya... Iată 
toţi aceşti duşmani ai împăratului, care cu atitudinea 
lor răzvrătită înlesnesc propovăduirea luteranismului, 
(înfuriat) a acestei schisme, mai păcătoasă chiar decât 
cea grecească (revenind). Iartă-mă, nobile stăpâne. 

CORNEA. Ba, drept hi să blestemi religia mea... 
O simt cum mă leagă cu nevăzute cătuşe. 

•SZENTIVANYL Prea bine, Măria-ta. Cunoaşterea 
greutăţilor ce ne împresoară, e primul pas spre slo- 
bozire. 

CORNEA. Greu, reverende... Nu ştiu cum m'aş 
putea despresura de o putere, care, ca şi aerul, mă 
învălue. 

SZENTIVANYI. încetul cu încetul. Ce n’a putut 
face tatăl, va înfăptui copilul. 

CORNEA. Da, copilul... dar iată, mă tem de el. 

•SZENTIVANYI. Măria-ta, trebue să pregăteşti în- 
ţelepţeşte lucrurile. 

CORNEA. Cum, reverende? 

SZENTIVANYI. Mai întâi trebuesc rupte legăturile 
cti cei de dincolo. 

CORNEA. Cu Moldovenii? 

SZENTIVANYI. Da. 

CORNEA. Greu... Oamenii noştri, de acolo îşi 
aduc cele de lipsă hranei, şi acolo îşi vând vitele. 

SZENTIVANYI. Pentru planul măreţ al Domniei- 
tale aşa se cade. 

CORNEA. Şi apoi, deocamdată mă găsesc în 
bună prietinie cu Ştefan, Domnul Moldovei . . . 

SZENTIVANYI. Asta intră de altfel, în planul Ma- 
jestăţii-Sale. . . Ştefan, astăzi, e împotriva lui Zâ- 
polya, clar cine ştie, dacă pilda îndrăsneţului Rareş 
nu-1 momeşte . . . (tainic). In Moldova Majestatea Sa nu 
vrea să audă decât de un om al său... 

CORNEA. Ne trebue totuşi un prilej... 

SZENTIVANYI. Prilej .. . Prilej se găseşte tot- 
deauna ... Şi de nu vine de bunăvoie, îl scornim noi . . . 

CORNEA. De pildă... 

SZENTIVANYI. De pildă izgonirea meşterilor ce 
lucră la biserică... 

CORNEA. Ar fi asta pricină de supărare ? . . . 

•SZENTIVANYI. Este . . . Doar sunt oamenii princi- 
pelui moldav... şi el, chiar dacă nu s'ar ţine de 

mare pravoslavnic, totuşi ocara ar fi prea mare, ca 
să nu se ofărască. Aminteşte-ţi de Rareş . . . Pentru 
nişte negustori a făcut atâta prăpăd, în. scaunele 
săcueşti . . . 

CORNEA. Acela se numea Rareş ... pe când 
Domnitorul de acum. 

SZENTIVANYI. Trebuesc, Măria-ta, rupte neapărat 
legăturile şi în altfel... De pildă, poftiţi şi ospătaţi 
boierii credincioşi lui Petru . . . 

CORNEA. Cu neputinţă . . . Cum s’ar chema o 
o astfel de faptă?. . . 

SZENTIVANYI. Asta, în limba politică, se cheamă 
a-ti arăta drepturile . . . 

‘CORNEA. Preget... 

SZENTIVANYI. Nu pregeta, Măria-ta, căci prege- 
tând n'ai dreptul să-fi învinovăţeşti copilul... Gloria 
se dobândeşte prin luptă . . . luptă făţişă, piept la 
piept... dar şi luptă ascunsă, de gânduri... 

CORNEA. Şi biserica ? . . . 

SZENTIVANYI (fără să răspundă). Cel mai de seamă 
pas, în această înfăptuire, este încredinţarea Măriei- 
tale de dreptatea pretenţiei ... 

CORNEA. O . . . despre asta, da . . . 

SZENTIVANYI. Dacă eşti încredinţat de ceea ce 
ţi se cuvine, totul merge apoi ca dela sine . . . Incre- 
jdintează-te, Măria-ta, că eşti vrednic de a fi Domn. . . 

CORNEA. Vrednic sunt . . . 

SZENTIVANYI. Restul lasă-1 pe mine . . . (tainic). 
Trebuesc grăbite lucrurile ... Aş vrea să ajung ,1a 
Suceava în toiul ocării. Deci, meşterii să fie goniţi 
numaidecât ... Şi acum, trebue să cunosc numele 
celor, pe care ne sprijinim. Mai cu seamă, rude . . . 
Măria-ta, de bunăseamă, ai, după obiceiul tuturor 
nobililor, un arbore genealogic . . . (intră Ion şi Şorban). 

SCENA IV 

CORNEA, SZENTIVANYI, ION, ŞORBAN 

ION. Iată-mă sosit fără zăbavă. Iată, la a ta' 
chemare . . Dar odată aici, mă încumet să întreb cu 
toată smerenia de fiu, ce grabnice împrejurări silesc . . .. 

CORNEA. (Intrerupându-I) Aşteaptă... (către Szent- 
ivânyi). Am o carte, în care sunt trecute toate ra- 
murile seminfiei noastre. 

SZENTIVANYI. Aş dori s’o văd ... îmi trebue şi 
o copie pentru Viena . . . 

CORNEA. Să mergem atunci ... In dulapul de 
fier al visteriei păstrez toate zapisele şi uricele 
familiei . . . 

SZENTIVANYI. Aş vrea să le văd . . . Ele ne pot. 
fi de mare folos . . . (Cornea şl Szentivânyl ies). 

ION. Hotărîrea tatei mult mă minunează . . . 

ŞORBAN. Nu judeca pripit . . . căci doar spre 
buna cârmuire a sufletului tău, se nizue măritul nostru 
stăpân.* Vrea să-fi osteneşti gândul în acea petre- 
cere a minţii, demnă de un nobil, pentruca înfăptuirea, 
ochilor şi mânilor tale să dureze pârtie spre veşnicie*. . . 

ION. Mi-ar fi greu să găsesc aiurea bucuriile 
meşteşugului meu zugrăvicesc . . . Mai mult chiar.... 
Cred că acolo mi-ar lipsi însuşi îndemnurile cele de 
trebuinţă vieţii ... Pe aceste meleaguri trăiesc taini- 
cile pricine ale fierbinţelii mele sufleteşti ... In în- 
chipuirea oamenilor de aici, în dorurile lor, în che- 
marea codrilor şi a apelor ... şi mai ales, în vechea* 
mea credinţă, trecută, odată cu laptele subt, parcă* 
prin însuşi sânul mamei ... 

ŞORBAN. Cum te înşeli, prietene .. . Aci, codrii 
întunecă cerul, iar oamenii, sărmani de cer,, privesc 

crunt şi gândesc cu ură ... In apus . . . Acolo, alf 
soare, alt cer... Suflet nou, înţelepciune aleasă... 

ION. Ce bogăţie mi-ar putea da ţara şi oamenii,, 
mai mult decât bogăţia sufletului meu ? . . . 

ŞORBAN (mustrându-1). Cum greşeşti. Ioane . . . 
Jertfeşti tot ce ai mai bun în tine, de dragul unei 
femei . . . 

ION. Nu de dragul unei femei, ci de dragul 
vieţii . . . 

ŞORBAN. Vieaţa e spirit, înţelepciune . . . 

ION. Vieaţa e iubire. 

ŞORBAN. Nu, Ioane... Vieaţa e bucurie... bu- 
curie întreagă, pe care, doar cunoaşterea deplină, 
adică ştiinţa şi filosofia, ne-o dă. . .* Să-ţi simţi ju- 
decata sigură, ca mersul ornicului ... şi înţelepciunea 

a tot cuprinzătoare Ioane, Ioane ! . . . Vino, să 

cunoaştem acea lumină, după care sufletu-mi tânjeşte... 
Menirea mea abia acolo se va desăvârşi. Nu m’ai 
cunoscut ... nu m’ai putut cunoaşte. Aci, în acest 
colţ sălbatic, de ţară sălbatică, sufletul şi mintea 
mi s’au uscat . . .* 

ION. Acest colţ de ţară mi-i drag . . . 

ŞORBAN. I|i va fi dragă lumea, când vei cu- 
noaşte cât e de mic ţarcul, din care ai ieşit ! . . Ifi 
va fi drag universul, când vei cunoaşte cât e de mic 
pământul . . . 

ION. Mi-i drag graiul!.. 

ŞORBAN. Graiu corupt, menit pieirii... Te voiu face 
să cunoşti limba, de care să nu te ruşinezi . . . splen- 
dida limbă a Romei... 

ION. Mi-i dragă biserica mea . . . 

ŞORBAN. Biserică, în care Dumnezeu nu e de- 
monstrat, ci simfit . . . biserică fără putere, fără stră- 

lucire... o învechitură rămasă de căruţă, sprijinită 
doar pe hârţoagele bătrânilor părinţi ai bisericii, care 
nu poate (ine piept nici filosofiei, nici ştiinţei... Colo 
în apus, au fost mari judecăţi ... De unele ti-am po- 
vestit eu... Pe altele, le vei cunoaşte tu... Vino, 
Ioane ! . . .S'ascultăm cu urechile noastre ademeni- 
toarele discu{iuni filosofice ... să luăm parte la docte 
conferinţe teologice ... să privim la minunatele des- 
coperiri ştiinţifice . . . Ioane, Ioane, vino ! . . . 

(Intră reverendul şi Cornea, urmaji de servitor). 

SCENA V • 

CORNEA, SZENTIVANY1 (cu un teanc de documente in mână), 
ION, ŞORBAN, CAMĂRAŞUL 

CORNEA (către servitor). Să vie cămăraşul . . . (Servi- 
torul iese). (Către Ion) Ioane, mă bucur c'ai grăbit 
s'asculfi de chemarea mea . . . Vreau să cercetăm 
de fa{ă fiind reverendul, după a mea grijă de pă- 
rinte, care sunt cele mai îndemânatece mijloace să 
ajungi la acel fel de purtare, potrivit mândriei tale 
de om şi slavei numelui tău . . . (intră cămăraşul). 

CAMARAŞUL. Stăpâne, nrTai chemat?... 

CORNEA. Da . . . Acum, numaidecât, să porun- 
ceşti părintelui Pavel, să sloboadă meşterii mol- 
doveni . . . 

ION. Tată . . . 

CORNEA. Să fie plătiţi până la unul... Iar 
până mâini în zorii zilei, cu totii să fie departe peste 
graniţele ţinutului . . . 

ION. Tată, lasă-mă să grăiesc şi eu . . . 

CORNEA. Pleacă numaidecât, cămăraşe... Iar 
porunca-mi să fie lege... (Cămăraşul pleacă). (Către Ion). 

Acuma, să vorbim, băiete ... Nu te sfii nici de re- 
verendul Szenfivânyi, nici de prietenul tău Şorben... 

ION. Tată, pot să te rog pentru meşteri?... 

CORNEA. Pentru meşteri, nicio vorbă. . . Porunca 
să cadă ca piatra mormântului, odată pentru tot- 
deauna ... Să vorbim despre tine . . . despre tine, 
moştenitorul numelui şi sângelui meu... Tu, dacă 
Dumnezeu nu va binevoi cu mine, va să răspunzi 
grelelor împrejurări, care împotriva noastră se îm- 
preună . . . 

ION. Nu înţeleg, tată, ce ceri dela mine . . . 

CORNEA. O mare veste îmi aduce reverendul 
Szentivânyi . . . Măria-Sa, regele Ferdinand, augustul 
nostru stăpân, e pe cale să schimbe harta Europei... 
Şi cu această schimbare s’a gândit şi Ia noi... 

ION. Ce putem face noi? 

CORNEA. Planurile Măriei-Sale se îndreaptă mai 
cu seamă împotriva necredincioşilor Turci . . . Pentru 
a luptp cu spor, are nevoie de oameni de încredere 
în Moldova şi Ţara Românească . . . Or, după drep- 
tate, neamul nostru, al Cor neştilor. ardeleni, are că- 
dere, după legământ de sânge cu Dragoş, 'să dom- 
nească în scaunul dela Suceava, mai mult decât al 
Corneştilor moldoveni, ramură mezină a tulpinii . . . 
Nu-i aşa, reverende ? . . . 

SZENTIVÂNYI. Aşa vorbesc aceste documente... 

CORNEA. Deci, trebue să fim pregătiţi... Nu 
ştiu când va veni ceasul ... şi dacă acest ceas va fi 
hărăzit mie sau \\e . . . 

ION. Tată, eu nu cunosc toate drepturile, ce se 
află în aceste zapise . . . dar cunosc dreptatea ome- 
niei. Domnul Moldovei, cu care rudă ne ti nem P e 
departe, s'a purtat totdeauna nesmintit de dulce cu 
noi şi cu oamenii noştri... 

CORNEA. Eşti slab, băiete, dacă te laşi încurcat 
de astfel de pricini muiereşti . . . Când te simţi chemat 
spre mari înălţimi, braţul tău va să fie vânjos şi 
gândul istef... 

ION. Tată, am ştiut totdeauna să îndeplinesc 
datoriile mele de fiu . . . 

CORNEA. Azi, aceste îndatoriri se fac una cu 
socotelile mele ... (cu duioşie). Numele, băiete . . . iată 
pricina de căpetenie a trecerii prin lume . . .* înaintea 
luptei dela Mohaci, şi eu mă sleiam de puteri, în 
această vizuină a munţilor, crezând că fericirea e 
aici şi lumea se sfârşeşte între graniţele moşiei mele... 
Oh ! ... binecuvântată fie lupta ... Ea mi-a deschis, 
par'că printr'un şurub, poarta mintii . . .* (Către Szent- 
ivânyi). Nu-i aşa, reverende ? . . . 

SZENTIVANYI (aprobă). 

CORNEA. Numele e lacom, ca şi averea. Tot 
mai mult are, tot mai mult râvneşte... Numele e 
singurul bun adevărat, căci el durează şi după 
moarte.* Numele î\i croieşte firea de pomină, şi nu 
firea, numele... căci un nume mare te sileşte la 
fapte îndemânatece, pe când un nume mic, chiar cu 
o fire vrednică, la nici o iscusinţă . . . Numele mare,, 
ca şi coroana de otel, te apasă, dar te şi înaltă. 
Nu-i aşa, reverende ? ... 

SZENTIVANYI (către Ion). Cu multă bucurie, fiule,, 
am ascultat cuvintele tale, supuse, dar demne • . . 
Ele pornesc, nu dintr’o încăpăţânata îndârjire, cât mai 
ales dintr’o necunoaştere a scopurilor vieţii... Nu 
te-ai cugetat niciodată, fiule . . . 

ION. Ba, m'am cugetat, reverende... 

SZENTIVANYI. Atunci, n'ai izbutit să dobândeşti, 
un temeiu de vieafă . .. Căci cugetarea, ca şi făptura» 

mintii, aci, în astă ascunzătoare a munţilor, se îm- 
brobodeşte. Vieaja, copile, se întinde departe, în lumea 
întreagă... Acolo, pe deasupra vremelnicilor lupte» 
stăpâneşte o singură gândire, nemăsurat de mare . . . 
gândirea catolică, una, după vorba evangheliei, cu 
însăşi lumea, în înţeles de împărăţie a lui Dumnezeu... 
Prin aceste cuvinte, nu te sfătuesc a-{i părăsi legea... 
Nu . . . Dar vreau să cucereşti gândirea, ca prin ea 
să fii demn, în însăşi biserica ta, de numele de 
creştin . . . 

ION. Reverende, e mare înţelepciunea voastră şi 
ştiinţa . . . Dar iată că aci, minţile înţelepţilor se cioc- 
nesc şi se îndepărtează, ca pietrele aruncate una în 
alta ... De pildă, Şorban ... Şi el e un om cu 
învăţătură . . . dar pentru el, biserica lui Hristos 
are alt înţeles . . . Vorbeşte, Şorbane . . . 

ŞORBAN. Da, reverende ... Eu mă încumet a 
crede, că împărăţia lui Dumnezeu nu e în lumea în- 
treagă, nici în biserică, ci în mine. Să cuceresc gândirea» 
de bunăseamă . . . pentruca prin ea să-mi sădesc în 
suflet, biserica lui Hristos . . . Or, mintea mea, prin 
ştiinfă şi raţionament, se poate lărgi pas de pas» 
pânăce să se facă una cu graniţele omenirii... Bi- 
serica lui Hristos e în mine... 

SZENTIVANYI. Astea, prietene, sunt credinţe por- 
nite din lagărul duşman creştinismului... E trista, 
moştenire rămasă dela răposatul tău părinte . . . Mer- 
gând aşa, curând vei ajunge la necredinţă... Dar 
oricum, e un fel de a gândi, care te cinsteşte... In 
schimb fu. Ioane, n’ai nici un fel de chibzuială asupra 
bisericii lui Hristos . . . 

CORNEA. Aşa e... 

ION. Ba să ierfi, reverende... Să ierţi, tată... 
Biserica lui Hristos trăieşte şi în sufletul meu, vie.... 

Dar ea nu se contopeşte nici cu împărăţiile lumeşti» 
care pieritoare sunt, şi nici cu sufletul meu — după 
cum crede Şorban — care, oricât l-aş întinde, măr- 
ginit rămâne... Cum trăieşte?... Nu ştiu... n'aş 
putea-o spune... dar trăieşte. O văd vie în celălalt» 
în aproapele meu, în durerea lui, în bucuria lui . . . 
O văd vie în icoanele zugrăvite cu truda mea ... O 
simt că trăieşte în toate darurile cerului . . . 

SZENTIVANYI. Astă credinţă te duce la nimicire... 
Aproapele tău poate fi un tâlhar sau un criminal . . . 

ION. Cărămida, reverende, e doar lut prost . . . 
In zidul casei, capătă folos, iar în locaşul bisericii, 
sfinţire . . . 

SZENTIVANYI. Meşterul bun aruncă însă la gu- 
noiu, cărămida spartă sau stricată ... Pe el, clădirea 
il interesează . . . măreţia locaşului . . . 

(Larmă. Intră părintele Pavel şl meşterii). 

SCENA VI 

PREOTUL PAVEL. Iertare îndrăsnelii noastre . . . 
<lar de prea mare ocară suntem loviţi... 

CORNEA (prefăcut). Despre ce ocară e vorba, 
părinte ? 

PREOTUL PAVEL. Adinioarea, în timp ce la schelă 
priveam lucrul meşterilor, a sosit în goană de crivăţ 
^ămăraşul, cu porunca Măriei-Tale ... 

CORNEA (încruntat). Părinte, poruncile mele chib- 
zuite sunt ... şi nu prinse din voia vântului . . . 

PREOTUL. Pentru ce această urgie, stăpâne ? . . . 

CORNEA. Nu-i urgie, ci bine . . . Bine pentru tine, 
părinte . . . pentru ei meşterii ... şi pentru întreg no- 
rodul . . . 

PREOTUL. Ce rău putea face cuiva clădirea 
Domnului ? 

CORNEA (binevoitor). Ei, Pavele, Dumneata ştii 
una şi eu, o mie... Se vorbeşte din nou de mari 
lupte cu Turcii . . . 

PREOTUL. Dar biserica nu putea fi decât un 
locaş de îndemn împotriva necredincioşilor, sau la 
nevoie, o întăritură mai puternică, decât toate ce- 
tăţile împietrite... 

CORNEA. Asta aşa pare doar .. . Când e pricină 
lucrurile se schimbă . . . 

PREO rUL. Stăpâne, nu înţeleg . . . 

CORNEA. Nu întreba prea mult, părinte, căci mă 
mânii... (Către meşteri). Aceşti oameni, veniţi din 
ţara Moldovei, să plece . . . 

MEŞTERUL 1. Doamne, ne doare să lăsăm clă- 
direa lui Dumnezeu pradă şiroaielor cerului şi bure- 
ţilor pământului . . . 

CORNEA. Osteneala voastră va fi recunoscută 
cu bani. . . 

MEŞTERUL I. Nu banii, Măria-Ta . . . 

PREOTUL. Aşa e, Doamne... Clădirea lui Dum- 
nezeu nu cu bani se preţuieşte ... Ea e cuvântul ceh 
adevărat, care se întruchipează în lemn, zid şi vopsea... 

CORNEA. Vorbe... 

PREOTUL. Nu vorbe, Măria-Ta ... Ca şi Evan- 
gheliştii, care n’au fost decât nişte pene ale lui Dum- 
nezeu, scriind cu putere omenească o învăţătură 
cerească... aşa şi aceşti meşteri nu sunt decât. •• 

SZENTIVANYI (Ironic). Nişte unelte... 

PREOTUL. Da, reverende . . . nişte unelte supuse 
poruncii dumnezeieşti . . . 

ION (către Cornea). Tată, lasă să-mi spun şi eu 
gândul . . • 

CORNEA. Vorbeşte... dar nu prea mult. Timpul 

' totdeauna e prea scurt ... El cere înfăptuire, nu vor- 
bărie ... 

ION. Tată, te-am ascultat . . . Supus, mă plec 
hotărârilor tale . . . Voiu pleca . . . mâine, poimâine . . . 
când vrei. Dar un lucru te rog ... nu sfărâma această 
lucrare . . . Vorbele părintelui şi ale meşterului mi-au 
pătruns în suflet ... Şi eu, laolaltă cu ei, am gândit, 
am rugat şi am nădăjduit . . . Biserica este o co- 
moară, care mă leagă de tine, de \ară, de locul 
naşterii mele . . . Credinţa mi-am pus-o la temelia ei, 
pentruca sufletu-mi să se desăvârşească, întocmai ca 
o cruce . . . Simt, că prăbuşindu-se clădirea, şi făp- 
tura mea se va prăbuşi . . . 

CORNEA. Eşti un copil . . . Vreau să fac din tine 
un înţelept, un om întreg, un voinic . . . îndepărtează 
gândurile uşuratice. 

ION (desperat). Ce-o să pui la loc, tată ? . . . 

CORNEA (către reverend şi Şorban). Răspundeţi Voi... 

ŞORBAN. Gândirea. . . 

SZENTIVANYI. Gloria . . . 

TABLOUL ii 

Noapte. Schela bisericii 

SCENA I 

PREOTUL, MEŞTERII (str&ng&nd uneltele) 

PREOTUL. Strângeţi, meşteri buni... strângeţi, 
meşteri dragi... şi luaţi înapoi drumul cărărilor tăi- 
nuite de frunzarul cetinei. Fiţi dăruiţi de înger, cu 
întărirea de lipsă şi nu vă sdrobiti inima nici cu du- 
rere, nici cu scârbă ... ci aceste patimi lăsafi-le să 
coacă în spuza sufletului meu, drept canon de mân- 
tuire . . . 

MEŞTERUL 1. Părinte, sufletul mi-i rană des- 
chisă... şi toată râvna lui, care odată cu zidurile 

•acestea se înălţa, acum se pierde, ca vinul cel bun 
prin despicătura butoiului . . . 

PREOTUL. Strângeţi, meşteri buni... strângeţi, 
meşteri dragi . . . Duceţi aiurea darul vostru ... la 
ceice prin înălţarea mintii îşi simt vieata pitică . . . Dar 
amintifi-vă de-a-pururi, că voi duceţi crucea care 
sângerează, şi nu crucea care face să sângereze . . . 

MEŞTERUL I. Părinte, mi-era drag acest loc... 

PREOTUL. Poate nu era el, cel de Dumnezeu 
hărăzit . . . 

MEŞTERUL I (răzvrătii). Pentruce, părinte ? . . . Pen- 
truce nedreptatea asta ? . . . Oare aci nu sunt oameni 
cinstifi şi de ispravă?... Oare sfinţia ta nu te alegi 
din ceata preoţilor vecini, ca bobul auriu din tă- 
ciunele neghinei ? . . . 

PREOTUL. Meştere, nu te răzvrăti... 

MEŞTERUL I. Ba mă răzvrătesc, părinte... căci 
meşteşugul meu îmi porunceşte să fiu răzvrătit, ca 
prin răzvrătire să ajung pe Dumnezeu . . . 

PREOTUL. Greşeşti, meştere ... şi te îngâmfi . . . 

MEŞTERUL I (tot mal răzvrătit). Pentruce se aduce 
meşteşugului nostru, astă batjocură?... Lumea, în 
fata paraginii, pe noi ne va ocări... Dispreţul şi 
râsul ei, pe noi ne vor urmări... 

PREOTUL. Temeiuri lumeşti au înfrânt datoriile 
dumnezeieşti . . . 

MEŞTERUL I. Atunci, şi noi vom înfrânge teme- 
iurile lumeşti . . . (cătră meşteri) Meşteri, aici . . . (meşterii 
se apropie). 

PREOTUL. Ce faci?... Ce faci?... 

MEŞTERUL I. Ceea ce se cuvine . . . (călr meşteri). 
Fraţilor . . . 

PREOTUL (oprindu-1). Fiule, nu uita... emeiul lu- 
mesc e gol pe dinăuntru şi plin numai pe dinafară . . . 

MEŞTERUL I. Asta o vom vedea. 

PREOTUL. Nu te împotrivi celor ce ţi-au făcut 
strâmbătate ... şi nu vătăma veşnicia . . . 

MEŞTERUL I. Cu sufletul meu mă pun zălog veş- 
niciei... De pşcătuesc, sufletul meu să plătească pe 
cealaltă lume, cu toate chinurile iadului... Dar în 
clipa asta, ocara n’o pot suferi . . . Meşteri, puneţi 
mâna pe topor . . . 

PREOTUL. Opriţi! . . . Opriţi ! . . . Iubiţii mei copii, 
nu ucideţi sufetele voastre cu o fără de lege . . . Bi- 
serica e trupul lui Dumnezeu . . . 

MEŞTERUL I (vehemenl). Biserica e râvna noastră . . . 
e darul nostru ... şi de darul nostru, nimeni, nu voi, 
a-şi bate joc . . . (căire soţii săi). Fraţilor, vreţi voi ca 
lucrarea voastră să se prăbuşească în ţărână, prin 
nepăsare şi dispreţ... 

MEŞTERII. Nu... nu... 

MEŞTERUL I. Vreţi voi, ca pe sârgul vostru, să 
se aşeze putreziciunea?... 

MEŞTERII. Nu... nu... 

MEŞTERUL L . Atunci, ce se cuvine?... 

MEŞTERII. Dărâmarea!... jos, jos!.., 

PREOTUL. Opriţi!... Opriţi!... (toţi se opresc). 

MEŞTERUL I. Părinte, iată te ascultăm. . . Dar 
numai pentru o clipă... Ai nădejde să dobândeşti 
dela stăpânire vre-o înduplecare? 

PREOTUL. Nu. 

MEŞTERUL I. Atunci cine ne poate scăpa de ru- 
şine şi ocară? 

PREOTUL (tace). 

MEŞTERUL I. Cine poate înălţa lucrarea către 
desăvârşire? (intri Filoftela firi a fi vfizută de preot). 

PREOTUL. Minunea... 

SCENA II 

PREOTUL, FILOFTEIA, MEŞTERII 

FILOFTEIA. Unchiule, strigarea ta pe mine m'a 
chemat . . . 

PREOTUL (se întoarce şi dă cu ochii de ea; sever). 
Ce îndrăsneală nechibzuită te-a făcut, copilă, să pă- 
răseşti casa, la ora asta târzie, când colţii fiarelor 
luminează stufişurile şi în ochii celor ce pândesc în 
umbră, se oglindeşte chipul Satanei?... 

FILOFTEIA. îmbunează căutătura sufletului tău, 
taică părinte, şi ascultă-mă cu răbdarea cea de cu- 
viinţă, ca să nu mă tem de gândul şi hotărîrea mea . . . 
Căci şi apa mării se îndulceşte la ruga credincio- 
sului, de-şi poate el stâmpăra setea, şi piatra mor- 
mântului, prin rugă, în palat de lumină se preface... 

PREOTUL. Vorbeşte, copilă . . . 

FILOFTEIA (către cer). O Doamne, Isuse Hristoase, 
Tu, care ţi-ai dăruit nemărginita avuţie a sufletului 
unui mormânt, ca să faci din iertare aşternut durerii . . . 
şi din iubire, platoşă împotriva hulei ... Tu Doamne, 
Isuse Hristoase, ajută graiului şi cuvântului meu... 
(către preot). Auzi-mă, taică părinte, şi mă înţelege... 
căci dacă-mi eşti unchiu după sânge, îmi eşti tată după 
suflet ... Şi iată, că eu am purces în noaptea târzie, 
să mă dăruesc gândului ce vrea înfăptuire prin 
sânge şi prin suflet... 

PREOTUL. Cuvintele tale, deşi îmbietor sună, 
aduc totuşi iz străin de credinţa adevărată... 

MEŞTERUL 1. Ba nu, părinte... să ascultăm vor- 
bele acestei fecioare, care numai nădejde în noi 
deşteaptă . . . Sfinţia ta ai rostit cuvântul, minune . . • 
să lăsăm deci minunea să se desăvârşească... Cu 
ce drept te-ai împotrivi ei, când prin acea putere tu 

ai încercat să sfărâmi a mea îndârjire . . . Minunea ! . . . 
Numai gândul curat al unei fecioare o poate aduce 
la îndeplinire . . . 

FILOFTEIA. Ifi mulţumesc, meştere, pentru cuvin- 
tele tale... Ele îmbărbătează hotărîrea mea... căci 
un gând dumnezeiesc îmi îndeamnă puterile... 

PREOTUL. Ce pofi tu, copilă, cu slabele tale 
puteri?... 

FILOFTEIA. La timp sosit-am, când meşterii, cu 
topoarele ridicate, se pregăteau să lovească lucrarea 
dumnezeiască . . . 

MEŞTERUL L Voiai mai bine să fie pângărită ? . . . 

FILOFTEIA (rugătoare). Tată bun şi voi meşteri 
iscusiţi, ascultafi cu toată sârguinja la spusele mele . . . 
şi nu mă nedreptăţiţi cu judecata gândurilor voa- 
stre . . . căci ceea ce vă povestesc, nici vis nu este, 
nici vedenie . . . 

MEŞTERII. S'auzim . . . 

FILOFTEIA. Tată bun şi meşteri iscusiţi, pe aici 
prin împrejurimi, ca şi în (ara mea cea moldove- 
nească, voi ştiti, ca şi mine, că merge din gură în 
gură, venită de departe, din Ţara Românească, po- 
vestea vestitului meşter Manole, care de dragul iz- 
bândei, zidi trupul iubitei lui sofii . . . 

MEŞTERUL I. O ştim prea bine, blândă copilă . . . 
Ea e scrisă pe tuiul breslei noastre, dovedindu-ne 
la fiecare clipă, însemnătatea jertfei, întru înfăptuirea 
gândului. ..*• Mândria noastră de meşteşugari, pe 
tâlcul acestei poveşti se întemeiază... şi credem în 
ea, chiar dac’ar fi să plătim această credinţă cu 
munca de veci a sufletului nostru ... * 

FILOFTEIA. Şi când am auzit de năpasta căzută 
pe voi, viersul acestei poveşti a început să mă ur- 
meze . . . mai întâi, în blând cântec • . • apoi, din ce 

în ce mai tare . . . până ce din cântec nimic n'a mai 
rămas, decât gândul... şi gândul a căpătat, la sfârşit, 
putere de poruncă . . . 

PREOTUL Nu te înţelegem, copilă . . . 

FILOFTEIA. Părinte şi voi iubiţi meşteri, ascultaţi 
bine la vorba mea ... O biserică se nărue, nu din 
urgia vrăjmaşilor, cât mai ales, din nevrednicia celor 
ce-o clădesc... 

MEŞTERUL I. Copilă te îndoeşti tu de vrednicia 
noastră ? 

FILOFTEIA. Şi meşterul Manole se arătase vrednic 
până la încercarea lui Dumnezeu . . . 

MEŞTERUL. I. Să ni se dea putinţa . . . 

FILOFTEIA. O biserică se nărue din nevrednicia 
celor ce o clădesc... 

MEŞTERUL I. Am zidit atâtea biserici... şi în 
Ţara Moldovei şi în Ţara Românească... 

FILOFTEIA. Pentru ele, ai avut virtute, meştere... 

MEŞTERUL I. Şi pentru asta ? . . . 

FILOFTEIA. Pentru asta îţi lipseşte ... vă lipseşte, 
iertaţi, fraţi iubiţi, graiul meu nemeşteşugit . . . Aţi 
vrut să zidiţi clădire nouă ... şi la clădire nouă, se 
cere şi suflet nou ... 

MEŞTERUL I. Şi acel suflet?... 

FILOFTEIA. Acel suflet, vi-1 dau eu . . . 

MEŞTERUL II. Copilă eşti bună, cum numai pânea 
lui Dumnezeu mai e... dar nu da poveştilor putere 
de gând . . . Povestea, las-o doar ca tâlc . . . 

FILOFTEIA. Părinte şi voi meşteri, ascultaţi gândul 
lui Dumnezeu ... Nu mai pregetaţi . . . Zidul e gata 
şi eu sunt pregătită ... Să mergem . . . Trageţi zidul 
peste mine . . . Soţie, cu prunc în pântec sau fe- 
cioară neîntinată . . . aceeaşi sfinţenie are dela Dum- 
nezeu*. • Trageţi zidul peste mine... (rumoare, îndoială). 

MEŞTERUL I (către preot). Ce facem, părinte? 

MEŞTERUL II. Filofteia are dreptate . . . Noi — să 
recunoaştem — suntem slabi şi nepregătiţi pentru o 
lucrare atât de mare . . . Avem lipsă de puteri noi . . . 
Dar aceste puteri să le scoatem din osârdia sufle- 
tului nostru şi al poporului, nu din . . . 

MEŞTERUL I. Cugetaţi adânc, scumpi tovarăşi . . . 
Aci e jertfa . . . 

FILOFTEIA. E minunea, de care vorbeaţi adi- 
nioarea ... 

MEŞTERUL I. Părinte, părinte . . . mi-e sufletul de 
grea îndoială plin . . . Gândul măreţiei a început să 
mă îmboldească mai aprig . . . dar nici sufletul nu 
vreau să mi-1 încarc cu nelegiuit păcat . . . Părinte, 
desfă-ţi baierile minţii şi dă drumul înţelepciunii . . . 
Purcedem sau nu ? . . . 

FILOFTEIA. Unchiule, când eu voiu fi înăuntru, 
veneticii duşmani vor pieri din ţară, stăpânul îşi va 
redobândi credinţa în Dumnezeu şi Ion va străjui 
vieaţa lui întreagă, zidirea, care azi şi-a găsit suflet... 

MEŞTERUL I. Vorbeşte, părinte . . . 

PREOTUL. Staţi şi odihniţi . . . Mi-e mintea fum... 
gândirea-mi flutură în vânt, ca funinginea... Voiu 
merge în biserică ca să mă rog . . . Voi staţi şi odih- 
niţi ... In curând mă veţi revedea . . . 

(Preotul Intră in biserică şi începe să se roage, cân- 
tând.* Meşterii fac grup de o parte. Filofteia se roagă). 

FILOFTEIA. Sfântă Fecioară Maria, iartă greşala 
firii mele pământeşti, care abia azi, izgonită dela 
iubirea lumească, îşi întoarce gândul şi ruga către 

* La reprezentaţia dela Cluj in loc de cântecul preotului, 
se auzea cor de ingeri, ca venind din cer. (Tehnica Dlul 
St. Braborescu). 

Tine . . . Sfântă Preacurată, Tu care ai nuntit doar cu 
cuvântul, îngădue şi sufletului meu, să nuntească azi, 
cu astă zidire, pentru slava şi pomenirea de-a-pururi, 
a jertfei . . . Maică de jertfă, care pe drumul Gol- 
gotei ai durat cerc întăritor pământului, ajută ca 
sângele meu să poată lega pe veci cu puterea va- 
rului de stâncă, cărămidă de cărămidă... împără- 
teasă mărită, după cum duhul Tău poleieşte însăşi 
comoara lui Dumnezeu, fă ca şi sufletul meu să ve- 
gheze de-a-pururi, în nestematele odăjdiilor şi în ochii 
sfinţilor... Şi lui, ca şi tuturor ce-şi uită de le- 
gământ, aminteşte-le Tu, că în Tine s'au împreunat 
dela începutul lumii, curăţenia şi rodul... (iese preotul. 
Tot! vin Împrejurul lui). 

MEŞTERUL I. Părinte, te aşteptam . . . 

PREOTUL. Acuma pot vorbi... Lumina s’a făcut... 

MEŞTERU1 I. Schela e încă bună... zidul aşteaptă 
jertfa . . . 

FILOFTEIA. Şi jertfa se înfăţişează singură... 
(meşterii o Împresoară). 

PREOTUL. Opriţi!... Opriţi, fără-de-legea . . . 

MEŞTERUL L Părinte, să nu vătămăm minunii, 
cu «ale tale înfricări... 

FILOFTEIA. Nici datoriei, unchiule... 

PREOTUL. Meşteri sârguincioşi şi tu copilă vred- 
nică, ascultaţi porunca lui Dumnezeu ... In timp ce 
mă rugam, duhul mi-a pătruns creştetul, ca o limbă 
de foc ce-ar străbate şi oţelul... Adevărul lui mi-i 
întipărit în minte, ca şi slovele în evanghelie... Nu 
jertfă zidirii, Filofteia... Nu jertfă zidirii, meşteri 
iscusiţi ... 

MEŞTERUL I. Şi pentru ce nu, când jertfa întă- 
reşte lucrarea . . • 

PREOTUL. Nu jertfă ... nu moarte ... ci . . . 

MEŞTERII. Ci? 

PREOTUL. Vieaţă . . . 

MEŞTERII. Vieafă? 

PREOTUL. Căci Domnul nu e Dumnezeul celor 
morţi, ci al celor vii . . . Nu jertfă . . . 

MEŞTERUI I. Părinte, vorba ta nu ne-a lămurit. . . 
Noi ne iubim lucrarea, cea mei mândră din câte am 
căutat a izbândi. Pentru ea, suntem în stare orice 
jertfă a aduce . . . (înduioşat) Oare crezi că nu ne e milă 
a frânge trup tânăr de fecioară . . . dar dacă numai 
prin astă nimicire putem sfărâma piedicile soartei . . . 

PREOTUL. Meşteri iscusiţi şi prea sârguincioşi, 
ascultafi aci cuvântul Domnului ... Nu vă'nnebuniti 
de prea mult sârg, căci vă paşte trufia cea ucigă- 
toare de suflet... învăţaţi să osebiţi în aceeaşi lu- 
crare, partea de slavă omenească, supusă, ca tot ce 
e omenesc, închipuirii şi îngâmfării, de tăria tără de 
moarte a trupului lui Hristos cel înviat. Nu asămuifi 
străluciul zidirii, cu vieafa bisericii... 

MEŞTERUL II. (cătră meşterul I). Poate are dreptate . . . 

PREOTUL. Ce vreji ? . . . Să jertfiţi sânge de 
copil ? . . . Dar oare aşa nu gândesc şi varvarii 1 ... 

MEŞTERUL I. Şi noi?... 

PREOTUL. La noi, Dumnezeu şi-a jertfit fiul de 
dragul vieţii... El singur... 

MEŞTERII. Aşa-i... 

PREOTUL. Atunci, să nu îndrăsnim a ne pune 
împotriva acestei învăţături a Dumnezeirii. Jertfă, 
da . . . dar vieţii, nu închipuirii ... (cu milă). Meşteri 
buni. Dumnezeu v’a lăsat o clipă mintea în rătăcire, 
ca să vedeţi greşala cea mare a păgânilor . . . 

FILOFTEIA. Atunci datoria mea ? . . . 

PREOTUL. E vieata . . . 

MEŞTERUL I. Şi biserica ? 

PREOTUL. Biserica se va înălţa... Fiţi fără grije... 
Se înalfă singură... Nu se află putere omenească, 
să împiedice desăvârşirea, dacă însăşi ceafa diavo- 
lilor a fost înfrântă . . . Adinioarea, cântând, am vă- 
zut-o în închipuirea mea, aievea, ca şi cum ar fi 
fost până’n boltă încheiată . . . Odoarele mă împroşcau 
cu luminile lor strălucitoare ... iar din boltă, Hristos 
însuşi mă povăfuia . . . 

MEŞTERUL. Dar cine va ridica pe schelă, că- 
rămida ? 

PREOTUL. Pentru ce, meştere, aduci mereu 
înainte faptul lumesc . . . Au, nu crezi în minune ? . . . 

MEŞTERUL L Părinte trebuesc salahori, meşteri 
zidari şi meşteri lemnari . . . 

PREOTUL. îngerii Domnului vor fi . . . 

MEŞTERUL I. Şi var, şi tencuială, de unde vor 
scoate 1 ... 

PREOTUL. Din iubirea unei mame, care-şi apără 
copiii . . . 

MEŞTERUL. Şi tăria clădirii, cine o va da ? . . . 

PREOTUL. Darul unui om, care se pocăieşte . . . 
căci nevinovăţia, pocăinţa şi iubirea sunt cele trei 
puteri ziditoare ale bisericii... 

MEŞTERUL II. S'ascultăm cuvintele înţelepte şi 
să nu mâniem pe Dumnezeu cu prea multă trufie... 
Noi, meştere — spusu-ne-a părintele azi dimineaţă 
— suntem doar unelte în mânile lui Dumnezeu, după 
cum evangheliştii au fost doar pene . . . Dar Dum- 
nezeu şi altcum poate înfăptui gândul Său... S’as- 
cultăm ... 

PREOTUL. Plecaji, meşteri buni . . . plecaţi, me- 
şteri mari... Mergeţi şi gândiţi la cele ce v'am 
vorbit . . . 

FILOFTEIA. Dar eu, unchiule? 

PREOTUL. Tu îndreaptă-te înapoi către vieafă. 
Nu-ţi uita datoria . . . Prin femeie. Dumnezeu s’a făcut 
om . . . Asta-i marea taină a bisericii, încredinţată fe- 
meii . . . Vieaţa, copilă . . . Aminteşte-fi că femeile au 
fost de fa|ă la urcuşul Golgotei, dar şi la adeve- 
rirea după scripturi, a învierii . . . lată-Ji menirea, co- 
pilă ... să mărturiseşti că durerea pătimirii durează 
o clipă şi bucuria învierii, o veşnicie . . . 

MEŞTERUL II (către meşterul I). Meştere, să plecăm 
şi să ne rugăm lui Dumnezeu, ca să risipească de 
pe mintea noastră fumul învolburării . . . Apoi, să 
frământăm cu cinstită chibzuială cuvintele pline de 
înţelepciune, ale părintelui ... şi odihniţi la suflet, 
s'aducem hotărîrea cea cu temeiu... 

MEŞTERUL I. Bine . . . aşa vom face. Vom pleca . . . 
iar în zorii zilei, vom fi, sau înapoi, cu ochii întă- 
râtaţi şi cu topoarele în mâni, sau sus pe potecile 
munţilor, cu zâmbetul pe fa(ă şi crengi de brad la 
puî^rie... 

PREOTUL. Plecaţi, meşteri dragi. Plecaţi şi zidiţi 
acolo, unde oamenii n’au lipsă de minune întru sta- 
tornicirea credinţei . . . Plecaţi ... şi florile pajiştilor, 
şi cetina brazilor să vă aline urâtul sufletului... Eu 
rămân să mai veghez în biserică ... Iar tu, Filofteio, 
întoarce-te înapoi ... şi luna, cădelniţa lui Dumnezeu, 
să-fi ducă paşii către bucuriile viefiii . . . 

(Meşterii pleacă in stânga, Filofteio in dreapta, preotul 
Intră în biserică. Scena rămâne câtva timp goală. Se aude 
cântecul preotului sau al Îngerilor. Apoi, din dreapta se întorc 
Ion şl Filoftela).! 

SCENA III 
ION, FILOFTEIA 

ION. Te-am înapoiat din drum, Filofteio, pen- 
tru ca aci în fata bisericii, să-fi fac jurământul, cu 
deslegare doar în mormânt... 

FILOFTEIA. Nu jurământ. Ioane . . . nici mormânt. 
Datoria mea e vieaţa . . . Unchiul meu, adinioarea, 
mi-a arătat-o ca un îndemn dumnezeiesc ... Şi da- 
toria ta aceeaşi este, vieafa . . . 

ION. Ba jurământ, Filofteio . . . căci clipele mele 
sunt numărate. Caii sunt înşelaţi . . . Şorban mă 
aşteaptă în apropiere ... şi pentru un timp atât de 
scurt, un singur cuvânt poate mărturisi tot, în cu- 
prinsul lui . . . Jurământul . . . 

FILOFTEIA. Un singur cuvânt, credinţa... cre- 
dinţa în Dumnezeu şi credinţa în tine. Ioane... 

ION. Te îndoieşti, Filofteio? 

FILOFTEIA. Da, Ioane... Din clipa în care am 
aflat dureroasa veste a despărţirii, am crezut că da- 
toria mea e jertfa ... Şi de aceea mă găseam aici, 
pentruca meşterii să mă zidească în zidul ce va să 
dureze veşnicia ... 

ION. Ai vrut tu asta?... Ai gândit tu asta? 

FILOFTEIA. Da, Ioane... 

ION. Şi pentruce? 

FILOFTEIA. Pentru înălţarea bisericii prin tine, 
şi a ta, prin biserică... îmi era teamă că te voiu 
pierde... şi mai mult, că te vei pierde ţie însufi. 
Voiam ca la întoarcere, s’auzi, adus de foşnetul co- 
drului prin încăperile castelului, suspinul sufletului 
meu ... şi pe fafa icoanelor ce vei lucra, să nu pofi 
zugrăvi alt duh, decât cel al sufletului meu... 

ION. Să fie binecuvântat bătrânul preot, care 
te-a dăruit din nou vieţii şi fericirii... 

FILOFTEIA. Aici se săvârşeşte o minune. Ioane . . * 
căci minunea doar prin lucruri fireşti se arată . . . 
Gândul e atât de mare, că depăşeşte firea . . . 

ION. Filofteio, o minume se săvârşeşte . . . Adi- 
nioarea te-am căutat acasă. Nu erai . . . Copii însă 
m’au vestit : trebue să fie la biserică . . . 

ŞORBAN. tlntră) Ioane, e timpul de plecare . . . 

ION. O clipă ... şi sunt gata . . . (Şorban iese) 

FILOFTEIA. Du-te, Ioane . . . 

ION. Vreau să-fi jur . . . 

FILOFTEIA. Nu . . . 

ION. Ca şi tu să-mi dai cu jurământ, încredin- 
ţarea iubirii tale . . . 

FILOFTEIA. (îşi scoate dela gât Icoana) Ţine această 
icoană cu chipul meu ... E zugrăvită de tine ... e 
sufletul tău pus aici... Cu ea voiam să mă jertfesc, 
pentru ca sufletul tău să-mi rămână de-a-pururi mire..* 

ION. (luând icoana) Dă-mi-O . . . 

ŞORBAN. (în depărtare) Ioane... Ioane... 

ION. Trebue să plec . . . Dă-mi o îmbrăţişare . . * 

ŞORBAN. (din depărtare) Ioane . . . Ioane. . . 

ION. (îmbrăţişează pe Flloftela şi apoi pleacă). 

SCENA IV 

FILOFTEIA singură, apoi copiii 

FILOFTEIA. (se roagă. Intră copţii) 

COPILUL I. Maică mică, am venit la tine . . . 

FILOFTEIA. Cum de m’aţi găsit, copii dragi? 

COPILUL II. Am ştiut că tu eşti aici la biserică, 
de c&nd meşterii mari au fost goniţi . . . 

FILOFTEIA. Adevărat, copii, voi ştiţi lucruri pe 
care oamenii mari nu le cunosc . . . 

COPILUL I. Pe mine m'a trezit un vis . . . îngerul 
Domnului m'a povăţuit: du-te şi ajută clădirii dum- 
nezeieşti... (începe cântul îngerilor: Hristos a înviat)* 

COPILUL II. Şi când am văzut pe meşteri întor- 
cându-se, am ştiut că tu vei începe lucru! lor... şi 
ne-a fost milă de tine . . . 

FILOFTEIA. Şi ce vreţi voi ? 

COPILUL II. Să te ajutăm . . . Noi suntem mari 
şi putem zidi . . . 

FILOFTEIA. Da, prunci iubiţi, pufeti zidi . . . Puteti 
zidi, căci zidirea lui Dumnezeu pe curăţenia voastră 
e întemeiată . . . 

COPILUL I. Atunci ne dai voie să ne urcăm pe 
schelă ? 

FILOFTEIA (ezită). Copii . . . 

COPILUL II. Auzi . . . îngerii cântă ... şi cântecul 
lor ne va da puteri... 

FILOFTFIA. Şi puterea rugii mele, de înviere le- 
gată . . . Urcaţi, copii . . . urcaţi . . . Căci în sufletul 
meu s'a săvârşit minunea... (copţii urcă pe schelă; cân- 
tecul îngerilor se aude tot mal tare). 

FILOFTEIA (se roagă). In cântece de jale şi sus- 
pine grele, ar trebui să se înalte către Tine, slava 
nimicniciei mele. Maică prea-curată . . . Dar întunerecul 
ce mă înconjoară. Tu l’ai risipit cu lumina dumne- 
zeiască a învierii... In acelaş gând, m’am jertfit şi 
am înviat... înaintea mea, cât e lumea, se întinde 
doar bucurie... Cuvintele mele pline de drag se 
prind de fiecare făptură a lui Dumnezeu, ca fluturile 
de floare... 


.Hristos a înviat* de Podoleanu. 

Bucură-te, Lucefere, ce învii taina nopţii ! . . . 
Bucură-te, Pământ, ce învii mireasma primăverii ! . . . 
Bucură-te, Lacrimă, ce învii surâsul feţei!... 
Bucură-te, Drum, ce învii paşii celui pierdut în 

[depărtări ! . . . 

(Câtva timp s’aude cântecul îngerilor, apoi cortina) 


TABLOUL III 

Cameră studenţească, în Wartburg 

SCENA I 

MELCHIOR, IACOBAEUS, ŞORBAN 

MELCHIOR. îmi pare, prietene, că timpul \i-a 
răpit voioşia, care făcea din tine, cel mai bun to- 
varăş de petrecere. . . Ori ai îmbrăcat reverenda ? . . 

ŞORBAN. Nu, Melchior. . . împrejurările m'au îm- 
piedecat . . . 

MELCHIOR. Admirabil ! Atunci al nostru eşti. . . 
Noi, după cum vezi, n'am îmbătrânit în ăşti trei ani. . . 
Şi azi cu aceeaşi pasiune discutăm pe Murner şi ne 
eiuuziasmăm de Hutten. .. 

ŞORBAN. Iată ce n'aş putea spune eu. . . înde- 
părtarea m’a făcut morocănos. . . Am uitat gustul căr- 
ţilor alese şi am pierdut ardoarea polemicii. . . Vin 
din nişte ţinuturi... 

MELCHIOR. Fără soare... 

ŞORBAN. Triste. . . prea triste. . . 

MELCHIOR. Soarele nostru te va desmorfi, prie- 
tene. • . Berea e mai bună, de când Sigmund de 
Dietrichstein a înfiinţat liga de temperantă. . . Discu- 
fiunile mai înverşunate, de când cu Zwingle, Luther, 
Melanchton şi Calvin. . . Cât despre fetite. . . Ah. . . 

le-a reformat reforma. . . Pe vremea bunicelor, dra- 
gostea era un impuls al Evei, adică un păcat. . . azi e 
o predestinare, adică un har divin. . . Prietene, nici 
când n’a fost timpul mai potrivit petrecerii. . . 

ŞORBAN. Vezi. . . eu nu sunt pus pe petrecere. . . 
O întâmplare fericită m’a adus aci, în cel mai scump 
oraş al hoinarei mele studenţii. .. Dar azi, cu alte 
gânduri şi altă răspundere. . . însoţesc pe tânărul meu 
prieten. . . 

MELCHIOR. Şi el, şi tu. . . amândoi fifi bineve- 
niţi. . . 

ŞORBAN. El vrea să studieze. . . 

MELCHIOR. Ii voiu fi mentor... Credincios dis- 
cipol al lui Silenius, eu singur pot împăca pe Mi- 
nerva „cea rea de clanţă" cu sprintenul Eros. . . 

ŞORBAN. Inafară de ştiinţele umanistice, el va 
trebui să lucreze şi într’un atelier. . . E pasionat pentru 
pictură... 

MELCHIOR. Perfect. Atelierul maestrului Krieger 
e lângă universitate. . . Acolo-i şi Liza. . . 

ŞORBAN. Liza? 

MELCHIOR. Da, Liza... Nu te face... Iubita ta 
de acum trei ani. . . Liza. . . Cu ce bucurie va primi 
ea vestea cea bună ! . . Nu că în ăştia trei ani ţi-a 
purtat văduvie... 

ŞORBAN. încet, Melchior. . . Sunt sosit cu mare 
răspundere. . . 

MELCHIOR. Răspunderea e o boală a închipuirii,., 
dar care, din fericire, nu ucide pe nimeni . . . 

ŞORBAN. Şi eu am de studiat... 

MELCHIOR. Prietene, studiul fără dragoste e ca 
vioara fără fimbal... Nare tact... Tactul inimii, 
iubirea \i-l dă-** Apoi, studiul fără vin e sămânţă 

căzută pe piatră . . . „Toate le cântă Silenius şi ecoul 
văilor le'nalţă până la stele"*... Aşa glăsueşte Virgil... 

ŞORBAN. Vine un timp şi pentru cumpătare . . . 

MELCHIOR. Te înşeli... Azi, oameni de ştiinţă, 
ca Paracels, recomandă vinul ... şi predicatorii, ca 
Luther, nu-1 anatemizează . . . Văd că în curând, şi 
eu voiu trece la reformă... De-acum însă mă duc... 
mă duc s'anunţ fetele ... Ne trebue una şi pentru 
prietenul tău, Şorban . . . Ţie, tot pe mica Liza . . . 
iar lui, pe Brighit, cea fără suflet, nici credinţă . . . 
singura, care prin vicleşug şi patimă, i-ar putea în- 
frânge rezistenta feciorelnicilor prejudecăţi... (pleacă). 

SCENA II 

ŞORBAN, IACOBAEUS. 

ŞORBAN. Acelaşi neschimbat Melchior . . . Vesel, 
bine dispus . . . 

IACOBAEUS. De bună seamă . . . nefiind preocupat 
decât de vieată... Jurist... Memorizând la iuţeală texte 
de legi, el nu poate fi zguduit de tragedia gândirii... 

; nvătătura lui Copernicus, pentru care va să ai 
mintea sprintenă s'o adulmeci din aer, el n’a auzit 
nici cât un cantor de biserică ... In filosofie crede 
că lumea a rămas la vechea dispută dintre nomina- 
lişti şi realişti ... iar reforma, o tratează cu un prozit 
de cârciumă. 

ŞORBAN. Ah, prietene... Ce nume scumpe îmi 
reînvie vorba ta erudită . . . Copernicus, Scot Erigen, 
Sfântul Anselm şi mai ales acel minunat Abelardus. . . 
îmi simt mintea pajişte înflorită după îngheţ . . . 

* Traducere M. Strajan.. Mitologia greco-romană, G. Popa 
Liseanu. 

Teoriile gânditorilor realişti, nominalişti, conceptua- 
lişti, s'au deşteptat la vieaţă... Apoi loviturile în- 
drăsnetilor reformatori, svâcnesc în inima mea . . . 
(tainic). Tata, înainte de moarte, a îmbrăţişat credinţa 
lui Luther ... Eu însă, nu. El din multe motive, nu 
mi-a permis. Mi-a lăsat cu limbă de moarte, de a 
cerceta şi a gândi ... şi numai după aceea să iau o 
hotărîre . . . lată dece, sufletul meu e atât de avid 
de cunoaştere... Vorbeşte, prietene, căci vorbele 
tale îmi primenesc sufletul . . . 

IACOBAEUS. Sunt multe de povestit, Şorbanus... 
Am călătorit în ăşti trei ani, şi am studiat literile, 
filosofia, matematica şi medicina . . . Am ascultat la 
Tartaglia, rezolvirile ecuaţiunilor de gradul al treilea, 
am văzut la Padua, pe Vesales demonstrând inte- 
riorul cadavrului de om şi am ascultat pe însuşi 
Paracels . . . 

ŞORBAN. Ce frumos . . . 

IACOBAEUS. Pretutindeni, însoţit de Berthold . . . 

ŞORBAN. Berthold... Minunatul prieten... Ce 
păcat, că dela întoarcerea mea atât de rar l-am 
întâlnit. 

IACOBAEUS. Azi, drumurile noastre se îndepăr- 
tează ... 

ŞORBAN. Nu mai sunteţi prieteni? 

IACOBAEUS. Prieteni, da . . . petrecerile şi cân- 
tările ne leagă . . . gândurile însă ne despart . . . 

ŞORBAN. De ce? 

IACOBAEUS. Fiindcă el, neştiind ce s'aleagă din 
învăţăturile lui Paracels şi Cardan, s’a dat magiei... 

ŞORBAN. Magiei?... A abjurat credinţa sa?... 
Atunci ? . . . 

IACOBAEUS. Nu te grăbi să-l condamni . . . 

ŞORBAN. De ce?... 

IACOBAEUS. După cum fi-arn spus, împreună am 
frecventat universităţile ... Pe amândoi, ne atrăgea 
minunatul studiu al medicinei, cât mai cu seamă, 
comentariul şi speculatiunile filosofice legate de 
această disciplină... împreună am aflat marile des- 
coperiri ale timpurilor... insă aceste descoperiri, în 
chip deosebit au impresionat sufletele noastre ... El, 
spirit cercetător şi naiv, vrând să adâncească ma- 
teria, a crezut să-i descopere suflet... 

ŞORBAN. Şi de aci magia. . . 

IACOBAEUS. Iar eu, spirit metodic, matematic şi 
pozitiv, discipol întârziat al marilor Gerbert d'Avillac 
şi Roger Bacon. . . am adâncit sufletul, în spiritul 
acestor gânditori. . . 

ŞORBAN. Şi ai găsit?... 

IACOBAEUS. Materia. . . 

ŞORBAN. Atunci sufletul. . . Dumnezeu. . . 

IACOBAEUS. Prietene nu te speria. . . Azi mă 
fin de învăţăturile lui Pomponazzi. . . ale admirabi- 
lului Pomponazzi. • . Deci cinstit îţi mărturisesc : iată 
mai bine de un an, de când necredincios sunt. . . 

ŞORBAN. Imposibil. . . 

IACOBAEUS. Am trecut din credinţă în credinţă. . . 
Am fost protestant. . . M'am convertit cu un oarecare 
Calvin, în Sviţera. . . apoi, am trecut la Socinieni, de 
dragul lui Michel Şervet, un om care mi-a arătat 
sângele curgând în animale... Am combinat demon- 
straţiile lui Vesal cu experienţele lui Şervet... Prin 
ele, căutând sufletul. . . Dar sufletul nu 1'am găsit. . . 
deci nici pe Dumnezeu. . . (intră Ion). 

ŞORBAN. Opreşte... 

SCENA 111 

IACOBAEUS, ŞORBAN, ION 

ION (trist). Bunăziua, domnule. . . 

IACOBAEUS. Bunăziua, colega. . . . sau camarade. 
Aci, nu suntem domni, ci tovarăşi. . . 

ION. Bunăziua, Şorbane. .. 

ŞORBAN. Bunăziua, Ioane... Tot trist?.. 

ION. Acelaşi dor... 

ŞORBAN. Vizitarea oraşului nu \i -a dat nici o 
mişcare sufletului?.. 

ION. In închipuirea mea, am cunoscut alte clă- 
diri mai frumoase. . . Cât despre grădini. . . Se pot 
ele asemăna, Şorbane, cu codrii noştri şi cu pajiştele 
rariştilor. . . 

ŞORBAN. Dar minunatele picturi ? . . 

ION. Nu-mi spun nimic. . . Chipuri reci. . . 

ŞORBAN. Şi muzica?.. 

ION. Intr’o noapte, cântecul psaltirii mi-a logodit 
fiecare firişor al sufletului ... Şi azi, nici o frumuseţe 
străină nu-1 poate înlocui . . . 

IACOBAEUS. Colega, doar prin strădania sufle- 
tului, te poţi ferici de marile dobândiri ale civilizaţiei . . . 

ION. Făptura îmi pare tăiată în lemn • . . Nimic 
n’o poate însufleţi. .. 

ŞORBAN. Şi dacă eu voiu putea ? . . Dincolo, în 
odaia ta... 

ION. Ce-i? 

ŞORBAN. Te aşteaptă... 

ION. Ce?,. Ce?.. 

ŞORBAN. Scrisori de-acasă ... 

ION (fericit). Scrisori . . . Unde-s . . . Unde-s . . . 

ŞORBAN. La tine, pe masă . . . 

ION (fericit). Scrisorile . . . Scrisorile . . . (iese). 



50 


SCENA IV 
IACOBAEUS, ŞORBAN 

IACOBAEUS. E tristă soartea acestui copil săl- 
batec . . . 

ŞORBAN. Pe care am datoria să-l civilizez... 

IACOBAEUS. Atunci trebue să purcezi energic . . . 
(revenind). Dar de fapt, pentru ce ? . . 

ŞORBAN. Cum ? . . Pentru ce să-l civilizez ? . . 

IACOBAEUS. Da . . . Nu ştiu dacă nu-i mai bine, 
să-l laşi aşa sălbatec, neştiutor de orice . . . supus 
pasiunilor lui primitive şi superstiţiilor poporului său . . . 

ŞORBAN. Nu . . . deoarece el e menit la mari 
înălţări . . * 

IACOBAEUS. E bogat ? . . 

ŞORBAN. Foarte bogat în domeniul său . . . Dar 
mai mult decât bogăţia, documentele îl arată cu 
drept de tron, în ţara Moldovei . . . 

IACOBAEUS. Oh, atunci lucrurile se schimbă . . . 
Trebue să contribui şi eu la deşteptarea sa . . . 

ŞORBAN. Iţi mulţămesc... 

IACOBAEUS. Prietene, îţi mărturisesc un gând, 
din care vreau să faci o taină . . . 

ŞORBAN. Pe cuvânt de cinste . . . 

IACOBAEUS. Doresc prietenia acestui om . . . 
fiindcă mi-i dor de o vieaţă sigură . . . Am lipsă de 
un protector, care să-mi asigure pentru gustul meu, 
putinţa lucrului . . . Vezi, aci la noi, e mare teroare . . . 
Gânduri, ca ale mele, se plătesc cu capul sau cu 
rugul . . . Credinţele sunt intolerante . . . 

ŞORBAN. încă? 

IACOBAEUS. Da . . . de aceea, vreau linişte şi si- 
guranţă pentru studiu . . . 



51 


ŞORBAN. O vei avea . . . Acest copil este ad- 
mirabil . . . Cât despre credinţa lui, ea nu-i nici o 
piedică ... Ea nu se opune la nimic . . . Vegetează de 
pe timpul lui Atanasie, Grigorie şi Chrisostom . . . 
(Intră Ion). 

SCENA V 

IACOBAEUS, ŞORBAN, ION 

ION (vesel). Şorbane, Şorbane ... ce bucurie ! . . 

ŞORBAN. Cine-ti scrie ? 

ION. îmi scrie cămăraşul . . . 

ŞORBAN. Dela cine sunt veştile? 

ION. Dela tata . . . E sănătos . . . 

ŞORBAN. Numai de el îfi vorbeşte ? 

ION (încurcat). Nu . . . şi de ea . . . de Filofteia . . . 

ŞORBAN. Ah, fata asta . . . 

ION. Şorbane, pentru ce atâta înverşunare ? . . 

ŞORBAN. Pentru că ea ... ea şi numai ea e pricina 
încăpăţânării tale . . . 

ION. Care încăpăţânare? 

ŞORBAN. De a nu privi, de a nu auzi, de a 
nu înţelege . . . 

ION. Şorbane eşti nedrept... 

ŞORBAN. Şi ce mai scrie?.. 

ION. Reverendul Szentivânyi a pornit în tara 
Moldovei . . . 

ŞORBAN. îşi poartă traista cu uneltiri . . . 

ION. Şi încă o bucurie, Şorbane . . . Biserica . . . 

ŞORBAN. Ce-i cu ea? 

ION (tainic). Biserica se ridică . . . 

ŞORBAN. Au venit meşterii? 

ION. Nu... Iată ce scrie în scrisoarea lui, Că- 
măraşul . . . „Printr’o indurare dumnezeiască, printr’o 



52 


tărie dumnezeiască . . . Biserica cea urgisită se înaltă 
singură, fără meşteri, fără mână de om“... 

ŞORBAN. Ioane . . . Ioane . . . 

ION. E o taină, Şorbane . . . * Ce putere folo- 
seşte Dumnezeu ca să-şi înalţe clădirea, nu ştiu 
spune . . . dar sigur este, că biserica înaintează . . . 
Iată, s'a închegat..." 

IACOBAEUS. Colega, iartă-mă, că intervin într'o 
discuţie particulară dintre doi colegi... Nu-mi intră 
în fire... Dar acum, naivitatea ta e prea mare şi Ifi 
vatămă deşteptarea sufletului . . . Cum îti închipui aşa 
ceva ? . . 

ION. La Dumnezeu, totul e cu putinţă . . . 

IACOBAEUS. Nimic nu-i cu putinţă, ce depăşeşte 
legile strânse ale observaţiei şi experienţei . . . S'ar 
putea, ca meşteri tăinuiţi de credincioşi să lucreze 
noaptea . . . E o explicaţie . . . Dar ca singură să se 
înalţe o biserică e, sau basm, sau superstiţie . . . 

ION. Poate e basm, poate superstiţie... dar 
poate şi adevăr... 

IACOBAEUS. Dacă e basm, lasă-1 copiilor . . . 
iar dacă-i superstiţie, distruge-o din sufletul tău . . . 
Altcum, de niciun folos nu-ţi poate fi învăţătura... 
Smulge superstiţia, smulge... 

(Intri Melchior şl Berthold). 

SCENA VI 

ION, IACOBAEUS, ŞORBAN. MELCHIOR, BERTHOLD 

ŞORBAN. Ah, bun sosit, prieteni ... La timp că- 
deţi... Spuneţi voi... poate o biserică singură să se 
înalţe ? . . 

MELCHIOR. Când sunt beat, da... 

BERTHOLD. Da... 

ŞORBAN. Berthold, vorbeşte serios. . . 

BERTHOLD. Serios vorbesc. Teoretic e posibil . . . 
Căci substanţa e una... şi alcătuită din inteligentă, 
putere şi materie . . . Inteligenta fecundând puterea 
realizează orice formă posibilă... 

IACOBAEUS. Asistăm din nou la una din ale tale 
demonstra(iuni absurde . . . 

ION. Pe mine, mă iertaţi ... Mă duc să răspund . . . 
Trimisul se înapoiază chiar azi . . . (iese). 

ŞORBAN (către Berthold). Prietene, ne-ai făcut un 
mare rău . . . 

BERTHOLD. Care? 

ŞORBAN. Iacobaeus şi cu mine tocmai ne stră- 
duiam a scoate din capul acestui copil, superstiţiile lui. 

BERTHOLD. Prea bine ... eu vă voiu ajuta . . . 

ŞORBAN. Da . . . cu teoriile tale, nu faci decât 
să îngreuezi situaţia . . . 

BERTHOLD (Ironic). Am înţeles . . . eşti sub influ- 
enta lui Iacobaeus . . . Nu-i nimic . . . Timpul va dovedi 
de partea cui e dreptatea . . . Ocultismul, prietene, 
e singura ştiinţă, ce poate vindeca, înălţa şi perfecta 
un om, căci ea singură e depozitară al marelui secret 
al absolutului... 

MELCHIOR (privind pe fereastră). St^fl nu vă cer- 
taţi... lată, jos au sosit... 

ŞORBAN. Cine? 

MELCHIOR. Soluţiile... 

ŞORBAN (apropllndu-se). Liza . . . 

MELCHIOR. Liza şi Brighit... 

ŞORBAN. Ce-ai făcut... Ai chemat fetele... 

MELCHIOR. Iml îndeplinesc datoria... Fiţi fără 
grijă. Înţelepciunea glăsueşte prin rostul meu, ca 
Minerva prin povaja lui Mentor . . . (intră Liza ai Brighiia). 

SCENA VII 

MELCHIOR, IACOBAEUS, ION, BERTHOLD, LIZA şi 
BRIOHIT 

MELCHIOR. Fifi binevenite, păunijelor, in sombrul 
sanctuar al cavalerului rătăcitor, pe care sper cu 
ajutorul lui Bachus, să-l prefaceji în locaş de volup- 
toasă desfătare... Regret că n’am vin roşu, să fac 
o libafiune . . . 

LIZA. Bună ziua, prietene . . . Bună ziua Sorbanus. 

MELCHIOR. Hai, sărutati-vă . . . 

LIZA. Vino ’ncoace, iubitule . . . Credincioasă ţi-am 
fost trei ani, ca şi turturica, după părerea nelegiui- 
tului lacobaeus, nu după credinţa Sfântul Ambrozie . . . 
(se sSrută). Sunteţi gata ... Să mergem . . . Dar nu văd 
pe prinful nou venit... cavalerul rătăcitor, pe care 
avem să-l sărbătorim . . . 

MELCHIOR. Ss . . . E dincolo . . . (lainic). Prieteni, 
o mare datorie ni se impune . . . 

LIZA. Să ne iubim . . . 

MELCHIOR. Avem între noi, o fecioară de băiat. . . 

LIZA. jos fecioria . . . E o virtute sălbatică . . . 

MELCHIOR. Trebue să-l facem să cunoască 
vieafa . . . 

LIZA. Ura I . . Trăiască vieafa 1 . . 

MELCHIOR. Brighit, e rândul tău . . . 

BRIOHIT. Întâi să-l văd... 

MELCHIOR. E frumos... 

BRIOHIT. Să fie pe placul meu . . . căci şi Gean- 
leone-i frumos, dar când îl văd, cârcei mi se aşează 
pe pleoape, inimă şi unghii... 

MELCHIOR. E pictor şi student . . . 

BRIGHIT. Nu-i de-ajuns ... Şi Geanleone-i la fel. . . 

MELCHIOR (tainic). Copii... iată, planul meu... 
Să plecăm şi să-i lăsăm singuri . . . 

BRIGHIT. Dar unde-i el ? . . . 

MELCHIOR. Alături . . . scrie . . . 

BRIGHIT. Cui? 

ŞORBAN. Unei iubite... 

BRIGHIT. Atunci, e foarte bine . . . începe să fie 
omul meu... Prieteni plecaţi... şi ne aşteptaţi la 
„Cămila lui Abraham a ... 

ŞORBAN. Ah, vechea cârciumă! 

LIZA. Tot acolo petrecem... (toti ies, afară de 
Melchior). 

MELCHIOR (la uşe). Ioane . . . Ioane . . . 

ION (din cameră). Ce e ? 

MELCHIOR. Vino ’ncoa. 

ION. Pentru ce ? . . 

MELCHIOR. Vreau să-ţi arăt ceva . . . 

ION. Am de lucru . . . 

BRIGHIT. Cheamă-1... 

MELCHIOR. Vino . . . vino . . . N’o să-ţi pară rău . . . 
BRIGHIT. Cheamă-1... 

MELCHIOR. Te aşteaptă cineva... 

ION. Cine ? 

MELCHIOR. Un trimis al soartei . . . 

ION. Cine ? . . Vorbeşti serios ? . . 

MELCHIOR. Vino, Ioane... că de nu... 

BRIGHIT. Cheamă-1... 

ION. Nu vin... 

BRIGHIT. Cheamă-1... 

MELCHIOR. Te aduc cu forţa... aşa-i obiceiul 
pe la noi . . . 

ION (râde). Nu mă tem de forţa ta . . . A mea e 
mai mare . . . 

BRICHIT. Cheamă-1... 

MELCHIOR. Dacă nu vii, să ştii că stric pentru 
totdeauna prietenia cu tine ... şi de-a-pururi, nu vei 
cunoaşte fericirea beţiei şi dulceaţa cântecului . . . 

ION (vine râzând). Fată de aşa ameninţare, nu 
am ce face . . . (apare şt dă ochi cu Brlghlt). 

MELCHIOR. Uf!., pui de urs... greu ieşi din 
bârlog. Dar acum te-am prins ... Ai intrat pe mâna 
dresorului . . . Domnişoara Brighit Schneider . . . ea-i 
dresorul . . . (c&tre Brlghlt). Ifi dau zece minute . . . apoi, 
cu el la .Cămila lui Abraham*. . . Nu uita, profesoaro. . . 
ai o misiune din cele mai importante... (către Ion) 
bagă de seamă, elevule . . . arată-te demn ... Şi acum, 
rolul meu e îndeplinit . . . (iese). 

SCENA VII 
ION, BRIGHIT 

BRICHIT. Mă cheamă Brighit . . . Dar iubitei tale, 
cum îi zice... 

ION. N’am iubită . . . 

BRIGHIT. Nu minţi... Mi-a spus Melchior... 

ION. E doar încredinţată . . . 

BRIGHIT. Ei şi . . . tot are un nume . . . 

ION. Ftlofteia... 

BRIGHIT. Br . . . Cum ? Fi-lof-te-i-a . . . Trebue să 
fie moale ca o omidă ... să se lipească ca un clei 
şi să lase bale când sărută . . . 

ION. încredinţată mea e o fată fără prihană . . . 
Te rog, nici cu gândul . . . 

BRIGHIT. Nu te supăra . . . Uite, nu mai vorbesc 
de ea . . . Dar pe tine, cum te cheamă 1 ... 

ION. Ion... 

BRIGHIT. Ion . . . Ion . . . Nici numele ăsta nu-mi 
place ... Pe iubitul meu îl cheamă Geanleone . . . 
ION (tace). 

BRIGHIT. Nu-i un nume frumos ? . . . 

ION. Orice nume poate fi frumos sau urît, după 
felul insului . . . 

BRIGHIT. Nu . . . Nu-1 iubesc. Fii pe pace . . . 

ION. De ce nu-1 iubeşti ? . . . 

BRIGHIT (iute). Te interesează. 

ION. Nu... 

BRIGHIT. Ba da . . . ba da ... zi că te interesează . . . 

ION. Poftim ... Mă interesează 

BRIGHIT. Nu-1 iubesc . . . fiindcă mam plictisit 
de el... 

ION. Asta nu-i bine . . . 

BRIGHIT. Vezi c'ai început să vorbeşti ? . . . Vezi 
că nu eşti urs 1 ... Atunci, poţi fi şi drăguţ ? • • • 

ION (tace). 

BRIGHIT. Ei, întreabă-mă . . . 

ION. Ce? 

BRIGHIT. Pentru ce m'am plictisit de el... 

ION. Pentru ce?.. 

BRIGHIT. Vezi aşa... Dacă nu-mi ceri, nu-fi dau 
nimic ... şi dacă nu mă întrebi, Au-(i răspund . • . 
ION. Iată, că întreb... 

BRIGHIT. Mi-i dor de ceva nou. . . (schimbând vorba). 
Am auzit că eşti Maghiar . . . 

ION. Nu sunt... 

BRIGHIT. Dar ce eşti ? . . . 

ION. Rom&n . . . 

BRIGHIT. Român ? . . . Ce fel de nafie e aia ? . . . 
ION. Pe aici, ne zice Valahi... 

BRIGHIT. Valahi... Valahi... N'am auzit... Ce 
bine era să fi fost Maghiar... 

ION. Nu sun! . . . 

BRIGHIT. Vezi tu... iubitul meu e Italian . . . Şf 
nu-mi mai plac Italienii, de când e iubitul meu . . . E 
frumos, dar frumuseţea lui o găsesc în tofi bărbaţii . . • 
Mi-i dor de-o frumuseţe de alt fel . . . ca a ta . . . 

ION. Eu nu pot fi frumos . . . 

BRIGHIT. Tocmai... O frumuseţe urîtă .. . sau o 
urîţenie interesantă . . . 

ION. Nu-i bine ce faci... Să te-audă, s’ar su- 
păra . . . 

BRIGHIT (râde). Nu mă tem . . . Supărarea lui e 
tunet fără trăsnet... Gălăgie multă, care sfârşeşte 
cu lacrimi ... Nu ştie nici măcar să fie rău . . . 

ION. Şi ce-ai vrea? 

BRIGHIT. Bravo ! . . . Bravo ! . . . Faci progrese . . . 

ION. De ce râzi de mine?.. 

BRIGHIT. Nu râd, prostule . . . Mi-i dor de ceva 
măreţ. .. mi-i dor de-o sălbătăcie ... (schimbând vorba). 
Tu ai putea ucide . . . 

ION. Ferească Dumnezeu ! . . 

BRIGHIT. Am avut o cunoscută, care a fost omo- 
rîtă de iubitul ei, un Maghiar ... De atunci, îmi place 
această nafie . . . Asta-i iubirea . . . iubirea ucigaşă . . . 
(schimbând vorba). Dar hai, să mergem . . . Ne-aşteaptă 
prietenii . . . 

ION. Eu aş vrea să rămân... 

BRIGHIT. Nu se poate . . . Am promis . . . 

ION. Am de scris... 

BRIGHIT. Oare la voi, în tara voastră, cuvântul 
nu pretueşte nimica ? . . . 

ION. La noi putini oameni ştiu a scrie . . . Toată 
cinstea-i pe cuvânt... 

BRIGHIT. Atunci, vino... îmi vei povesti vieata 

ta . . . îmi vei vorbi de locurile voastre îndepărtate . . . 
Vreau s'aud poveşti necunoscute, cu briganzi şi urşi . . ^ 
ION. Da, vin . . . vin . . . Mă duc să-mi iau pălăria . . . 
(trece in odaie la el). 

BRIGHIT. Valahule, nu te cunoşti . . . Sălbateca 
ta virginitate e o comoară mai de preţ ca toată 
averea ta de-acasă ... 

(Cortina). 

TABLOU IV 

Atelier de pictură 

SCENA I 

RUPRECHT, HANS, GEANLEONE. (Ucenicii lucrează şl vorbesc) 

RUPRECHT. E prost . . . 

HANS. Ba sălbatec... 

GEANLEONE. Şi prost şi sălbatec... amândouă 
laolaltă . . . 

RUPRECHT. De bună seamă . . . doar îl cheamă 
Cornea . . . 

TOŢI. Ce nume ... Ce nume . . . 

RUPRECHT. Şi a venit dintr’o fără sălbatecă, de 
prin Tataria ... pe unde, după câte am aflat, se fo- 
loseşte carne crudă... 

GEANLEONE. Şi continuă să se închine schis- 
matic . . . 

RUPRECHT. De nu l-aş mai vedea pe aici . . . 

GEANLEONE. Ba, nu . . . De cine-am râde 1 ... 

RUPRECHT. Mie-mi strică pofta de lucru . . . 

GEANLEONE. Şi ai de ce, prietene ... Nu vezi r 
meşterul cum se poartă cu el ? . . . Par'car fi un 
prinf . . • 

HANS. Se pare că la el în fără e un soiu de 
prinf . . . 

GEANLEONE. La el în \ara, o l\l ... In ţara 
sălbaticilor . . . 

HANS. Vă spun eu, tovarăşi, secretul . . . 

TOŢI. Care e ? . . . Care el ... 

HANS. E bogat... 

GEANLEONE. Ei şi?... Dar noi, cu talentul no- 
stru, suntem mai bogaţi ca el . . . 

HANS. Nu mă înţelegeţi . . . El e trimis aici, cu 
o mare misiune . . . După câte am înţeles, în {ara lui, 
se pregătesc schimbări mari . . . Reverendul Szent- 
ivânyi, prietenul maestrului, îl protejează ... Eu zic 
să ne luăm bine pe lângă el . . . Cine ştie, de pe 
urma lui ce lucrări mari ne aşteaptă... 

GEANLEONE. Ba asta n’oiu face-o . . . N’am 
ajuns o căzătură, să dau clipa de veselie pentru fo- 
losul problematic ... Nu pot suferi nedreptatea . . . 
El e un prost şi un sălbatec ... şi fiindcă are bani, 
până şi Brighit . . . 

RUPRECHT. Ia seama, Ceanleone ... Cu Brighit 
se petrece o schimbare... In faja lui, stă par'că 
să-şi golească orbitele de tot focul patimii . . . 

GEANLEONE. Nu mă tem, Ruprecht... Eu o cu- 
nosc . . . Femeie perfectă, ea e în stare să ducă 
minciuna pe toată gama cochetăriei, dela albul ima- 
culat al crinului şi până la violetul urîcios al mă- 
sălarefii. . . 

RUPRECHT. Fii mai prudent... 

GEANLEONE. Nu mă tem ... Eu ştiu, că pe tofi 
vă momeşte jocul făpturii ei... Ţie, Ruprecht, i\i 
oferă cu un zâmbet, grafia şerpuită a trupului . . . dar 
numai grafia... Lui Hans, odată cu braţul şi turbu- 
rarea cadenţei pasului ei de nimfă . . . 

HANS (opreşte). Tăcere . . . (Intră Ion). 

SCENA II 

Aceiaşi. ION. 

ION (vesel). Bună ziua . . . bună ziua . . . ca- 
marazi . . . 

UCENICII (in răspăr). Bună ziua . . . bună ziua . . . 
(chicote înfundate). 

ION. Am întârziat . . . M'am luat cu nişte planşe 
anatomice. 

RUPRECHT. Nu-i nimic . . . Vei rămâne în urma 
noastră... Noi o să plecăm, căci e ora prânzului... 
Tot îji place singurătatea . . . 

ION. Da, adevărat . . . îmi place singurătatea . . . 

GEANLEONE. Te indispune prezenta noastră . . . 

ION. N'am spus asta... Dar vedeţi... Eu am 
trăit întotdeauna singur . . . Lumea mă ameţeşte . . . 
mă îmbată par’că . . . Mintea nu mai poate concepe* 
Iată, capul îmi hăue de explicaţiile planşelor lui Ia- 
cobaeus . . . 

RUPRECHT. Am să te spun fetelor . . . 

ION. Le-am spus eu, mai înainte . . . 

GEANLEONE. Şi ele? 

ION. Au râs... 

GEANLEONE. E şi de râs, tovarăşe... 

ION. Nu ştiu de ce... 

GEANLEONE. Fiindcă te porţi aici, în mijlocul 
lumii civilizate, ca şi cum ai fi acolo, în munţii tăi... 

ION. Ce greşeală am făcut? 

GEANLEONE. Nici una... Mai bine însă, ai face 
o greşeală, decât . . . 

ION. Atunci, ce necuviinţă am spus?... 

RUPRECHT. Unde-i norocul, să spui vre-o necu- 
viinţă... In ziua aceea, vei fi de-ai noştri... 

ION. Prin urmare, unde vedeţi răul?... 

OEANLEONE. Răul? lată-1 aici... (îl arată tabloul). 

ION. în pictura mea?... 

OEANLEONE. Da . . . în ea . . . Acest tablou mă 
irită... Face să-mi clocotească sângele în vine... 
Nu vezi ce oroare?... 

ION. De aceea am venit . . . Să’nvăf . . . 

RUPRECHT. Tovarăşe, camaradul Geanleone are 
dreptate... Nu mâna, nici ochiul, îti sunt în pa- 
gubă . . . dar eşti îndărătnic ... Nu vrei s’asculţi de 
nimeni . . . 

ION. Maestrul nu mă condamnă . . . 

OEANLEONE. Maestrul, maestrul . . . Ştim noi, de 
ce nu te alungă . . . 

ION. Poate găseşte ceva bun în mine . . . 

OEANLEONE. Pe dracul... 

ION. Atunci, de ce? 

OEANLEONE. Spune-i tu, Hans . . . 

HANS (bl&nd). Prietene, ascultă ce-(i spun . . . 
Deschide-fi ochii mari şi priveşte în jur . . . Deschi- 
de-fi apoi, ochii sufletului... Trezeşte-te . . . treze- 
şte-te . . . 

ION. Camarazi, eu v’am ascultai cu drag... 
am privit lucrările voastre, le-am studiat... Sunt fru- 
moase, nu zic ba . . . 

GEANLEONE (ironic). Mul|ămim de onoare... 

ION. Dar permiteţi-mi să vă spun ... nu înfăp- 
tuiţi o pictură bisericească desăvârşită . . . 

OEANLEONE. Ce-ai spus ? . . . Auziţi, fraţilor .. . 
Ne insultă . . . 

ION. Prietene, nu ie înverşuna... Trăim într’un 
secol, când libere sunt alte gânduri mai îndrăsneţe . . . 

OEANLEONE. Dar arta noastră e sfântă ... Au 
sfinfit-o nume ilustre... şi tu vii acu... 

HANS. Tăcere Geanleone . . . S’ascultăm . . . 

ION. Nu cunoaşteţi taina, care face din om un 
sfânt şi din fecioară, o madonă... Voi, prieteni, 
pictaţi numai oameni . . . Oameni văd la tine, Hans . . . 
şi la tine, Geanleone... şi la tine, Ruprecht... Oa- 
meni, oameni... 

RUPRECHT (arătând spre şevalet). Şi asta-i o ma- 
donă, caraghiosule ? . . . 

ION. Nu ştiu dacă e . . . dar ştiu ce va fi . . . 

RUPRECHT. O madonă lihnită de foame . . . 
(râsete). 

ION. La o madonă, Ruprecht, cuviinţa nu-ţi per- 
mite, să te gândeşti la foame sau la mâncare... 

RUPRECHT. Dar la ce?... 

ION. Doar la spirit... 

RUPRECHT. Să mergem, fraţilor . . . Lecţia tova- 
răşului Ion devine plicticoasă... Şi mie mi-i foame. 
Să-l lăsăm, să-şi spiritualizeze madona... Suflă peste 
ea, prietene... poate o să fie şi mai eterată... Mie 
mi-i foame . . . Madonele noastre sunt sătule . . . 
Servus . . . 

GEANLEONE. E grea arta , prietene .. . Va, pentru 
•asta, să ai un simţ special, simţul gloriei . . . 

ION. La noi, gloria e în Dumnezeu... 

GEANLEONE (îngâmfat). Asla-i o vorbă, care, pe 
ia noi, nu se mai dă nici pomană . . . Deci, nu cu ea 
poţi să cumperi aur ... şi sfatul meu e aur, colega . . . 
Cum însă, n'aştept dela tine schimb de-opotrivă . . . 
generozitatea mea se’nmlădie, şi poftim, ţi-1 dau în 
cinste... Eu, când pictez, pe mine mă reprezint, nu 
pe Dumnezeu... Al studiat astăzi, planşele lui Iaco- 
baeus, asupra muşchilor în cadavru... Ei şi?... Un 
muşchiu e doar o făşie de carne, care nu spune 
nimic, când nu mă vesteşte pe mine... Iată ade- 
vărul... Un tablou va fi o trâmbiţă prin care eu, şi 

numai eu, strig de-alungul secolelor... Eu şi gloria 
mea... Ai înţeles 1 ... 

RUPRECHT. Hai, Geanleone ... (ii trage). 

GEANLEONE. Eu sunt culoarea... eu sunt de- 
semnul . . . 

RUPRECHT. Haide . . . (cellalt! au Ieşit). 

GEANLEONE. Eu sunt nimbul ... Eu sunt Hri- 
stos . . . (Ruprecht il trage afarS). 

SCENA 111 

ION singur, apoi BRIGHIT 

BR1GHIT (in vârful picioarelor). La cine te gân* 
deai ? . . . 

ION (speriat). Brighit . . . 

BRIGHIT. Am pândit să plece Geanleone, ca să 
viu la tine . . . Spune, la cine te gândeai 1 ... Tot 
la ea ? . . . 

ION. Nu . . . (pauză) Ce durere . . . 

BRIGHIT. Car el... Aceea de a-i fi uitat cu- 
loarea ochilor sau cântul vorbirii ? 

ION. Da, da . . . De când sunt aici, mi-i mintea 
învolburată ... Nu mai iau seama la cele mai sfinte 
îndatoriri ... 

BRIGHIT. Asta-i semn bun... A ta minte, de 
artă trebue să fie copleşită... 

ION. încep să mă îndoiesc de darul meu... 

BRIGHIT. Să te’ndoieşti ? . . . Nu . . . Să-ţi fie 
teamă însă... 

ION. (arătând cătră tablou). Iată madona mea . . . 
Camarazii mi-au batjocorit-o... Au râs de ea şi de 
mine ... 

BRIGHIT (privind tabloul). Aşa el... Au avut drep- 
tate . . . 

ION. Cum, Brighit, şi tu ? . . . 

BRIGHIT. Şi eu... 

ION. Priveşte, Brighit ... şi înţelege. O linie 
poate fi frumoasă prin ea însăşi, nu numai prin fo- 
losul de a privi şi explica natura, ca în planşele lui 
lacobaeus ... Ea poate traduce un gând, o bucurie 
sau o durere ... O linie desparte şi uneşte totde- 
odată, nemărginirea de mărginit... 

BRIGHIT (intrerupându'l). Mă iubeşti ? • . . 

ION (continuând). Puterea nemărginirii e puterea 
spiritului . . . 

BRIGHIT (cu patimă). Iubeşte-mă . . . 

ION. Brighit... 

BRIGHIT. Iubeşte-mă şi vei înţelege totul... 

ION. Brighit nu uita . . . Geanleone. . . 

BRIGHIT. Lasă-1 . . . lasă-1 . . . 

ION. Geanleone-i camaradul meu . . . 

BRIGHIT. Atunci, nu mă placi ? . . . 

ION. Ba nu . . . ba nu . . . Dar sunt temeiuri su- 
fleteşti, peste care nu poJi trece... 

BRIGHIT. Eu nu-1 mai iubesc... 

ION. Adineaori, aşa de frumos mi-a vorbit de- 
spre glorie ... pe semne se gândea la tine . . . 

BRIGHIT. Tocmai de aceea nu-mi mai e drag . . . 

ION. El, în fiecare trăsătură de creion, vrea 
glorie . • . Or, gloria lui e şi gloria ta . . . 

BRIGHIT. Iată ce nu poate înţelege el şi ce vreau 
să înţelegi tu... 

ION. Brighit, de ce mă turburi?... 

BRIGHIT. Iubeşte-mă ... şi după ce mă vei iubi . . . 

ION. Nu se poate... Sunt încredinţat . . . 

BRIGHIT. Ah r iată nefericirea ta şi a mea I . . . 
Dela ea se trage.. . dela acea mortăciune îndepăr- 

fată ... Ea e duşmana ta. Ioane ... şi duşmana feri- 
cirii mele . . . Ioane trezeşte-te cât e timp . . . Mâine 
poate va fi prea târziu... Vei veni înlăcrimat după 
mine . . . 

ION (turburai). Brighit, Brighit . . . 

BRIGHIT. Tu nu vezi, că ea ti _ a fermecat gân- 
direa şi simţirea?.. 

ION. Brighit linişteşte-te puţin... să ne înţelegem... 

BRIOHIT. Da . . . uite, sunt liniştită . . . 

ION. Fă-mă să pricep, ceeace mintea mea nu 
poate încă pricepe... 

BRIOHIT. Ascultă, Ioane . . . Ţi-am spus adineaorea, 
că eşti vrăjit ... Ei bine, ăsta-i adevărul . . . 

ION. Să vedem... 

BRIOHIT. Nu darul îji lipseşte, ci acea putere a 
vieţii de neapărată trebuinţă unui artist . . . Ceanleone 
vrea ca tablourile lui să traducă gloria ... De aceea 
e strălucitor, dar gol . . . gol ca şi gloria ... Tu vrei 
să exprimi, ceea ce nu se poate, spiritul... 

ION. De ce nu se poate ? . . . 

BRIGHIT. Fiindcă spiritul e un dar al viefii... 
Iată, care-i datoria ta . . . vieaja . . . 

ION (turburai). Vieaja . . . vieaja . . . 

BRIOHIT. De ce te turburi 1 ... 

ION. Am gândit şi eu despre vieajă şi acel gând 
a fost întărit de un bătrân preot. 

BRIGHIT. Nu vieaja din rostul popilor... ci vieaja, 
ca patimă . . . Vrei să ajungi mare pictor 1 ... 

ION. Vreau... 

BRIGHIT. Vrei să înţelegi arta?... 

ION. Vreau... 

BRIGHIT. Atunci iubeşte . . . iubeşte cu patimă . . . 
iubeşte-mă pe mine... Patima mea să strălucească 

In culori . . . Patima să îndoaie şi să frângă liniile . . . 
Patima mea să-ţi lumineze vieafa . . . Vino, Ioane . . . 
Prin mine, vei înţelege arta şi prin artă, vieaţa... 

ION. Brighit... Geanleone... 

BRIGHIT. La o parte cu el . . . pentru patima noa- 
stră şi pentru gloria ta... 

ION. Geanleone . . . Cinstea de prieten . . . 

BRIGHIT (ironic). Cum ? . . . Te-apasă greu o atare 
slăbiciune?... 

ION. Datoria . . . Datoria e scrisă în piatră, pa- 
tima în flăcări... 

BRIGHIT. Piatra nu mă sperie astăzi ... O putem 
preface în pulbere... 

ION (speriat). Ce vrei să faci?... 

BRIGHIT. Vreau să-i spun lui Geanleone, că nu-1 
mai iubesc şi că-1 părăsesc . . . (violent). Va suferi ? . . . 
Cu atât mai binel Cu atât mai pătimaşe ya fi dra- 
gostea noastră, când altul va plânge în umbră . . • 
Ioane, vino... 

ION (priveşte tabloul său, parcă să se înstărească). 
Nu pot . . J 1 v 

BRIGHIT (l-a urmărit jocul). Ah, înţeleg 1 . . . Ştiu, 
care-i piedeca... Ea... ea... Ioane, smulge-o din 
inima ta... Arta cere sacrificiu şi dă temeiu ori- 
cărui sacrificiu . . . Prin mine, nu prin cealaltă, vei în- 
ţelege arta... (arătând tabloul). Iată de unde-ţi vine 
slăbiciunea, dela eâ... Căci madona ta e ea, cea 
din depărtare ... şi nu te vei putea vindeca decât • . . 
(prinde tabloul şl vrea să-l frângă in două). 

ION. Opreşte... opreşte. .. 

(Intră Iacobaeus, Şorban şl Berthold). 

SCENA IV 

IACOBAEUS, ŞORBAN, ION, BFRTHOLD, BRIGHIT 

BRIGHIT (calmă). Voiam să frâng acest tablou . . . 
Spuneţi şi voi, nu făceam bine?... 

TOŢI. Ba da... 

BRIGHIT. Şi el nu m’a lăsat... (ironic). Lămu- 
rifi*l voi... pe mine nu m’a ascultat... Bună ziua 
prieteni . . . (către Ion) Bună ziua. Ioane . . . (Brighlt pleacă. 
Ion se aşează pe un scaun). 

IACOBAEUS (către Ion). Brighit are dreptate . . . 
Lucrarea ta e, nu numai urîtă, dar şi falsă ... şi 
poate e urită, tocmai fiindcă-i falsă... 

ŞORBAN. Trebue să iei o hotărîre. Ioane . . . Săl- 
bătăcia ta a început să strige ... Te faci de râs şi 
ne faci de râs... 

ION. înva|ă-mă tu cum să purced . . . 

ŞORBAN. Amestecă-te şi tu în vieaţă ... Ia seama 
la ce se discută împrejurul tău . . . la-mă de pildă pe 
mine • • . Am venit deodată . . . Amândoi sălbătăciţi de 
o vieaţă petrecută neomeneşte în văgăunile munţilor . . . 
dar eu, imediat mi-am scos de sub obroc lumina 
spiritului critic, pentru a mă pune la curent cu toate 
marile frământări ale secolului ... In ştiinţă, m'au 
convins demonstraţiile lui Copernic, cât şi experien- 
ţele lui Şervet, repetate înaintea mea cu multă pri- 
cepere şi îndemânare, de Iacobaeus... In filosofie 
însă Pomponazi, autorul lui favorit, n’a putut să mă 
atragă... Asta nu însemnează îndărătnicie, ci dim- 
potrivă, o putere mai mare de judecată . . . Am rămas 
deci credincios nemuririi sufletului, deşi discutiunile 
avute mi-au îndreptat credinţa către Calvin... Tu 
ai rămas tot Ion Cornea, din ţinutul Bârgăului... 

ION. Ce trebue să fac? 

ŞORBAN. Să te îndârjeşti împotriva ta . . . Să-ţi 
frângi cu mâna parcă, trecutul, cum Brighit voia 
adinioarea să-fi frângă tabloul. Aminteşte-fi mereu de 
gândul bătrânului. Pentru ce eşti aici?... Ca să te 
înalţi . . . s’ajungi un om demn de viitorul ce ţi-e re- 
zervai . . . 

ION. Povătueşte-mă tu . . . 

ŞORBAN. Mai întâi, să-ţi schimbi numele... Ce-i 
aia. Ion Cornea ? . . . Numele nu este un simplu semn 
de deosebire dintre inşi... Asta-i un folos de cireadă. 
Numele este o putere, care împinge, sau dimpotrivă 
apasă... Iţi trebue un nume răsunător... De pildă 
lohanus Cornaeus... Ianos Cornelyi... 

ION. Şi apoi? 

ŞORBAN. Devotează-te cu toată patima chestiu- 
nilor filosofice şi religioase . . . Când vei ajunge dom- 
nitor, trebue să potriveşti poporului tău, religia de 
cuviin|ă. Szentivâny umblă să vă catolicizeze . . . 
Treaba lui ! Mie astă religie nu mi-e dragă . . . Dar 
nici schismatici ortodocşi nu mai putefi rămâne, căci 
această învechită religie vă fine în veşnică adormire . . . 
Nu e aşa Iacobaeus?.. 

IACOBAEUS. Fiindcă mă întrebi, cinstit îţi voiu 
răspunde ... De bună seamă, că prietenul nostru Ion 
puţin progres a făcut în mijlocul nostru . . . Dar la 
această încetineală, suntem şi noi vinovaţi . . . Suflet 
plăpând, noi n’am ştiut să-l creştem . . . l'am amestecat 
dintrodată în furtuna discufiunilor noastre... 

ŞORBAN. Poate că ai dreptate... 

IACOBAEUS (cătră Ion). Uite, Ioane ... tu, de azi 
înainte, să faci abstracţie de ce ai auzit la noi, dar 
şi de tot ce-ai auzit la tine acasă ... şi începi dela 
capăt învăţătura ta, cu cea mai mare cinste cu pu- 

tinţă . . . Singur să vezi, singur să judeci, singur să 
te convingi . • • Azi de pildă, vei merge cu mine în 
beciul capelei spitalului, unde îţi voiu tăia un ca- 
davru . . . 

ION. Nu, nu . . . Mă tem . . . 

IACOBAEUS. Trebue!... A fost vorba de cinste... 
Trebue să cunoşti realitatea . . . Vrei s’ajungi pictor 
desăvârşit ... 

ION. Da, da... 

IACOBAEUS. Atunci, realitatea . . . 

ION (trist). Cât sunt de felurite gândurile asupra 
artei... Fiecare vede altceva... Geanleone, gloria... 
Brighit, pasiunea... 

ŞORBAN (vehement). Nu . . . Puterea ! . . . 

IACOBAEUS (rece). Realitatea . . . atât ! Lumea 
nu poate, şi nu trebue fi făcută mai frumoasă decât 
este . . . (schimbă vorba). Dar să mergem ... e târziu. 

ION. Eu mai rămân să lucrez . . . 

IACOBAEUS. Trebue să ne grăbim . . . până la 
spital e cale lungă ... 

ION. Eu nu merg . . . 

IACOBAEUS. Vezi? 

ŞORBAN. Trebue . . . haide ! . . . 

ION. Prieteni, lăsaţi-mă să cuget ... Să mă 
obişnuesc cu gândul... 

IACOBAEUS. Bine ... Te lăsăm . . . (râzând). Poate 
deocamdată e şi prea mult... să vii cu stomacul 
plin la preparatie anatomică . . . 

ION. Lăsaţi-mă să mă gândesc... să mă obiş- 
nuesc . . . 


(Cel trei prieteni Ies). 

SCENA V 
ION, apoi BERTHOLD 

(ION începe să lucreze; se întoarce BERTHOLD). 

BERTHOLD. Ioane . . . 

ION. Ce-i, Berthold?... Pentruce te-ai întors? 

BERTHOLD. Pentru tine ... Ai băgat de seamă 
muţenia mea de-adineaori 1 ... 

ION. Da. 

BERTHOLD. Intre tine şi ei s'a desbătut un 
proces . . . 

ION. Şi-mi pare că ei au dreptate... 

BERTHOLD. Hotărît, da . . . Insă numai ca scop, 
nu şi ca mijloc... De aceea, m’am întors... Eu îji 
sunt prieten... Şi ceilalţi te iubesc... dar îngâmfaţi 
de ştiinţa lor, nu sunt în stare de nicio jertfă acestei 
ştiinfe . . . 

ION. Berthold, o groaznică taină munceşte su- 
fletul meu... 

BERTHOLD. O ştiu . . . Taina, care-Ji leagă sufletul 
de lumea spiritelor . . . Vezi tu . . . omul este ca un 
lac, ce dintru început s'a despărţit de mare... La 
tine însă, zăgazurile pământului s'au rupt şi marea 
s’a năpustit în cuprinsul lacului, care astfel prins în 
trup străin, nu se mai poate cunoaşte nici pe sine, 
şi nici făptura care l-a înghiţit.. • 

ION. Berthold sunt nefericit... O iubire nefi- 
rească mă copleşeşte ca o vijelie... 

BERTHOLD. Prea bine ... De ea avem lipsă, căci 
ea va svânta pământul şi-l va scoate la suprafaţă . . . 

ION. Mă simt îmboldit de îndemnurile artei noi 
şi... de fiorii dragostei nelegiuite... Iar fa{ă de 
această năvalnică putere, mă simt fără apărare... 

BERTHOLD. l\\ lipseşte apărarea simţurilor . . . 

ION. Ce să fac, Berthold? 

BERTHOLD. Să te redai simţurilor. . . Să te redai 
fericirii. 

ION. Şi cum? 

BERTHOLD. Prin bunul cel mai de pref al omului, 
prin cunoaştere . . . 

ION. Oare nu sunt prea slab? 

BERTHOLD. Eşti . . . Dar tămăduirea ta intră în 
ştiinţa mea. Te voiu întări prin polarizarea însuşirilor 
tale fizice şi intelectuale ... Şi apoi, prin împroşcarea 
lor în fiecare părticică a făpturii tale ... Şi odată 
simţurile tale astfel pregătite, tu vei cunoaşte totul... 
şi misterul artei... şi adevărul ştiinţei. 

ION. Şi iubirea ei? 

BERTHOLD. Mai ales iubirea ei!... 

(Cortina). 


TABLOUL V 

Anticamera vrăjitorului. O perdea separă anticamera de labo* 
rator. La tragerea perdelei, apare laboratorul cu toate uneltele 

magiei. 

SCENA I 
ION. BERTHOLD 
ION. încep să mă tem... 

BERTHOLD. Curaj I . . . Te-am adus aici, ca să-ţi 
scutesc lungul stagiu al pregătirii. Maestrul Nicolaus 
Valentin, din familia acelui Bazil Valentin care a 
descris azotul filosofilor, este un învăţat şi un tera- 
peut renumit • . • însuşi Paracels se consultă cu el . • . 
ION. Mi-e frică . . . 

BERTHOLD. Fără această şedinţă de purificare, 
ar trebui să suporţi o serie de probe şi un adevărat 
interogatoriu... Altcum, n'ai putea fi primit la ini- 
ţiere . . . Vezi tu, azi ocultismul are numeroase ra- 
muri . . . însă, în oricare din ele pregătirea este obli- 
gatorie . . . 

ION. Nu ştiu de ce sunt atât de turburat . . . 

BERTHOLD. Curaj, prietene . . . 

ION. Nu curajul îmi lipseşte... Dar o virtute 
mai adâncă mă împiedică parcă, să stărui... 

BERTHOLD. Superstiţie . . . Superstiţie . . . 

ION. Frate, iartă' mă... Totuşi, îţi mărturisesc 
cinstit, în clipa aceasta, încep să mă îndoiesc . . . 

BERTHOLD. Să te îndoieşti? De cine?... De 
răul, care durează în tine ? . . . Sau de trecutul tău, 
care, azi, trebue topit şi scurs în crăpăturile pă- 
mântului ? 

ION. Acel trecut e parcă totdeauna cu sufletul 
meu . . • Iată că mă tem să nu mă golesc de el şi 
să rămân deşert, ca un trup fără măruntaie . . . 

BERTHOLD. Acel trup ţi se va umplea la Ioc . . . 

ION. Cu ce ? 

BERTHOLD. Cu toate elementele cunoaşterii... 

ION. Voiu cunoaşte? 

BERTHOLD. Tot. 

ION. Dar cu ce preţ ? . . . 

BERTHOLD. Preţul nu însemnează nimic ... A şti, 
asta-i bucuria supremă . . • 

ION. Iată, că şi lacobaeus mă îmbie la aceeaşi 
bucurie . . . 

BERTHOLD. lacobaeus e un băiat bun . . . dar el 
va rămâne de-a-pururi străin de adevăr... 

ION. De ce? 

BERTHOLD. Ţi-am spus . . . fiindcă-i lipseşte cre- 
dinţa . . . 

ION. Atunci, nu voiu fi despărţit de Dumnezeu ? 

BERTHOLD. Dimpotrivă ! ... Tu îl vei cunoaşte . . . 
Tu vei avea, ceeace nici ştiinţa lui Iacobaeus, necum 
vechile tale practice bigote nu-ţi pot dărui . . . Căci 
dacă Dumnezeu nu poate fi demonstrat prin ştiinţă, 
cu siguranţă El este nimicit printr'un mort ritual... 

ION. Oare, nu religia noastră creştină ne arată 
pe Dumnezeu . . . 

BERTHOLD. Nu . . . Religia creştină e o mică parte 
din adevărata şi unica religie . . . religia principiului 
infinit . . . 

ION. Dar care este acpst principiu ? . . . 

BERTHOLD. Tăcere . . . Marele maestru . . . (intră 
vrăjitorul). 

SCENA II 

ION, BERTHOLD, VRĂJITORUL 

BERTHOLD. Maestre, iată aci un tânăr, ce do- 
reşte iniţierea... 

VRĂJITORUL. Este el pregătit? 

BERTHOLD. Nu încă . . . Plutesc în el vechile 
spirite ale superstiţiei religioase ... De aceea l-am 
adus la tine, ca printr’o acţiune energică, să-l depu- 
rezi de toate otrăvurile sufletului . . . 

VRĂJITORUL (către Ion). Doreşti purificarea ? . . . 

ION (slab). Da . . . 

BERTHOLD (Intervenind). Sufere un „ascendent 
fatal*... şi vrea, prin polarizare, să-şi îndrepte lu- 
mina voinţei în direcţie contrară . . . 

ION (mal curajos). Da . . . 

VRĂJITORUL. Să ştii . . . puterea mea e imensă. 

fa|ă de cei ce cinstit doresc iluminarea. . . dar e fără 
graiu, cu cei slabi de virtute . . . 

ION (către Berthold). Mi-e teamă... 

BERTHOLD. Brighit... 

ION (către vrăjitor). Am puterea • . . 

VRĂJITORUL. Bine... să trecem la operaţie... 
(lui Berthold). Prietene, treci alături... Lasă-ne singuri... 
te voiu chema la sfârşit... (ii ia la o parte). Persoana, 
asupra căreia trebue să se concentreze ef lu viul vo- 
inţei, e pregătită ? 

BERTHOLD. Va fi aci, la sfârşitul şedinţei... 

VRĂJITORUL. Bine... Du-te şi aşteaptă... (Ber- 
thold pleacă). 


SCENA 111 
ION. VRĂJITORUL 

VRĂJITORUL. (Trage perdeaua. In fund. apare atelierul 
de vrăjitorie). Prietene, înainte de a trece la înfăptuire, 
mă simt dator a-Ji da câteva indicatiuni. . . Dispre- 
ţuiesc, ca pe nişte grosolane erori ştiinţifice, sălba- 
tecele rituale ale Sabatelor, la care părtaşii vin că- 
lărind pe cozi de mătură... Nici puterea Diavolului, 
în deţinerea marelor secrete, n’o aprob, deşi e o 
teorie admisă de mari gânditori ai timpurilor, dintre 
care ar fi suficient a-{i cita pe savantul savanţilor, 
pe Pic dela Mirandola şi pe colegul şi prietenul 
meu din Paris, Jean Fernel... Voinţa... Atât!... 
Preschimbarea unui element implică fatal distrugere... 
Ai auzit, de bunăseamă, de licantropie, adică de 
preschimbarea, prin voinţă, a oamenilor în lupi... 
Când persoana opusă e lupoaică şi tu trebue să 
fii lup... (n întinde o cupă). Bea acest filtru. 

ION. Mi-e teamă... 

VRĂJITORUL. Bea fără grijă... Băutura aceasta 
rupe toate legăturile, care ţin încătuşată voinţa . . . 

ION (bea). 

VRĂJITORUL (Ia sabia vrăjită şi descrie cu ee, cercul 
magic). Prin acest cerc magic, ferit de spiritele rele, 
lohanus Cornaeus, vei privi propria-fi schimbare, 
obţinută exclusiv prin a ta voinţă . . . începe . . . 
(Vrăjitorul stinge lumânarea. întuneric. O candelă. Se aude 
vijelia). 

VOCEA I (tânguitor). Luaji seama... In sânul vieţii 
cosmice a tresărit fiorul unei lumi noi . . . 

VOCEA II (cu gemete). Ajutor!... Ajutor!... Fur- 
tuna vrea să smulgă vieafa, din tiparele pământului. .. 

ION (speriat). Ce e? 

VRĂJITORUL. începe eliberarea şi proiectarea 
ta în cosmos . . . 

ION. Mi-e teamă . . . 

VRĂJITORUL (ii dă un inel). Eşti încă înlănţuit . . . 
Trage în deget inelul lui Solomon, împodobit cu 
piatră din cuib de pupăză . . . Prin toarta lui vei 
vedea totul, fără să fii văzut ... Şi acum, vorbeşte... 

ION (dupăce a tras Inelul). Cumplită luptă s'a dat 
şi se dă în sufletul meu . . . Am fost trimis de-acasă 
împotriva vrerii mele... Mă lega acolo o lume... 

VOCEA I. Desferecaţi lanţurile stelelor, pentru 
ca în hora zodiacului să se prindă sâmburele de 
lumină . . . 

VOCEA II. (Tânguitoare). Nefericire ! . . Pământul 
se usucă de prea multă arşiţă... şi ameninţă să se 
prăbuşească în pulbere . . • 

ION. Maestre, fă să înceteze vocile astea . . . 

VRĂJITORUL. Continuă să vorbeşti ... In curând 
n’o să le mai auzi... 

ION. Am fost trimis de-acasă, ca să cuceresc 
gloria şi puterea... 

VOCEA I. Cerul e gata . . . Dafi drumul puterii !... 

VOCEA II. Apă . . . apă vie ! . . . 

VRĂJITORUL. Lupta e grea . . . Trebue să mă slu- 
jesc de furca magică (la furca şi o pune la piept şi 
cu ea, începe a merge prin odaie; afară, se porneşte vijelia. 
Vrăjitorul se opreşte lângă Ion şi cu furca, se învârteşte în 
jurul lui, ca şi cum ar vrea să descopere ceva ascuns). 

VOCEA I. Sdrobi|i... sdrobi|i... 

VOCEA II (cu glasul Filofteiei). Ioane . . . Ioane . . . 
(Vocile se amestecă cu vijelia şi tunetele. Deodată un trăsnet. 
Furca vrăjitorului s’a oprit in pieptul lui Ion). 

VRĂJITORUL. Omule, ce faci?... 

ION (halucinat). Ce-am făcut ? 

VRĂJITORUL. Porţi, în timpul slujbei de curăţenie» 
punga cu întunecimi... 

ION. Nu înţeleg... 

VRĂJITORUL. Ai la tine, ascuns, un talisman fer- 
meca t . . . 

ION. Da. (Afară vijelia, ca lupta spiritelor). 

VRĂJITORUL. Puterea lui e nemărginită, fiindcă 
în el e concentrat sufletul tău în întregime . . • Vrei 
înălfare ? . . . 

ION. Ce trebue să fac? 

VRĂJITORUL, lată aci, nicovală şi ciocan... 

VOCEA I. Bucurati-vă... Chipul cel adevărat se 
desprinde din robie... Bucurati-vă . . . 

VOCEA II. Nu strica(i lumina întunericului prin 
întunericul luminii... 

ION. încetaţi voci... 

VRĂJITORUL (ii întinde ciocanul). 

ION (smulge dela gât, Iconiţa şi o pune pe nicovală. 
Afară vijelie. Ion ridică ciocanul şi trage. In fund, se luminează şi 
apare biserica, Filofteia şl copiii. O clipă, tăcere). Ce-i asta ? 

VRĂJITORUL. Ai ajuns în miezul talismanului . . . 
Acum începe marea încercare . . . Puterea ai dobân- 
dit-o... Va sa ştii a o folosi... Căci iată şi piedica 
(arată spre biserică). 

ION (înfuriat). Cum ? Această nemernică zidire e 
lespedea sufletului meu 1 ... 

VRĂJITORUL. Da. 

ION (halucinat). Atunci, să n'o mai văd în viea|a 

mea. 

VRĂJITORUL. Ai toate puterile . . . 

ION. Să vină vijelia şi s'o prefacă în nor de 
pulbere ... (se aude Vijelia; când se face lumină, blserica-i 
intactă). 

VRĂJITORUL. O apără statornicia unei fecioare. . . 
ION. Să vină ploaia şi să gonească orice suflet 
viu. . . (se aude ploaia ; când se face lumină, biserica*! Intactă). 
VRĂJITORUL. O apără pomii codrilor . . . 

ION. Să cadă, atunci, trăsnetul . . . (cade trăsnetul). 
VRĂJITORUL. O apără crucea... 

ION. Puteri ale naturii, toate la un loc . . . 
VRĂJITORUL. De ce vrei să te foloseşti de pu- 
terile naturii, când puterea ta e neasămuit de mare ? 
Iată aci, pe altarul magic, ai praştia încărcată cu 
piatră de topaz, care alungă orice gând potrivnic . . . 
Ţinteşte drept în vârful crucii... Batjocura e mai 
năruitoare decât căderea trăsnetului. 

ION. (Fără să mal aştepte, aleargă, pune mâna pe praştie, 
şt trage. Prăbuşirea bisericii, flpete de copil, Întuneric). 

SCENA IV 

Când se luminează scena, Ion doarme. Vrăjitorul vorbeşte cu 
Berthold şl Brlghlt. 

BERTHOLD. A fost grea încercarea? 
VRĂJITORUL. Foarte grea... A trebuit să folo- 

sesc un filtru puternic şi mult din instrumentarul 
arsenalului . . . 

BRIGHIT. Dar acum e vindecat? 

VRĂJITORUL. Deplin vindecat . . . 

BRIGHIT. Când o să pot cunoaşte . . . 

VRĂJITORUL. Chiar dela a sa sculare... 

BRIGHIT. Atunci iute . . . iute . . . Mi-i dor de el . .. 

VRĂJITORUL. (II atinge cu mâna). Scoală Ioane . . • 
{către Berthoid). Noi plecăm. . . pentru ca voinţa con- 
centrată să se proiecteze în ea . . . (către Ion) Scoală, 
Ioane . . . 

(Vrăjitorul şi Berthoid părăsesc odaia repede). 

BRIGHIT. Ioane . . . Ioane . . . 

ION (desmetecindu'se dă cu ochii de Brighit). Brighit, 
vreau să ucid pe Geanleone... 

BRIGHIT (cu braţele întinse). Omoară-1 . . . 

CORTINA. 

TABLOUL VI 

Cârciuma „La cămila lui Abraham" 

SCENA I 

La ridicarea cortinei, cor studenţesc. 

MELCHIOR. Prieteni, sărbătorim azi, prin această 
masă comună, strălucitul succes la exţmenul întâi, 
al iubitului nostru Iohanus Cornaeus . . . 

TOŢI. Trăiască . . . Prosit . . . 

MELCHIOR. Dar mai mult decât erudiţia lui, 
tâlcul acestei izbânde trebue să ne bucure... Ade- 
vărat*. . Greul raţionamentului nostru a prăbuşit o 
clădire sprijinită doar pe căpriori de iluzie... Insă 
el, adevărat erou, s’a ştiut folosi de dezastru spre 
a se înfăptui ca putere . . . Şi-a regăsit siguranţa ju- 
decăţii, delicateţea simţirii, talentul şi mai cu seama 
nobleţea . . . 

TOŢI, Aşa-i . . . Trăiască ! . . . 

MELCHIOR. Da, scumpi prieteni... a fi nobil e 
o virtute grea... Stema este un drept divin, ce se 
continuă prin propăşirea unui nume ilustru... dar 
temeiul, prin care numele ilustru va să dea dovadă 
de grafia divinităţii, nu poate fi decât puterea . . . 
Sărbătorind pe iubitul nostru Iohanus Cornaeus săr- 
bătorim confirmarea grafiei divine sărbătorim 

puterea . . . (Către Ion). Ifi urăm deci, iubite prietene şl 
ilustre nobil, ca drumul tău să fie cel firesc către 
coroana fării, la care ai dreptul, căci strălucirea 
unei atari voinfe nu poate suferi altă vecinătate, decât 
aceea a luminii nestematelor princiare... 

TOŢI. Ura ! . . . Trăiască I . . . 

ION. Iubifi prieteni, cuvintele veselului dar şi 
Infeleptului Melchior au risipit şi cele din urmă 
fumegări ale somnului . . . Sunt treaz . . . Scut îmi simt 
pieptul, şi braţul, ciocan de piatră . . . Ca după un 
leşin, în care n’am ştiut de mine, mintea cheamă 
sufletul la judef... şi astfel îl mustră: „Părinte 
maşter, cum fi-ai asuprit copiii, ferecându-i pe plaiuri, 
în închisorile spicului de grâu şi risipindu-i în foş- 
netul crengilor de brad? Făptură închircită, te-ai 
prins în obezi, ca să-fi trăieşti vieafâ în întunericul 
prostimii şi lenea necunoaşterii... Suflet de sclav, 
lipsa ta de ideie m’a îndepărtat de acele religii de 
glorie şi înţelepciune, care singure puteau să mă 
avânte spre culmea gloriei, unde sălăşlueşte necre- 
dinţa../ 

IACOBAEUS. Bravo . . . Foarte bine . . . 

GEANLEONE. Vorbe frumoase... Fapte vrem... 

ION. Vei vedea şi fapte, Geanleone... Mat cu 
seamă tu . . . fapte, vei vedea . . . (către student!). Prte- 

teni, vouă vă datorez fericirea mea de azi... feri- 
cirea de a fi puternic... 

GEANLEONE. Cu cine fi-ai măsurat puterea? 

MELCHIOR (intervenind), Prieteni, scumpi prie- 
teni... să nu stricăm farmecul acestei conveniri, cu 
o vorbă greşită ... Ne bucurăm cu tofii de bucuria 
prietenului nostru Iohanus Comaeus ... îi preţuim 
inteligenta şi puterea ... Şi acum cântec . . . 

ION. Fi{i fără grijă, prieteni... Nu vom tur- 
bura dulcea tălăzuire a vinului şi cântului, cu gân- 
duri streine petrecerii... Grelele măsuri, pline cu 
nectarul patimii, lăsafi-ni-le nouă, lui Geanleone şi 
mie . . . Cântafi prieteni . . . (încep să cânte), 

SCENA II 

IACOBAEUS, ŞORBAN, (in fata scenei). Apoi ION şi GEAN* 

LEONE 

IACOBAEUS (luând de o parte pe Şorban). Cred că-i 
nimerit să-i spui... 

ŞORBAN. Mă tem... Aş strica petrecerea lui 
şi a tuturora. 

IACOBAEUS. Cum sună scrisoarea cămăraşului ? 

ŞORBAN. Să-i anunţ moartea bătrânului, pentru 
ca numai decât să plece... 

IACOBAEUS. Vezi?... E urgentă?... 

ŞORBAN. Mă mir de ce . . . La înmormântare tot 
nu mai poate lua parte... 

IACOBAEUS. Trebue să fie un motiv... 

ŞORBAN. Reverendul Szentivânyi grăbeşte lu- 
crurile... Pesemne, că în Moldova s'au orânduit 
schimbările de lipsă... 

IACOBAEUS. Atunci neapărat trebue să-i spui... 

ŞORBAN. Oare când? 

IACOBAEUS. Orişicând... 

ŞORBAN. Să n'avem o decepţie . . . 

IACOBAEUS. Nu-i nimic ... E bine să ştim . . . 
Trebue să-l punem la încercare . . . Virtutea, în clipe 
de astea, se poate dovedi . . . întâmplarea e la timp 
venită. Avem prilejul să ne convingem şi să-l cu- 
noaştem . . . După modul cum se va purta, ne vom 
da seama de adevărata lui putere şi de încrederea 
pe care o putem avea în el... 

ŞORBAN. Prea bine . . . 

MELCHIOR [la masă]. Prieteni, a sosit vremea să 
ne ducem întru întâmpinarea fetelor, să le aducem . . . 

TOŢI. Să mergem ... să mergem ... (se îndreaptă 
spre uşă). 

ION (dela masi). Veniţi . . . Şorbane, lacobaeus. 

ŞORBAN. Venim . . . (către lacobaeus). Pe drum 
să-l vestim... (pleacă spre uşă, Oeanleone opreşte pe Ion, 
Ceilalţi ies). 

OEANLEONE. Ioane, stai ... o vorbă . . . 

SCENA III 
ION, OEANLEONE 

ION. Iute . . . ne-aşteaptă fetele ... Pe tine, poate 
nu te interesează, dar eu am promis Brighitei... 

GEANLEONE. Tocmai despre ea vream să-fi vor- 
besc . . . Am aflat dela unii . . . 

ION (provoctor). Vorbă scurtă... Aşa ne-a fost 
înţelegerea. Fapta I... Şi eu, azi sunt omul faptei... 

GEANLEONE. Ioane, nici eu nu sunt omul, care 
se teme de faptă ... In vtnele mele, sângele spumegă. . . 

ION (acelaş foc). Spumegă, dar nu clocoteşte . . . 
căci vântul e stihia ta conducătoare, şt nu focul . . . 

GEANLEONE. Ia seama . . . Sufletul meu e vulcan . . . 



83 


ION. Gol... 

GEANLEONE. Ioane . . . (stăpânindu'se). Ioane, să 
vorbim liniştiţi. 

ION. Ba nu, Geanleone... Adineaori ai vrut să 
ştii cu cinemi-am măsurat puterea... Ei bine, află .. . 
cu tine... 

GEANLEONE. Minţi!... N'ai avut nici când, nici 
cum . . . 

ION. Ba da . . . Altădată, tu erai tare şi eu slab . . . 
Mă temeam de tine şi totuşi nu te uram . . . Astăzi 
sunt tare, nu mă mai tem de tine, şi totuşi te urăsc . . . 

GEANLEONE. Ura dovedeşte neputinţă . . . 

ION. Nu, Geanleone . . . aci e ură, nu pizmă . . . 
Căci, de ce te-aş pizmui 1 ... Secretul artei tale, l-am 
priceput... E găunos şi aurit, ca o nucă de bâzâie- 
toare... Ce-aş avea de pizmuit?... Frumuseţea ta 
de pescar napolitan, bună pentru servitoarele dela 
grajd?... Sau voioşia-Ji glumeaţă de bărbier... sau 
erudiţia de cantor? 

GEANLEONE (repezindu-se). Ioane, crima nu-i pe 
placul meu, dar dacă tu... 

ION (acelaşi joc). Stai liniştit, Geanleone ... A 
fost vorba să ne măsurăm... Ori, tu, prin sbucium, 
te faci pitic ... şi eu, fiindcă e vorba aă mă lupt cu 
tine, vreau ca tu să fii mare, mare... 

GEANLEONE. Nu râde... 

ION. Nu râd... Ifi spun numai adevăruri... 
Ascultă, te urăsc cu toată ura puterii mele celei 
nouă... Te urăsc fără nici un temeiu... doar din bu- 
curia de a urî... Căci gloria ţi-am luat-o, în clipa 
când cunoscut deşertăciunea talentului... Iar 

amanta ţi-am luat-o şi mai înainte • . • 

GEANLEONE. Asta, nu... Câne valah... 

ION (repezindu-se). Aş putea să te ucid acum... 
dar nu vreau ca ceva să-mi vateme bucuria petre- 
cerii şi a nopţii mele de dragoste... Mâine însă, în 
zori, te aştept afară din incinta oraşului . . . Mâine, 
când voiu veni dela ea . . . 

GEANLEONE. Vom vedea, care pe care... 

ION. Te voiu ucide, Geanleone, c’aşa-i po- 
runca ei . . . 

GEANLEONE. Nu-i adevărat . . . 

ION. Şi aşa-i dorul meu... Te voiu ucide... 
căci dragostea mea nu se poate menţine din mişcă- 
rile vii ale inimii, ci are lipsă şi de duhul nesfârşi- 
tului, pe care doar din adâncurile morţii, îl poate 
trage . . . 

GEANLEONE. Te voiu ucide eu, câne valah... 

ION. Strigă Geanleone şi te sbate . . . Neputinţa 
ta, măreşte voluptatea nopţii mele de dragoste . . . 
Iar de mâine înainte, duhul tău va sluji sufletului 
meu doritor de simţiri puternice. (intră iacobaeus şi 
Şorban şl li surprind in pozlflune de atac). 

SCENA IV 

IACOBAEUS, ŞORBAN, GEANLEONE, ION 

ŞORBAN. Ce-i prieteni? 

ION (râzând). Glumeam laolaltă... 

ŞORBAN (grav). Ioane, o întâmplare gravă ne-a 
întors paşii . . . Credeam că vei veni după noi . . . 

ION. Am avut de discutat cu Geanleone . . . 

ŞORBAN. Preget însă, dacă trebue sau nu, a-ţi 
spune . . . Vestea nu e bună . . . 

ION. Prieteni, vă îndoiţi de puterea mea 1 ... 

IACOBAEUS. Nu Ioane... De aceea am şi silit 
pe Şorbanus, să ti-o spună . . . 

ŞORBAN. Vezi... e o întâmplare nefericită şi 
pentru tine, zdruncinătoare . . . 

ION (râzând cătră Geanleone). Auzi, Geanleone, 
ce temeiuri copilăreşti ? . . . Vorbeşte-le tu . . . 

GEANLEONE (nu răspunde, incepe să se plimbe agitat 
prin cameră). 

ION. Geanleone e temător, ca şi voi . . . 

IACOBAEUS. Eu nu mă tem . . . Ioane tatăl, tău a 
murit . . . 

ION (o clipă de supriză). Atât ? . . . (Isbucnind in râs), 
Şorbane, atunci nu mă cunoşti pesemne ? . . . Mă 
crezi tot prostul cel de odinioară . . . Când voiu fi 
acasă, l'oiu plânge pe mormânt . . . Dar acum, nu . . . 

GEANLEONE (il ia de o parte). Ioane, mâine poate 
şi tu eşti mort . . . Spre binele tău, te sfătuiesc . . . 

ION. Geanleone, vreau să beau şi să petrec . . . 
apoi, să iubesc . . . Căci dacă vestea asta mi-ar fi 
clătit cât un fir de păr siguranţa, mâine nu te-aş 
mai putea ucide... 

(Se aude sgomot. Intră băieţii şi fete). 

SCENA V 

ION, IACOBAEUS, GEANLEONE, MELCHIOR, ŞORBAN, 
BRIGHIT, STUDENTL etc, 

ION. Prieteni, să petrecem... 

IACOBAEUS. Da. . . acum, orice oprelişte a căzut. 
Să bem, să cântăm . . . (Brighit vine către Ion). 

ION. Să ne iubim . . . 

(Studenţii şl fetele se aşează la masa din fund. In fată 
Brighit, Geanleone, Ion). 

GEANLEONE. Brighit vorbeşte . . . Până acum, Ion 
mi s’a fălit, cu încredinţarea iubirii tale... Adevărat ? . . . 

BRIGHIT. Cu tine, n’am nici o vorbă . . • Iubesc pe 
cel ce-mi place mai mult... 

ION. Ai auzit, Geanleone ? . . . 

GEANLEONE. Brighit, mâine în zorii zilei, vom fi 
cu pumnalele în mână, unul în fa(a celuilalt . . . 

BRIGHIT. Ce bine ! . . . Ăsta-i omagiul cel mai 
de prej, adus frumseţei mele . . . 

ION. Aşa-i, Brighit... Floarea tinereţii mele, 
plină de vieafă şi putere, fi-o dau \ie . . . 

GEANLEONE. Şi eu ti~arn dat gândurile, talentul 
şi iubirea mea . . . 

ION. Nu-i destul Geanleone . . . Pregeţi. Ţi-e frică, 
vorbind în felul ăsta . . . Sânge, va s’aşterni covor în 
fa{a unei astfel de iubiri . . . 

GEANLEONE. I-am aşternut gloria . . . 

ION. Gloria, fără izbândă, e o vorbă goală. . . 
şi vorbele toate sunt la fel . . . Prima datorie a omului, 
ce vrea gloria sau iubirea, este să ucidă . . . 

GEANLEONE. Atunci, te voiu ucide . . . 

ION. Ei bine, din clipa aceea va începe împă- 
carea noastră, căci cel ucis va deveni pentru tot- 
deauna sluga celuilalt . . . Fie că mă ucizi tu, fie că 
te ucid eu . . . aceeaşi voluptate va prezida destinelor 
noastre . . . 

GEANLEONE. Aiurezi... 

ION. Nu . . . Vorbesc mai înfelepteşte ca ori 
când . . . Cine nu simte bucuria morţii, n'o poate sim{i 
nici pe-a dragostei... 

(începe corul de student!). 

BRIGHIT. Voiu fi a aceluia, care ştie să cânte 
mai frumos . . . 

GEANLEONE. Te voiu ucide şi pe tine • . . 

ION. Iubeşti ca în grajd, Geanleone. .. Vrei să 
omori din gelozie ... Ce ruşine l . . . N*ai înţeles nimic 
din frumsefea morţii, după cum n’pi înţeles nimic din 

frumseţea vieţii... Precupeţeşti iubirea, ca pe o 
marfă . . . 

BRIGHIT. Cine mă iubeşte, să cânte... 

GEANLEONE. Eu nu ştiu să cânt... 

ION. Fiindcă nu ştii să iubeşti, nici să ucizi . . . 

BRIGHIT. Cântă tu. Ioane ... (il întinde mâna s’o 
conducă la masă). 

GEANLEONE. Mâine vom vedea . . . (pleacă furios). 

ION. Azi, Brighit, înaintea paşilor tăi, desfăşur 
destinul meu, (intuit în cuie de cosciuc şi presărat 
cu flori negre de ură . . . Iubito, î(i multămesc . . . Ura 
umple potirul sufletului meu... ura se revarsă, ca ploaia 
de raze din soarele cernit de nor . . . ura se prelinge 
prin fiece firicel simţitor al trupului . . . Iţi multămesc 
Brighit... Tu mi-ai găsit adevărata piatră filosofală, 
făcând ura toi una cu iubirea . . . Simt în mine, pu- 
terile eroului, căci ajungând la graniţele nefirescului, 
am ştiut să le depăşesc... Simt în mine, puterile 
eroului, căci am făcut din cântecul prohodului, imn 
de bucurie şi din ucidere, scop... 

BRIGHIT. Cântă, iubite... 

ION. Da... voiu cânta, pentru tine şt pentru 
mine... (către prieteni). Ziceji, prieteni .. . şi cântecul 
vostru, să însoţească tainic viersul meu, ca şi cân- 
tecul pădurii, flautul privighetorii . . . (recită). 

Setos de iubire păgână, 

Cu Eros cobor cătră iad. 

Când Duhul 

Care minte înfăţişarea sufletului . . . 

II plihprP7 

Şi în batjocură Ţi-1 trimit Ţie, 

Dumnezeule, 

Cel fără de putere şi de glas în ceruri . . . 



88 


Îmi fac din tăgada, o cruce... 

O vieajă din moarte, îmi fac . . . 

Când crucea 

Vrea să-mi închidă vieafa în besnă de cosciug 
Şi să mă’nnăbuşe 
Cu plumbuitul capac de fier 
Al unui hoit rău. 

Ce nu voi a şti, că mi-a slujii de tată . . . 

N’am lipsă de reazim de boltă 
Ci pod otelit pentru pas . . . 

Iubirea-mi 

Cu^ sânge stropeşte a mea ’nnebunire . . . 

Mişcă gândirea 

Şi’n buzele iubitei mele 

Dumnezeită, 

Deschide potirul miresmei de carne... 
(CORTINA) 

TABLOUL VII 

Acelaşi decor ca şi In tabloul I, noapte. LuminS slabă. Afară 
se aude vijelia 

SCENA I 

câmâraşul, preotul pa vel 

PREOTUL (intrând). Pot vorbi cu Măria-sa ? 
CÂMÂRAŞUL (speriat). Sfinte Dumnezeule . . . Cum 
ai îndrăsnlt, părinte, să înfrunţi înfricoşata nevoie a 
vremii 1 ... 

PREOTUL. Eu sunt trtmts, cimăraşute . . . şi un 
trimis n'are dreptul să piară, necum să şovăie . . . 

CÂMÂRAŞUL. Stăpânul a isprăvit cina şi numai 
decât va fi aici... 

PREOTUL U voiu aştepta... 

CAMARAŞUL. Nu te-aş povăfui ... Ai aflat pe 
semne de câtă mohoreală îi este întunecat sufletul, 
dela a sa întoarcere ... Şi în astă seară, parcă mai 
mult ca oricând . . . 

PREOTUL. Poate se osteneşte pentru o mare fa- 
cere de bine ... şi atari lucrări se înfăptuiesc cu 
mari cheltuieli de suferinţă... 

CAMARAŞUL (tainic şi îndurerat). Răul, părinte, ca 
şi suspinul sufletului său, are altă obârşie . . . Bă- 
trânul, în sgârcenia lui de slavă, a adunat parcă 
după întreg pământul, bogăţiile cele pieritoare ale 
măririi, ca să umple cu ele cămările neîncăpătoare 
ale unui suflet de copil... (se opreşte din vorbă; 
intră Ion). 

SCENA II 

ION, CAMARAŞUL, PREpTUL 

ION (Intră fără să observe pe preot). Cămăraşe, am 
dat poruncă grea, ca tofi furii să fie stârpiţi din ti' 
nutul meu ... Şi ce aflu acum, la cină 1 ... Un fur 
venit din Moldova, pândeşte prin preajma castelului, 
dosit chiar de către oameni... 

CAMARAŞUL. Nimeni nu s'a plâns, Măria-ta..„ 

ION. Eşti sălbatic şi prost... Gândirea ta mă 
face de râs ... E mai întunecată decât a fiarei din 
codru . . . 

CĂMARAŞUL. Am îndrăsnit o vorbă... 

ION. N’ai să pricepi odată?... Se pedepseşte 
principiul, nu fapta... Ahl... Dar ce înţelegi tu... 

PREOTUL. Măria-Ta... 

ION (intorcându-sc). Aici erai, părinte ?.. . Ce do- 
reşti ? • . . 

PREOTUL. JudeJul şi hotărirea Măriei-Tale . . . 

ION. Tot în folosul furului ? 

PREOTUL. Şi a lui... dar şi pentru trebuinfa 
unor îndeletniciri dumnezeieşti . . . 

ION. Ţine-te, după cinstea rasei, doar la înde- 
letnicirile dumnezeieşti... Şi acum glăsueşte, dar 
scurt . . . Căci măsura vremii mele slobode e mică 
şi nu mă pot lenevi la vorbe de prisos . . . Am de 
chivernisit cu reverendul Szentivânyi, gânduri şi te- 
meiuri de altă însemnătate . . . (cătră Cămăraş). Cămă- 
raş, aşteaptă dincolo plecarea părintelui şi numai- 
decât, pofteşte pe reverend . . . 

CAMARAŞUL. Prea bine, stăpâne . . . (pleacă). 

ION. Te ascult, părinte . . . 

PREOTUL. Măria-Ta, după mari greutăfi zidi- 
toare şi multe greutăţi de suflet, iată că Dumnezeu 
ne-a învrednicit, să biruim puterea a toată vrăj- 
măşia . . . Biserica noastră e gata . . . 

ION (înfuriindu'se). Ah, biserica voastră . . . Pen- 
tru asta ai venit? 

PREOTUL. Da, Măria-Ta... 

ION. Ah, biserica voastră!... Bine că cetina 
codrului o desparte de ochii mei, şi îndepărtarea nu 
mi-o scoate în cale . . . Altcum n’aş răspunde de 
mânia mea . . . 

PREOTUL. Biserica e vrerea de întrupare a lui 
Dumnezeu . . . 

ION. Isprăveşte, părinte, cu tâlcuiri de liturgie . . . 
Dupăce ai umplut de năduf, ani de zile, sufletul 
latei, acum începi cu mine?... (batjocurilor). Biserica 
cea nestăpânită de puterea stăpânului, biserica cea 
neînfricată de piedicile vremii . . . biserica ne mai po- 
menită, care s'a înălţat singură . . . biserica părintelui 
Pavel ! . . . 

PREOTUL. E biserica lui Dumnezeu şi a oame- 
nilor, nu a mea ... 

ION. Şi ce vrei acum? 

PREOTUL Sfinţirea . . . 

ION. Da, da . . . Am înţeles, părinte . .. Aveţi 
lipsă, de dincolo, dela Moldoveni, de cărji, molitve 
şi blagoslovenii ... şi sub patrafirul lor, de furi, iscoade 
şi uneltitori . . . 

PREOTUL. Măria-Ta, învoirea . . . 

ION. învoirea nu-i atât de lesnicioasă, pe cât 
ai crede... Vreau să chibzuesc bine... Am să mă 
sfătuesc şi cu reverendul . . . 

PREOTUL. De ce s'amestecăm gând străin în su- 
fletul nostru ? 

ION. Pentru temeiuri, pe care nu le înţelegi . . . 

PREOTUL. Măria-Ta... 

ION. Destul... Altceva mai ai a-mi cere?... 

PREOTUL. Da. 

ION. Vorbeşte... 

PREOTUL. Icoanele . . . icoanele Măriei-Tale . . . 

ION. Care icoane? 

PREOTUL. Icoanele de odinioară... lucrate de 
Măria-Ta . . . 

ION. Cum?... Mai dăinuesc acele nevrednice 
lucrări, mărturii ale unei vremi, de care mă ruşinez . . . 

PREOTUL. Le-am păstrat cu sfinţenie . . . Pe-acelea, 
te-am ruga, să le darueşti bisericii ... 

ION (înfuriai). Asta nu, părinte . . . Hotărît, nu . . . 

PREOTUL. Măria-Ta... 

ION. Zadarnic rogi... De sfinţirea locaşului, 
poate m'oi îndura... Dar să ştiu că durează o lu- 
crare, care să poarte în veşnicie, firea mea cea 
proastă de odinioară... asta, nicicftnd, n’oiu putea 
suferi... Acele icoane, vreau să se nimicească... 

PREOTUL. Nu vedem, pentru ce ? . . . 

ION. Pentru un lemeiu, care nu intră în price- 
perea voastră . . . 

PREOTUL. Stăpâne, vorbeşte-mi . . . şi-oiu încerca 
să pricep . . . 

ION. Acele lucruri sunt nişte ruşini... 

PREOTUL. Cum ? . . . Icoanele, ruşini ? . . . 

ION. Părinte, nu mă mânia . . . Incăodată . . . 
atari frământări de suflet, nu le poţi pricepe ... 1(1 
poruncesc atât: nimiceşte-le. 

PREOTUL. Eu nu mă pot atinge... 

ION. Nimiceşte-le, părinte... In foc, cu ele... 

PREOTUL. In icoane. Dumnezeu, ca şi Domnul 
nostru Isus Hristos, e de fată . . . 

ION. In icoane, sunt de fa(ă doar văpseaua 
şi dibăcia zugravului . . . 

PREOTUL. Icoana e ca o fereastră, prin care 
credinciosul priveşte pe Dumnezeu . . . 

ION. Eşti nevolnic, părinte . . . Pleacă şi le adă 
aici... Ifi voiu arăta eu, cum se nimicesc lucrurile 
lui Dumnezeu . . . Du-te părinte . . . (preotul lese). 

SCENA III 

ION, plictisit, se plimbi agitat. După puţin timp, Intri SZENT* 

IVANYI 

ION. Reverende, vreau să ştiu, dacă rămâi sta- 
tornic in hotărîrea luată, de a pleca mâine... 

SZENTIVANYI. Datorii mari mi chiami înapoi . . . 

ION. Vremea însă e foarte împotrivă... 

SZENTIVANYL Mai împotrivă sunt împrejurările. . . 

ION (trist). Adevărat I . . . Rareş din nou Domn . . . 

SZENTIVANYI. Şi Martinuzzl puternic... 

ION. Se pare ci a dobândit jurământul de cre- 
dinjă a statelor ardelene, pentru Ion Sigismund... 

SZENTIVANYI. Ah! . . . Copilul asia multe încurcă- 
turi ne-a adus, prin naşterea lui . . . 

ION. Şi aicea, pe cine te bizui ? . . . 

SZENTIVANYI. Deocamdată, pe Ştefan Mailath... 

ION. Pc Ştefan Mailath?... 

SZENTIVANYI (amar). Da ... Pe statornicul trădător 
şi neobositul sperjur ... pe rivalul sufletesc al bătrâ- 
nului Cornea . . . 

ION. Ai, cel pu|in acum, încredere în el ? . . . 

SZENTIVANYI. încrederea este o virtute, care 
creşte sau se micşorează, după greutatea timpului şi 
câtimea folosului... 

ION. Şi cu ce trebue să fac? 

SZENTIVANYI. Să aştep{i... Dar până atunci, va 
să-fi întăreşti sufletul . . . (Afară vijelie). 

ION (speriat, apoi trist). Sufletul... Sufletul... 

SZENTIVANYI (viguros). Da, Măria-Ta ... In nişte 
împrejurări atât de potrivnice, triumfă doar sufletul 
tare ... Ca lespedea, pe care stau săpate legile lui 
Moise, va să fie sufletul unui erou... 

ION (dureros). Şi tablele legii au fost sfărâmate . . . 

SZENTIVANYI. Măria-Ta, iată nişte gânduri care 
nu sunt pe placul meu . • . 

ION. Reverende, o confesiune... 

SZENTIVANYI. Te ascult cu toată grija... 

ION. Ai adus la judecata mintii mele, nişte cu- 
vinte, al căror înţeles Tam pierdut... 

SZENTIVANYI. Care? 

ION. Triumf . . . virtute . . . erou . . . Odinioară, 
sufletul meu şi le însuşise deplin ... De când sunt aici, 
parcă am început să le uit cuprinsul, ca surdul, care 
uită frumuseta cântecului, la început mai puţin, apoi 
din ce în ce mai mult... 

SZENTIVANYI. Măria-Ta, eu cunosc pricina, sau 
mai bine zis pricinile neliniştii voastre . . . 

ION. Le cunoşti 1 ... (repede). Nu, nu . . . cu ne- 
putinţă . . . (schimbă tonul), lacobaeus, medicul meu, le 
atribuie climei neprielnice . . . Prea multă ploaie, 
prea multă furtună . . . Sufletul meu e ca tăciunele . . . 
Arde, arde . . . dar intunecându se, nu se mistue vreo- 
dată... (afară, vijelie). Mai cu seamă furtuna... Mereu 
aprinde flacără nouă . . . (schimbând vorba). Mă laşi o 
clipă, până la lacobaeus ? . . . El ştie a vindeca aceste 
dureri ascunse, cu un drog liniştitor . . . 

SZENTIVANYI. Nu, prietene... Lasă-1 de o parte 
pe lacobaeus ... Şi el e una din pricinile nefericirii 
tale . . . 

ION. El? 

SZENTIVANYI. Da ... şi el, şi Şorban, şi Berthold . . . 
şi toţi ceilalfi ai tăi tovarăşi... 

ION. De ce, reverende ? . . . Răsuflul lor sufletesc 
înconjurându-mă, mă apără de înnăbuşeală . . . 

SZENTIVANYI. In cele câteva zile petrecute aici, 
i-am putut cunoaşte . . . lacobaeus e necredincios . . . 

ION. Adevărat... 

SZENTIVANYI. Berthold e vrăjitor, teosof . . . învoit 
deci, cu Diavolul şi cu spiritele rele... 

ION. Nu, reverende . . . 

SZENTIVANYI. Iar cel mai ticălos dintre ei, e 
Şorban, care abjurând credinţa, a îmbrăţişat cea mai 
ticăloasă schismă . . . Schisma de negare a tot ce e 
catolic, după proasta concepţie a unui oarecare 
Calvin... (afară, vijelie). 

ION. Reverende, voiu încerca să-ţi răspund de 
cinstita purtare a fiecăruia din ei, deşi vijelia de 
afară sdruncină într’atât sufletul meu, răplndu-mi pu- 

terea de convingere... Şorban... să'ncep cu el... 
Şorban crede, că doar religiunea calvină se potri- 
veşte neamului său maghiar... 

SZENTIVANYI (cu răutate). Asta-i urmarea tică- 
loasei purtări a lui Martinuzzi .. . Şi eu sunt Maghiar... 
de ce nu cred la fel ? Martinuzzi, în lupta împotriva 
împăratului, n'a pregetat să se întovărăşească şi cu 
ereticii . . . 

ION (continuând). Iacobaeus e medic şi filosof... 
El caută a-mi {ine mintea veşnic trează, cu cele mai 
subtile probleme ale spiritului ... La fel şi Berthold, 
care nu e un vrăjitor obişnuit, legat cu Diavolul prin 
pact de sânge... Teosofia lui e ştiinţifică... După 
cum vezi, reverende, de to|i am lipsă . . . 

SZENTIVANYI (cu răutate). Da ... de toţi ai lipsă r 
fiindcă sufletul tău e moale şi tremurător ca trupul 
melcului, şi are lipsă de o căsuţă, care să-l apere . . . 
fiindcă te temi de noapte — care e rânjetul Diavolului. . * 
şi nu po{i iubi ziua — gândirea lui Dumnezeu... fiindcă 
furtuna î{i aduce ecou, din adâncurile iadului... 

ION (agitat). Nu înţeleg reverende . . . 

SZENTIVANYI (acelaş joc). Fiindcă sângele tău e 
otravă şi ochiul, ghimpe . . . 

ION. Reverende nu mă chinui... * 

SZENTIVANYI. Fiindcă în jurul tău, prin umbra 
acestui imens castel, pluteşte sufletul . . . 

ION (ţipând). Cui? 

SZENTIVANYI (rece). Al lui Geanleone . . . 

ION (dă un ţipăt). Ah ! . . . (Cade pe un scaun. Pauză. 
Afară vijelie). 

SZENTIVANYI (blând, venind lângă Ion). A fost de lipsă 
această adânci brazdă în suflet, ca să slobod tot 
răul dinlăuntru... rău, pe care nu Iacobaeus, cu lu- 

measca lui ştiinţă, sau Berthold, prin ajutorul Diavo- 
lului, îl poate înlătura . . . 

ION (disperai). Pentruce, reverende?... Pentruce 
ai reînviat?... 

SZENTIVANYI. Ca să te redau lumii şi fie Ca 

să nimicesc aburul de dulce otravă, în care viefuieşti . . . 

ION. Nu mai pot fără el . . . Mi-e teamă de aerul 
curat . . . 

SZENTIVANYI. Tu nu vezi, că în jurul tău e o 
conspiraţie 1 ... 

ION. Nu ! . . . nu ! . . . 

SZENTIVANYI. Ei conspiră împotriva lui... îm- 
potriva lui Ceanleone, ca să te ferească de spiritul 
-celui ucis de tine... 

ION. Ah, ce să fac 1 ... Ce să fac ? . . . 

SZENTIVANYI. Ioane, fii tare . . . Dacă vrei să-fi 
vederezi puterea... dacă vrei să nu-mi pară rău, 
că te-am trimis în depărtări... 

ION. Ah ! . . . acele depărtări, cum se răzbună . . . 

SZENTIVANYI. Nu le bârfi... Ele ti*au dat înăl- 
ţarea spiritului... ele îti vor da vindecare prin şi 
mai mare înălţare . . . 

ION (Iernilor). Oare ? 

SZENTIVANYI. Da . . . Eşti în stare să mă înţelegi ? 

ION. Reverende vorbeşte, te rog... Cuvântul 
tău taie adânc . . . Gem, scrâşnesc din dinţi, dar sufer, 
căci ştiu că-mi face bine. 

SZENTIVANYI. Scăparea ta de-a-pururi . . . 

ION. Scăparea mea de-acum . . . 

SZENTIVANYI. Cea de-acum şi cea de-a-pururi, 
dintr’o singură obârşie îfi poate veni . . . Dela Roma . . . 
La Roma, se află comoara tuturor daniilor sufleteşti, 
ce au prisosit sufletelor de elită ... şi această co- 

moara, o stăpâneşte cu putere absolută, împăratul 
lumii spirituale, Papa ... El singur are puterea, cu a 
sa indulgentă, să-fi ridice greul crimei, căci singur 
are dreptul de a lega şi deslega totul . . . 

ION. Reverende, indulgenta asigură . . . 

SZENTIVANYI. Tot... Dar pentru asta, va să fii 
pregătit... Ioane, eu nu te silesc... împrejurările 
însă vorbesc singure ... Tu va să le asculţi . . . Mâine, 
plec... tfi las timp de gândire. Nu-{i cer să-fi alungi 
prietenii, ci dimpotrivă, să-i ţii . . . Dar ia seama la 
gesturile ascunse şi prinde şoaptele înfundate . . . Vei 
vedea acea conspiraţie a milei . . . 

ION. Milă le e deci de mine? 

SZENTIVANYI. Milă!... Ce batjocură!... Nişte 
neputincioşi ei înşişi, strânşi în sobor de neputinţă, 
se înduioşează de destinul tău . . . Ioane, gândeşte-te . . . 
Doar indulgenta . . . atât ! . . . Şi acum, rămas bun . . . 
Mâine, poate plec înainte de deşteptarea ta . . . 

ION. Reverende, încă o vorbă . . . 

SZENTIVANYI. Atât ... Veghează .. . (pleacă; Ion il 
conduce până la uşă). 


SCENA IV 

ION singur; apoi spectrul lui GEANLEONE. 

Ion stă cu capul pe masă. Un val de vânt sparge fereastra. 
Ion tresare, se întoarce. La fereastră, Oeanleone 

ION. Ce-i ? . . . Ce-i asta ? . . . 

OEANLEONE. N’am venit să ne măsurăm puterile. 
Ioane ... ci supus, să te rog, ca pe un adevărat 
stăpftn, să primeşti lucrarea mea de slugă... 

ION. Piei, nălucă ... 

OEANLEONE. Nu-s nălucă, Ioane, ci făptură ade- 

vărată . . • Am venit să-mi îndeplinesc menirea . . . 
Doar tu, prin sânge, m’ai robit pe veci . . . 

ION (strigă). Iacobaeus . . . Berthold . . . 

GEANLEONE. Stăpâne, zadarnic ţipi . . . Iacobaeus, 
în pivniţă, taie un hoit de câne, iar Berthold e de- 
parte . . . 

ION. Pleacă . . . pleacă . . . 

GEANLEONE. Nu mă alunga, stăpâne . . . De- 
aproape doi ani, te slujesc credincios ... Te pândesc 
cu umbra şi mă şterg cu ziua . . . Dar azi, fiindcă 
vrei să mă vinzi, am venit să stărui pentru dreptul 
meu de rob . . . 

ION. Ah I . . . Iacobaeus . . . Şorbane . . . 

GEANLEONE. Din lumea duhurilor, am aflat taina 
hărăzită fie... Nu ca să te bucuri, ai primit vieafa, 
ci ca s’o slăveşti . . . Pentru asta ai ucis, stăpâne . . . 
Nu te înfricoşa deci . . . înainte I . . . Dar nu mă vinde 
reverendului Szentivânyi, pe bani, fiindcă nu cu bani 
m’ai dobândit, ci cu sânge . . . 

ION. Taci . . . Pleacă . . . 

GEANLEONE. lată de ce Isus n’a putut sluji lui 
Iuda ... fiindcă, din sgârcenie, cel menit să fie stăpân 
a precupeţit sângele cu bani . . . 

ION (acces de curaj). Ei bine, vorbeşte ... Iţi 
voiu dovedi că nu mă tem de năluci... Iar, dacă 
din marea-Ji nesocotinţă, eşti om ce vrei să-ţi râzi . . . 
(se repede la panoplie, după sabie). 

GEANLEONE. Dar n'o văd pe ea... 

ION. Ah !. . . (dă un ţipăt şi se prăbuşeşte). 

GEANLEONE. Nu de Brighit voiu să-fi vorbesc . . . 
Bine a-i făcut, urgisind-o . . . Netrebnica I . . Şi pe 
ea . . . şi pe celelalte . . . Dar totuşi una . . . „ea" . . . 
cea nemuritoare... cari trebue să-fi uşureze drumul 
către slavă . . . 

ION (strigă). Iacobaeus . . . Şorbane . . . 



99 


SCENA V 

IACOBAUES, ŞORBAN. Ce e ? . . . Ce s’a întâm- 
plat 1 ... 

ION. Prieteni, ajutati-mă . . . 

IACOBAEUS, ŞORBAN. Vorbeşte . . . vorbeşte . . . 

ION (ingrijat). Unde-i Berthold ? 

IACOBAEUS. Lipseşte... Pe semne oficiază singur 
în mijlocul codrului, una din ale sale liturgii diavo- 
leşti. . . întuneric de mormânt covârşeşte noaptea, iar 
vântul urlă, la întrecere cu fiarele... 

ION. Poate voiu avea lipsă de el... 

ŞORBAN. Suntem noi... 

ION. Ah, prieteni!... Prieteni!... Mă tem că 
puterea voastră nu-i îndestulătoare . . . 

IACOBAEUS. Ioane, treci printr'una din acele străzi, 
pe care noi medicii le numim criză . . . 

ŞORBAN. Ce s'a întâmplat ? . . . 

ION. A fost la mine reverendul Szentivânyi. 

ŞORBAN. Ei şi? 

ION. Şi mi-a vorbit de multe ... de foarte multe. . . 
Dar la sfârşit... 

ŞORBAN. La sfârşit? 

ION [tremurând). Mi-a scos în faţă chipul lui Gean- 
leone . . . 

ŞORBAN. Ah, mizerabilul ! . . . Bine că pleacă . . . 

IACOBAEUS. Cred că ai destulă virtute în tine, 
ca să respingi atari copilăroase judecăţi ale închi- 
puirii . • . (incepe vijelia). 

ION (temător). Da, da . . . (tot mai agitat, priveşte spre 
fereastră). Dar să vedeţi... nu ştiu, cum s’a făcut... 
(un trăznet şi chipul lui Oeanleone apare, o clipă, la fereastră). 
Ah ! . . . Privifi-1 . . . Priviţi-i . . . 

IACOBAEUS. Ioane, linişteşte-te ... A fost lumina 

fulgerului ... (ia de pe vatră, o doctorie). Bea din această 
licoare liniştitoare . . . (ion bea). 

ION (tremurând). Prieteni, nu mă lăsaţi . . . 

ŞORBAN. Ioane, noi veghem lângă tine . . . Suntem 
înarmafi cu toate mijloacele de apărare ale ştiinţei, 
şi cu puterea infailibilă a filosofiei . . . Deci e bine, 
să dai ascultare cuvintelor noastre, care, numai din 
iubire prietenească, pornesc . . . 

ION. Vorbeşte, Şorbane . . . Cuvintele tale înso- 
ţesc în bună tovărăşie, licoarea lui Iacobaeus . . . 

ŞORBAN. Cred că ai priceput planul lui Szentivânyi. 

ION. Nu. 

ŞORBAN. înadins a lucrat în chipul ăsta . . . 

ION. înadins ? . . . 

ŞORBAN. Da . . . După ce, prin uşurinţa Iui Bert- 
hold, a aflat despre duelul tău cu Geanleone, ca om 
ce nu pierde nimic, el nu s’a sfiit să folosească, 
pentru scopurile lui ascunse, şi această nenorocită 
întâmplare . . . 

ION. Ah ! . . . 

ŞORBAN. Curaj, prietene . . . Szentivânyi e autorul 
moral al acestei înscenări... Prin mijlocirea neferi- 
citei întâmplări, el vrea să te chinuiască până la 
desnădejde, pentru ca apoi, să ofere sufletului tău 
smintit de înfricare, barca pururi salvatoare a cato- 
licismului . . . 

IACOBAEUS. Aşa e... Şorban a prins toată unel- 
tirea . . . 

ION. Ce trebue să fac? 

ŞORBAN. O singură cale îfi rămâne.. • Cea a 
adevăratei şi raţionalei credinţe... Vino şi studiază 
dogma predestinării... Ea îfi va da, singură, solu- 
ţiunea pe care zadarnic o cauţi... 

IACOBAEUS. Nu, Şorbane ... mă opun. Solutiunea 



101 


ta e ca acel medicament, pe care noi îl numim anodin. 
Pe Ion, numai raţiunea îl poate salva . . . Dar raţiunea 
dusă, nu cu tine, până la jumătatea drumului, ci până 
la capăt ... Nu predestinarea, ci necredinţa . . . asta 
va să-i fie dogmă . . . (către Ion]. Tăria ta a avut o 
şovăială neexplicabilă . . . Este vechea frică de suflet 
şi de Dumnezeu, care îşi ia, sub forma asta, o în- 
târziată răzbunare . . . înainte. Ioane ... Şi acum, sfat 
practic, terapeutică eficace . . . Prin împrejurimi — am 
vorbit la cină — stăruie acel fur . . . Ei bine ! . . . Dă 
ordin să fie prins ... şi apoi, ucide-1 . . . 

ION (speriat). Ah ! . . . din nou . . . 

IACOBAEUS. Cu mâna ta . . . Căci uciderea unui 
om, pe temeiu de onoare sau justiţie, nu-i o crimă . . . 

ION. încep să mă încredinţez... 

IACOBAEUS (continuând). Apoi, tot cu mâna ta, 
despică-1 în bucăţi, pe care să le diseci, voluptos, în 
amănunte, după metoda lui Vesal... Şi vei întâlni, 
în drumul tău, muşchi, sânge, nervi . . . dar suflet nu. . . 

ION (întărit]; Ah, prieteni!... Cuvintele voastre 
mi-au dat curajul o clipă sdruncinat ... Te voiu urma 
la început pe tine, Şorbane, şi voiu îmbrăţişa cre- 
dinţa lui Calvin . . . deşi gândul meu va stărui mereu, 
către învăţămintele de ultimă înălţare ale tale, Iaco- 
baeus... Acolo tind s'ajung... la necredinţă... Şi 
acum, prieteni, lăsaţi-mă singur... Vreau să scriu 
o scrisoare reverendului . . . 

ŞORBAN. Eşti sigur de tine?... 

ION. Sunt plin de fală şi de bărbăţie... Scri- 
soarea aceasta va fi răspunsul meu răspicat, unel- 
tirilor lui . . . Să-mi vină cămăraşul. . . Duceţ/-vă prie- 
teni... Vă mulţumesc... M'aţi adus în starea cea 
mai potrivită unei mari înfăptuiri ... Vă mulţumesc . . . 
vă mulţunesc... (cel doi prieteni părăsesc camera). 

SCENA VI 

La masi, ION scrie. Intră cămăraşul, apoi spectrul lui Gean' 
leone, şi la urmă părintele PA VEL 

CĂMĂRAŞUL. M'ai chemat, Măria-Ta? 

ION. Da . . . Vei sta alături, până ce sfârşesc 
această scrisoare, care mâine, în zorii zilei, trebue 
să se găsească in mânile reverendului Szentivânyi. . . 
mâine, înainte de plecarea sa. 

CĂMĂRAŞUL. Prea bine, stăpâne . . . 

ION- Stinge făcliile . . . Prea multă lumină îmi 
oboseşte ochii . . . (cămăraşul stinge şl pleacă. Un singur 
candelabru. Ion scrie. începe vijelia. Fulger. Apare Geanleone, 
nu la fereastră, cl pe uşă). 

GEANLEONE. Nu m’ai chemat, stăpâne, dar eu 
totuşi, am înfrânt consemnul... căci în timp, ce tu 
scrii reverendului Szentivânyi, prietenii tăi plănuesc 
cum să te despartă de mine ... iar alături, cămăraşul 
vorbeşte cu părintele Pavel . . . Deci întâmplarea e 
grabnică . . . 

ION. Geanleone, ştiu că eşti o închipuire şi pot 
printr’un drog al lui Iacobaeus sau printr’o uşoară 
opintire a mintii să te nimicesc . . . Dar, nu . . . Mă 
port cu tine ca şi cum ai fi viu, pentrucă voiesc a 
te ucide a doua oară... 

GEANLEONE. Dacă mă vei ucide, vei muri şi tu . . . 
căci eu nu sunt îndemnul înălţării tale, aşa cum te- a 
lămurit Iacobaeus, ci duh din duhul tău... Eroismul 
tău stă . . . 

ION. Eroismul meu stă in luptă cu Dumnezeu . . . 

GEANLEONE. Tocmai in această luptă, ai lipsă de 
ajutorul meu . . . Recunoaşte tot binele, pe care ti l-am 
făcut. Prin vieaţa mea ai recunoscut universul simţirii. . . 
prin moartea mea, pe cel al raţiunii . . . Dar adevărul 

ultim scapă mintii, ca şi simţurilor... Tu nu vezi, 
că Dumnezeu îfi rezistă, ca şi o lespede prinsă în 
munte, opintelilor unui umăr de om . . . 

ION. Şi ce trebue să fac? 

GEANLEONE. Ai încercat prin artă, dar arta te-a 
minfit, ea însăşi fiind o minciună ... Ai recurs atunci 
la Iacobaeus şi Şorban, la ştiinţă ... şi iată-te ajuns 
la neputinţă, căci ştiinţa e doar numai suma socote- 
lilor min(ii noastre . . . Acum, vom fi nevoiţi să pur- 
cedem altcum... 

ION. In ce fel? 

GEANLEONE. Trebue să ne înălţăm în domeniul 
nesfârşit al nefiinţei . • . 

ION (transportat). Al nefiinţei ? . . . 

GEANLEONE. Da. .. Tu nu’ntelegi, că pentru asta 
m’ai ucis?... Era lipsă de o nouă făptură, care să 
îndeplinească cele două însuşiri . . . cea de a fi şi de 
a nu fi... 

ION. Geanleone, încep să mă luminez . . . 

GEANLEONE. Laolaltă, vom alcătui deci o sin- 
gură făptură, la răscrucea dintre fiin(ă şi nefiinţă . . . 

ION (tot mai entuziasmat). Da, Geanleone... 

GEANLEONE. Acolo vom putea extrage spiritul 
din esenfa lucrurilor... 

ION. Geanleone, te înţeleg . . . 

GEANLEONE. Şi silind spiritul să se supună cu- 
noaşterii noastre, să dobândim marele secret al vieţii. 
Ce-a fost mai înainte de mişcare ? . . . Nimicul . . . sau 
cuvântul ? . . . 

(Afară, vijelie). 

ION (transfigurat şi tot mai agitat). Geanleone, îfi 
mulţumesc • . . Crima mea n’a fost zadarnică ... A 
avut un tâlc, pe care abia azi Tam prins... Vino, 

Ceanleone . . . Vreau să privesc la naşterea începu- 
tului, să am subt a mea putere, „mişcarea" ... pe 
care s'o opresc din fugă, ca pe-o roată ... şi depă- 
şind mişcarea, să ajungem la „cuvânt" . . . Auzi, Gean- 
leone ? . . . Afară s'au deslănţuit stihiile împotriva 
noastră. Cu atât mai bine!... Le vom înfrânge... 
Voiu sili vântul, să ne fie cărăuş şi întunericul, că- 
lăuză... Vino, Geanleone... Vino... (întuneric, lumină, 
în locul lui Geanleone, apare părintele Pavel cu icoanele în 
mână). 

ION. Geanleone . . . Geanleone . . . 

SCENA VII 
ION, PĂRINTELE PAVEL 

PREOTUL. Sunt aci, Măria-Ta... 

ION (halucinat). Geanleone . . . Geanleone . . . 

PREOTUL. Am venit, după poruncă... 

ION (acelaşi joc). Cine eşti ? . . . 

PREOTUL. Sluga lui Dumnezeu şi a Măriei-Tale . . . 
părintele Pavel . . . 

ION (desmetecit). Ce cauţi, părinte? 

PREOTUL. Am adus jertfa . . . 

ION. Nu te'nţeleg... 

PREOTUL. Pesemne să fi greşit adânc în faţa 
lui Dumnezeu. .. şi e de lipsă o jertfă, cu arderea 
de tot . . . Am adus icoanele . • . 

ION. Care icoane ? . . . 

PĂRINTELE. Icoanele Măriei-Tale . . . Icoanele, ce 
trebuiesc arse . . . (Ion nu răspunde. Se aşează la masă şi 
începe să gândească). 

PREOTUL. Măria-Ta, o vorbă ascultă şi dela 
mine . . . Ştiu . . . Sunt slab şi neputincios, după a mea 
minte ... dar tare, după darul meu primit . . . Slugă 

supusă mă {in în obşteasca alcătuire a lumii . . . dar 
puternic dregător în sfânta lucrare a duhovniciei . . . 
Căci mijlocitor mă găsesc atunci, între Dumnezeu şi 
om, deci, împuternicit cu toată dreptatea ... şi doftor . . . 

ION (trist). Doftor . . . 

.PREOTUL. Doftor, care ştie să ardă cu focul roşu, 
sau să aline cu dulce alifie . . . 

ION (trist). Părinte Pavele, cuvintele tale mă în- 
duioşează . . . Eşti om bun . . . Iată o virtute, pe care 
am crezut-o de mult pierdută . . . Putinţa de a cunoaşte 
bunătatea ... Şi totuşi, în astă clipă . . . 

PREOTUL. Măria-Ta, ai spus o vorbă mare... 
Clipa . . . Opreşte-te la ea . . . 

ION. Zadarnic, părinte . . . Clipa e marele zid 
dintre trecut şi viitor... dintre mine şi tine... 

PREOTUL. Dimpotrivă, clipa este uluc, prin care 
ce-a fost se varsă în ce va fi . . . Măria-Ta, să folosim 
clipa... Să folosim faptele mici... cele mai miei 
fapte cu putinţă, căci voia lui Dumnezeu mai ales 
prin ele se arată ... Şi iată că eu mă înfăţişez, nu 
cu puterea şi strălucirea de duhovnic ... ci om pă- 
cătos, prost la minte şi netrebnic la orice lucrare 
măreaţă... Fiindcă în clipa asta, voi să mă smeresc, 
să mă prefac — dacă s'ar putea — în grămadă ne- 
mişcătoare, pentru ca să treacă prin mine, - ca prin 
lutul cel dintâi, puterea . . . 

ION. Care putere... 

PREOTUL. Puterea cuvântului 1 . . Căci, la început, 
a fost cuvântul... 

ION. Atunci, părinte Pavele, cine te-a trimis la 
mine? 

PREOTUL. Cuvântul ... El a împins paşii mei bă- 
trâni, prin potecile pădurilor ... El umple graiul meu 

de frumuseţea adevărului . . . Graiul meu ... Ce poate 
vorba unui om, dacă nu e plină de duh . . . lată 
această icoană... Scândură a fost... şi Măria-Ta ai 
umplut-o de puterea cuvântului... Cuvântul îmi cere 
acum, şi mai multă smerenie . . . căci omul, ce se 
tăgădueşte pe el, din prea multă frământare a sufle- 
tului, nu se poate tăgădui pământului ... şi prin pă- 
mânt, el este auzit de Dumnezeu . . . 

ION. Părinte Pavele, cuvintele tale m'au îndu- 
ioşat... Ai ghicit răul sufletului meu, mai lesne decât 
Iacobaeus cu a lui ştiinţă . . . Mă tăgăduiesc pe mine . . . 
Dar ce pofi face tu ? . . . Atât ... să nu mai ard icoa- 
nele . . . Păstrează-le ... nu le mai ard . . . la-le, şi 
te tu în drumul tău . . . 

PREOTUL. Mă duc, Măria-Ta . . . dar mai înainte, 
priveşte-le macar odată ... Şi ele pot grăi . . . Ştiu . . . 
te ruşinează. . . Lucrare nemeşteşugită, de nevârstnic. . . 
Dar tot copilul Măriei-Tale, rămâne ... Şi dacă ele 
|i-au greşit, iartă-le lor, după datoria părintească 
(ii arată icoanele). 

ION (tresărind). Părinte, ce-i asta ? . . . Cum 1 ... 
Eu . . . Eu am lucrat aceste icoane ? . . . 

PREOTUL. Da, Măria-Ta . . . 

ION. Cu ochii mei ? . . . cu mânile mele ? . . . 

PREOTUL. Da . . . 

ION. Dar chipul acestor icoane dovedeşte înfă- 
ţişarea de spirit, şi nu de carne, a omului . • . 

PREOTUL. Aşa-i, Măria-Ta . . . 

ION. Cum am putut găsi eu, prin linii, graniţele 
care leagă şi totodată desprind, sufletul de nemu- 
rire?... Cu ce puteri am putut eu, pe acele vremuri, 
când nu cunoşteam nici secretul mlădierii şerpuite a 
liniei, nici tăria de vieată a culorilor, rupe pe om din 
lume, dăruindu-1 cu podoaba asemuirii dumnezeieşti ? 

PREOTUL. Adevăr grăieşti, Doamne . . . 

ION. Părinte, dar pe aceste scânduri, se găsesc 
minuni ... E cu neputinţă . . . Eu, atâtea frumuseţi, am 
cunoscut . . . dar aşa dar, încă nu . . . Mărturiseşte pă- 
rinte . . . cine a lucrat aceste icoane ? . . . 

PREOTUL. Nu te speria de minuni . . . căci orice 
adevăr e şi o minune ... şi fapta . . . fapta cea mai 
mică e o minune . . . precum arătarea de pe drumul 
Damascului . . . 

ION. Părinte, cuvintele tale desvălue în mine o 
patimă încă necunoscută . . . patima remuşcării . . . 
Ţi-am spus . . . mam tăgăduit pe mine . . . m'am ne- 
socotit . . . 

PREOTUL. Şi doar Domnul nostru Isus Hristos 
pentru asta s’a răstignit şi a înviat ... ca să nu se 
tăgăduiască nici ca om, nici ca Dumnezeu . . . 

ION (transfigurat). Părinte Pavele, cine te-a trimis 
la mine, în această clipă de sbucium ? . . . 

PREOTUL. Cuvântul vine la om ... In zadar, omul 
încearcă să înfrângă prin voin|ă, puterea cuvântului . . . 
Dumnezeu a venit la Saul, când Saul cu înverşunare 
se smintise a-L prigoni... Căci prin zbucium, omul 
îşi goleşte sufletul de tot răul şi în sufletul gol, cu- 
vântul la Dumnezeu merge în val neistovit... 

ION. Părinte Pavele, mi-e frică de remuşcare . . * 

PREOTUL Priveşte icoana... Cine a lucrat o 
atare frumuseţe, acela a văzut pe Dumnezeu . . . acela 
a cunoscut pe Dumnezeu... 

ION. Dar prin această icoană eu m’am 
curit . . . 

PREOTUL. Adevăr grăieşti . . . Dar tot prin ele ai 
slujit şi tot prin ele ai înviat . . . 

ION (transfigurai). învierea . . . 

PREOTUL. Da.., învierea! Ea e marea taină şi 
marea putere a ortodoxiei ... Vieafa, Măria-Ta ! . . . 
Vieafa . . . 

ION. Părinte Pavele, vorbele tale deşteaptă în 
mine smerenia şi măreţia minunii . . . E timp îndelungat, 
de când nu mai cred în minuni . . . 

PREOTUL. Şi totuşi minunile se înfăptuesc la fie- 
care pas... Priveşte... (arată pe geam unde a apărut 
crucea bisericii). Ploaia şi vijelia s’au potolit ... Pe cer, 
gândurile bune ale stelelor s’au ivit . . . Iată că într’o 
clipă, furtuna, ce ameninţa să surpe lumea din temelii, 
a încetat, şi lumina nopţii se înfăţişează în toată a 
ei frumuseţe . . . Acum, cerurile spun . . . (incepe corul 
de ingeri: Hristos a înviat). 

ION (cu teamă). Dar ce întâmplare neobişnuită 
a biruit legile firii 1 ... 

PREOTUL. Furtuna a frânt crăngile şi desrădă- 
cinat copacii, ca să facă, prin întuneric, pârtie de 
lumină până la tine. 

ION. Şi acolo sus, dincolo de culmea dealului, 
ce arătare trăieşte 1 ... 

PREOTUL. E crucea bisericii . . . 

ION. Părinte, o putere nouă a despicat fruntea 
mea semeaţă, umplându-mi întreaga făptură de lu- 
mină . . . Binecuvintează-mă, părinte . . . Cuvântul a 
venit la mine . • . 

(CORTINA) 

TABLOUL VIII 

O coştlşă lângă biserică 

SCENA I 

PREOTUL, ION in genunchi lângă preot 

ION. Atunci, nu eu am ucis-o 1 ... Eu, cu ne- 
credinţa, cu nepăsarea mea . . . 

PREOTUL. A fost în acea vreme molimă mare 
printre copii... şi ai mei, tofi până la unul, au căzut 
bolnavi . . . 

ION. Şi ea ? . . . 

PREOTUL. Şi-a pogorît toată osteneala gândului 
şi a faptelor peste sufletele lor învăpăiate de arşiţă» 

ION. Şi copiii ? 

PREOTUL. S'au însănătoşit . . . dar ea s’a prăpădit. 

ION. Sărmana Filofteia! Tot jertfă... 

PREOTUL. Jertfă . . . dar jertfă vieţii, Măria-Ta . . . 
Vie(ii, se cuvine a ne jertfi, dar închipuirii, nu... 

ION. Şi biserica ? 

PREOTUL. E mult de povestit, Doamne... şi 
timpul nostru e măsurat . . . 

ION. Măcar taina clădirii, aş dori-o cunoaşte . . . 
Din ea, voi să-mi fac, la orice prepus sau şovă- 
ială, îndemn de stăruinţă . . . 

PREOTUL. După moartea ei, mam ajutat din nou 
cu copiii, până la sosirea acestui fur, care drept canon 
de ispăşire a păcatelor şi-a luat singur asupra-şi 
zidirea . . . 

ION. El, atuncia ? . . . 

PREOTUL. Copiii, el şi Filofteia . . . 

ION. Părinte, întelepjeşte m'ai povăţuit . . . Dum- 
nezeu, prin fapte mici, grăieşte oamenilor... lată 
această biserică ... Cu adevăr, singură s'a înălţat, 
dacă la zidirea ei au fost părtaşi doar copii, o mamă- 
fecioară ... şi un fur, care se pocăeşte . . . 

PREOTUL. Dar menirea ei va fi şi mai mare, 
când se va înapoia acel, cu care a binevoit cuvântul» 
(Intră C&m&raşul). 

SCENA II 

cXmAraşul, ion, preotul 

CAMARAŞUL. Măria-Ta, am venit la acest ceas 
■de mare cumpănă, cu mare rugăminte . . . M’a biruit 
muncile dragostei credincioase ... Nu se poate obişnui 
sufletul meu, cu gândurile ăstui purces, singur, pe 
drumurile anevoie de neumblare şi în desimea co- 
drilor pustii de suflet prietenos . . . 

ION. Nu voiu fi singur cămăraşe . . . 

CÂMĂRASUL. Măria-Ta, sub ochii mei te-am 
văzut crescând . . . te-am ocrotit, după mica mea pu- 
tere . . . dar te-am iubit, după marea mea dragoste . . . 
Mă tem deci, ca de dragul unui copil, până şi de 
întunericul ascuns în scorbură şi de vântul, ce pân- 
deşte prin frunză . . . 

ION Bunule cămăraş, î|i recunosc credinţa... 
dar nu se poate ... Pe jos şi fără tine, voiu face 
drumul până la mănăstirea Neamţului . . . 

CAMARAŞUL. Dar eu? 

ION. Tu rămâi de priveghează ... Şi aşteaptă 
întoarcerea mea . . . 

CAMARAŞUL. Şi tuturor acestor oaspeţi, ce le 
voiu spune ? . . . 

ION. S'aştepte . . . Am lipsă de ei, la a mea în- 
toarcere . • . 

CAMARAŞUL. Mă supun poruncii lor, Măria-Ta . . . 
Aşa-i în firea lucrurilor ... cel mic şi prost se supune 
celui mare şi înţelept ... Le voi spune . . . 

ION. Ei îmi vor fi unelte pentru gândul meu... 
lată cămăraşe, pricina hotărârilor mele , . . 

CAMARAŞUL. Măcar un cal şi merinde... 

ION. Nu cămăraşe... pe jos. Am pierdut din 

minte, culoarea spicului de grâu, cântul privighetoarei 
şi mireasma vântului, care adie . . . 

CÂMÂRAŞUL. Ce preţ pot avea aste mici lucruri... 
Niciunul. 

PREOTUL Nu, cămăraşe . . . căci prin toate, glă- 
sueşte Dumnezeu. 

ION. Am uitat şi vorba oamenilor . . . 

CÂMÂRAŞUL. A prostimii . . . 

ION. Da... a prostimii. Vorba ei... vorba 
acestui neam ... 

CÂMÂRAŞUL. Ce-ar avea el de spus? 

PREOTUL. Te înşeli, cămăraşe . . . Fiecărui neam, 
Dumnezeu îi hărăzeşte o parte din nesfârşita lui co- 
moară . . . Unele glăsuesc într'un fel, altele într’alt 
fel... ba altele .sunt mute chiar, până ce Dumnezeu 
le sloboade glasul... 

CÂMÂRAŞUL. De, părinte, ar fi cu putinţă, să ai 
dreptate . . . Dar iată, zic şi eu ca omul prost la minte, 
că tot ce s'a putut gândi, a gândit Măria-Sa îm- 
preună cu cărturarii dela castel. 

PREOTUL. Nu, cămăraşe... acei cărturari gân- 
desc în felul lor . . . asupra legăturilor şi desbinărilor 
dintre oameni şi popoare . . . 

CÂMÂRAŞUL. Şi noi pravoslavnicii, la ce gândim ? 

PREOTUL. La legăturile dintre om şi Dumnezeu 
şi la desbinările dintre suflet şi soartă . . . 

ION. Şi asta se numeşte durere... Iată sfânta 
datorie a acestui neam, să nască toată bucuria şi 
tot folosul, pe care numai durerea le poate zămisli . . . 
/Se aude din depărtare, glasul lui Şorban). 

ŞORBAN. Ioane . . . Ioane . . . 

CÂMÂRAŞUL. E glasul lui Şorban... 

ION. Mergi, cămăraşe şi-l întoarce din drum... 
Şi tu priveghiază, căci . . . (intră turul). 



PREOTUL. Căci ziua Domnului vine, ca un fur..* 

ŞORBAN (din depărtare). Ioane . . . Ioane ... 

ION. Du-te, cămăraşe . . . Mie mi-a scsit omul . . . 

CAMĂ RAŞUL. Furul ? . . . 

ION. Da. .. el e călăuza mea .. . (către fur). Frate, 
mergi înainte ... In tiparul paşilor tăi, găsesc eu, 
tăria smereniei . . . 

ŞORBAN. Ioane . . . Ioane . . . 

(ION (face semn cămăraşului să se indepărteze). Cămă- 
raşul pleacă. (Furul cu Ion, încep să urce costişa. Preotul 
inlră in biserică. începe cor de ingeri : Hristos a înviat. Intre 
timp, furul şl Ion au ajuns pe culme). 

ION (către fur). Ce plai necunoscut sau uitat ve- 
derii mele, descoperă soarele prin desptcitura mun- 
ţilor, frate? 

FURUL. Moldova... 

ION. Moldova ! . . . (dispar). 

(Cântecul corului se prelungeşte mult, apoi cortina). 

FINE 


(se> 

